ބުނެދޭށޭ ރުހެމޭ 35 – Esfiya – Dhivehi Vaahaka Site\nބުނެދޭށޭ ރުހެމޭ 35\n- by dhiraa wish - 43- June 6, 2019\nސިޑީގެ ވަކި ހިސާބަކަށް ދިޔަތަނާ ޓެރެސްއާއި ދިމާލުން ނައިނާގެ ބާރު ހަޅޭކުގެ އަޑު އިވިފައި ހައިޒަލްއަށްވީގޮތެއްވެސް ނޭނގުނެވެ. ސިކުންތުކޮޅެއްގެ ތެރޭ ބޮޑު ސިޑިބަރި ގިރާކޮށްލަމުން ޓެރެސްއަށް އެރިއިރު ފެނުނު މަންޒަރަކުން ހައިޒަލްގެ މޫނު ހުދުވެގެންދިޔައެވެ. ހިނދުކޮޅަކަށް ހުއްޓުން އެރިއިރު ބިރުންގޮސް ހިތް ހުއްޓުނީހެން ހީވިއެވެ.\nނައިނާގެ ފަހަތުގައި ކަޅު ހެދުމެއްގައި ނިވާވެގެން ހުރި ޒުވާނާ އުރައިގެ ތެރެއިން ނެގި ވަޅީގެ މިޔަ އަނދިރީގެ ތެރޭގައި ވިދާގަތީ ނުރައްކާތެރިގޮތަކަށެވެ. ހައިޒަލްއާއި ދިމާލަށް ނަޒަރު ހުއްޓިފައިވާ ނައިނާ ހައިޒަލްގެ ނަޒަރު ހުއްޓިފައިހުރި ދިމާލަށް އެނބުރިލަން އުޅުމާއިއެކު އެ މީހާ ނައިނާގެ ބޮލާއިދިމާލަށް ވަޅި މަޅާލުމާއިއެކު ހައިޒަލްއަށް ހުރެވުނުތަންވެސް ނޭނގުނެވެ. ނޫނެކޭ ކިޔާ ހަޅޭލަވައިގަންނަމުންގޮސް ނައިނާގެ ގައިގައި ހިފައިގަނެވުނުއިރު އެ ޒުވާނާ އަވަސް ހަރަކަތާއިއެކު ޓެރެސްގެ ރެއިލިންގް މައްޗަށް އެރިއެވެ. އެވަގުތު ދެޒުވާނުންގެ ނަޒަރު ސީދާވެގެން ދިޔައިރު އެދެލޮލުން ފެނިލި ނުރައްކާތެރިކަމުން ހައިޒަލްގެ ހިތްވެސް ވިރިގެންފޭބިފަދައެވެ. އެ ނަޒަރުން އެކަނިވެސް ބޯމަތިވަމުން އަންނަ ކޮޅިގަނޑުގެ ބޮޑުކަން ހައިޒަލްއަށް އަންގައިދިންފަދައެވެ. ހިތުގައި ހިނގައިގަތް ބިރުވެރިކަމުގެ އިހުސާސާއިއެކު ހައިޒަލްގެ މުޅި ހަށިގަނޑު ފިނިވެގެންދިޔައިރު ނައިނާ ހަށިގަނޑު އެއަތުތެރޭ ފިއްތާލެވުނީ ތަދުވާހާ ބާރަށެވެ. އޭރު އެ ޒުވާނާ ޓެރެސްގެ ރެއިލިންމަތީހުރެފައި ފަރިތަކަމާއިއެކު ބްރިޖްމައްޗަށް ފުންމާލައިފިއެވެ.\n“ނައިނާ.. އާރޔޫ އޯކޭ…” ހައިޒަލް ހުއްޓުމެއްނެތި ނައިނާގެ ބޮލުގައި ފިރުމަމުން ހާސްވެފައި ސުވާލުކޮށްލިއެވެ. އޭރު ހައިޒަލްގެ ހަށިގަނޑު ފިނިވަމުންދިޔައިރު ހިތްތެޅެމުންދިޔައީ މޭ ފޫދުއްވާލައިފައި ނިކުންނަހާ ބާރަށެވެ.\n“އޯކޭއޭ… ސްކްރީމްކޮށްގެން ހައި ވަރަކަށް ބިރުގަންނަވާލެވިއްޖެދޯ… ކަަރަންޓްކެނޑުނީމަ ލިފްޓް ހުއްޓުނީ ޓެރެސްއަށް… ދެން ޓެރެސްއަށް އެރިތަނާ ތަނެއްގައި އަޅައިގަތީމަ ބިރުން ހަޅޭލަވައިގަނެވުނީ… އައިމް ސޮރީ…” ދެންމެ ނައިނާގެ ފުރާނައާއި އަމާޒުވެގެންދިޔަ ނުރައްކާތެރި އެތިފަހަރުގެ ހިލަމެއްވެސް ނުވެހުރެ ނައިނާ ވާހަކަދެއްކީ ނުހަނު ހަމަޖެހިލައިފައި ހުރެއެވެ. އެވާހަކަތަކުން ހައިޒަލްގެ ހިތަށް ހަމަޖެހުމެއް ލިބުނީ ދެންމެ ވެދިޔަ ކަންތައް ނައިނާއަށް ނޭނގޭކަން ޔަގީންވެފައެވެ. ނައިނާގެ ފުރާނަ ވެއްޓިފައިވާ ނުރައްކާތެރި އަނދަވަޅު އިނގި އެހިތަށް ސިހުމެއް ލިބޭކަށް ހައިޒަލް ނޭނދެއެވެ. ހައިޒަލް މަޑުމަޑުން ލޯމަރާލަމުން ނައިނާގެ ހަށިގަނޑުގައި ވަށާލެވިފައިވާ ދެއަތަށް އިތުރަށް ބާރުކޮށްލިއެވެ. އެއާއިއެކު ނައިނާގެ އިސްތަށިގަނޑުތެރޭ މޫނުފޮރުވާލަމުން ދެލޯމަރާލީ ދެންމެ ލޯމައްޗަށް ނިއުޅިގެންދިޔަ މަންޒަރު ހިތުން ފުހެލަން ބޭނުންވެފައި ހުރިފަދައަކުންނެވެ.\nމަޑު ދުވެލީގައި އައި ކާރު ޑައިމެންޑް ވޭލީގެ ކުރިމައްޗަށް ހުއްޓާލުމާއިއެކު ނައިނާ ކާރުގެ ދޮރުފަތް ހުޅުވާލަމުން ކާރުން ފޭބިއެވެ. އޭރު ހައިޒަލް ކާރުން ފޭބުމެއްވެސް ނެތި ހުންގާނުގައި އަތްއަޅުވާލައިގެން ދެއަތުން މޫނު ފޮރުވާލައިގެން އިންއިރު ނައިނާ ހައިޒަލްއަށް ނަޒަރެއްދެމުން ކުރިއަށް ހިނގައިގަތެވެ. ނައިނާ ކުރިއަށް އަޅާލި ފިޔަވަޅާއިއެކު ހައިޒަލް ކާރުގެ ދޮރުފަތް ހުޅުވާލިގޮތަށް ލައްޕާލުމެއްވެސް ނެތި އައިގޮތަށް އައިސް ފަހަތުން ނައިނާގެ ހަށިގަނޑުގައި ހިފައިގަތެވެ. އެވަގުތު ޑައިމެންޑް ވޭލީއާއި ދިމާލަށް ހައިޒަލްގެ ނަޒަރު ދަތުކުރިއިރު އެގޭގެ ދެވަނަ ބައިގެ ކުޑަދޮރުން ހިޔަންޏެއް ހަރަކާތްކޮށްލިހެން ހީވިއެވެ. ބޮޑަށް ހީވީ ނައިނާއާއި ހައިޒަލްގެ ހަރަކާތްތަކަށް ފާރަލައިގެން ހުރެފައި ކޮންމެވެސް މީހަކު ކުޑަދޮރާއި ދުރަށް ޖެހިލީހެންނެވެ. ވަގުތުން ހައިޒަލް ނައިނާއާއި ދުރުވެލިއިރު ބާރު ހިނގުމެއްގައި ގޮސް ކާރަށް އަރިގޮތަށް ކާރު ދުއްވާލިއެވެ. އެއާއިއެކު އިރުކޮޅެއްވަންދެން ހައިޒަލް ދިޔަ ދިމާއަށް ބަލަހައްޓައިގެން ހުރުމަށްފަހު ނައިނާ ގެއަށް ވަންނަން ހިނގައިގަތެވެ.\nހައިޒަލް އިންތިޒާރުކުރީ އެވަގުތަށެވެ. ދުރުގައި ޕާރކްކޮށްފައި އޮތް ކާރުގައި އިނދެގެން ނައިނާ ގެއަށް ވަތްކަން ޔަގީންކޮށްފައި ހައިޒަލް ކާރު ޑައިމެންޑްވޭލީއާއި ދިމާލަށް ދުއްވާލިއެވެ. ޑައިމެންޑްވޭލީގެ ކުރިމަތީ ފަނަރަވަރަކަށް މިނެޓް ކާރު ޕާރކްކޮށްގެން އިނދެފައި ހައިޒަލް ކާރުން ފޭބިއެވެ. އެއާއިއެކު ފިޔަވަޅުގެ އަޑު ނީވޭހާ މަޑުން އައިސް ދޮރާށިން އެތެރެއަށް ވަންނަމުން ވަށައިގެން ނަޒަރު ހިންގާލިއެވެ. އޭރު ހައިޒަލްގެ އަތްމުށްކެވެމުންދިޔައިރު މޫނުމަތިން ފެންނަމުންދިޔައީ އިންތިހާ ދަރަޖައިގެ ރުޅިވެރިކަމެވެ.\n“ނިކުމޭ…” ދެވަނަ ސިކުންތުގައި ހައިޒަލްގެ ބާރު ހަޅޭކުގެ އަޑު މުޅި ގޭތެރޭ ގުގުމާލައިގެންދިޔައެވެ.\n“ފިލާހުރިތަނަކުން ނިކުންނާށޭ… ކަލޭ މިތާ އެބަހުރިކަން އަަހަންނަށް އިނގެޔޭ…” ހިމޭންކަމާއިއެކު ފާއިތުވެގެންދިޔަ ވަގުތުކޮޅަކަށްފަހު ކެތްތެރިކަން ކޮޅުންލީފަދަގޮތަކަށް ހައިޒަލް ދެވަނަ ފަހަރަށްވެސް ހަޅޭލަވައިގަތެވެ. އެއާއިއެކު ތިރީބަޔާއި ސިޑިގޮޅީގެ ހޮޅިބުރިތައް ނިވިގެންދިޔައިރު ސިޑިއާއި ދިމާލުން ބަރު ފިޔަވަޅުތަކެއްގެ އަޑު އިވެންފެށިއެވެ. ހައިޒަލް ވަގުތުން ސިޑިއާއި ދިމާލަށް ފޯނުން އަލިއަޅުވާލިއެވެ. ކައިރިވަމުންދިޔަ ފިޔަވަޅުތަކުގެ އަޑާއިއެކު އިރުކޮޅެއްގެ ތެރޭގައި އެ ޒުވާނާ ހުރީ ހައިޒަލްގެ ކުރިމަތީގައެވެ. ކަޅުކުލައިގެ ސްކްނީއަކާއި ޓީޝާޓެއްގައި ހުރިއިރު ބޮލުގެ އަޅަގެން ހުރި ތޮފީގެ ނިވާގަނޑުން މޫނުގެ ބޮޑުބައެއް ފޮރުވިފައިވެއެވެ. ނޭފަތާއި އަނގަޔާއި އެއްކޮށް މާސްކްއެއް ބައްދައްލާފައިވާގޮތުން ފެންނަމުންދިޔައީ ހަމައެކަނި އެޒުވާނުންގެ ލޮލެވެ.\n“ކަލޭގެ ބޭނުމަކީ ކޮބާ… ނައިނާއަށް ފާރަލައިގެން ކަލެއަށް ވަކިމޮޅުތަކެއް ވާނޭހެން ހީވޭތަ؟ ނައިނާއަށް އަނިޔާއެއްދޭން ހިތަށްވެސް ނާރުވައްޗޭ… ނައިނާގެ ގައިގައި އިނގިލިކުރިޖައްސާލިޔަސް އަހަރެން އަތުން ކަލޭ މަރުވާނެ…” ހައިޒަލް އެ ޒުވާނާގެ މެޔަށް އަތުގެ ހަމަލާތަށް ދެމުން އެ ޒުވާނާ ފަހަތަށް ކޮއްޕަންފެށިއެވެ. އެއާއިއެކު އަތްމުއްކަވާލަމުން ގޮށްމުށުގެ އެތިފަހަރުތައް އެ ޒުވާނާގެ މޫނަށް އަމާޒުކުރަންފެށީ ރުޅި ކޮންޓްރޯލްނުކުރެވިފައި ހުރެއެވެ. އެޒުވާނާގެ އަނގަމަތި ފެޅި ލެއިން މުޅި މޫނު ކަޅިވާންފެށިއިރު އުދަނގުލުން ކޮންމެވެސް އެއްޗެއް ބުނަން މަސައްކަތްކުރިއެވެ.\n“ނައިނާއަށް ތިހާ ރައްކާތެރިކަން ދޭން ބޭނުންވަންޏާ އަމިއްލަ ބައްޕަ ހުއްޓުވާ… އަލްހާންގެ އަމަލުތައް ހުރީ ހައިޒަލް ހީކުރާހާ ވަރަށްވުރެވެސް ރަހުމްކުޑަކޮށް… އޭނަ ކޮންމެ ހާލެެއްގައިވެސް އަމިއްލަ އެދުން ހާސިލްކުރާނެ… ނައިނާގެ ފަހަތުން އުޅެނީ ހަމައެކަނި އަަހަންނެއްނޫން… އަފްލާހް… އެކުއްޖާ މަރަންވެސް ފަސްނުޖެހޭނެ… އޭނަގެ ނުބައިކަމުގެ ވާހަކަ މީހަކު ކިޔައިދޭކަށް ނުޖެހޭނެ…” އެ ޒުވާނާގެ ދުލުން ބޭރުވި ބަސްތަކާއިއެކު ހައިޒަލް އިރުކޮޅެއްވާންދެން ހުއްޓުންއެރިއެވެ. މޫނުމަތިން ފެނިލީ ޝޮކްގެ އަސަރާއިއެކު ހިނދުކޮޅަކަށް ހުއްޓުންއަރާފައި ހުރުމަށްފަހު އެ ޒުވާނާގެ ޓީޝާޓުން އަތްދޫކޮށްލަމުން ފަހަތަށް ކޮއްޕާލިއެވެ. އެއާއިއެކު މަޑުމަޑުން ފަހަތަށް ޖެހެން ފެށިއިރު ދެފަރާތަކަށް ބޯހޫރާލިއެވެ. އެއާއިއެކު އަނެއްފަރާތަށް އެނބުރެމުން ބާރު ހިނގުމެއްގައި ގެއިން ނިކުންނަން ހިނގައިގަތެވެ. އޭރު އެ ޒުވާނާވެސް އޭނަގެ އަމިއްލަ ސަލާމަތްހޯދައިގެން އަވަހަށް ފިލައިފިއެވެ.\nއަތުކޮޅަށް ކާރުގެ ދޮރުޖަހަމުން ހައިޒަލް ޑްރައިވަރ ސީޓްއަށް ވެއްޓިގަންނަމުން ގޮށްމުއްކަވާފައި ސަރަކައަށް އެތިފަހަރެއް ބޭލިއެވެ. އެއާއިއެކު ކަރުގެ އެންމެ އަޑިން ހަޅޭލަވައިގަތީ ރުޅި ކޮންޓްރޯލްނުކުރެވިގެންނެވެ. އޭރު ދިގު އިނގިލިތައް ފަންއިސްތަށިގަނޑުގެ ތެރެއަށް މަހާލެވިފައިވާއިރު އިސްތަށިތައްވެސް ބުޑުން ލުހެލަން އުޅޭހެން ހީވެއެވެ. މަޑުމަޑުން ދަތްތަކަށް ބާރުކުރަމުންދިޔައިރު އެދެލިކޮޅެއްފަދަ ދެލޮލުގެ ތެރެއިން ކަރުނަތައް ދެމިގަންނާކަށް ހިނދުކޮޅެއްވެސް ނުނެގިއެވެ. އެއާއިއެކު ސަރަކައިގައި ބޯއަޅާލެވުނީ ހަށިގަނޑުން ވަރުދޫވެގެންކަހަލަ ގޮތަކަށެވެ.\nނައިނާ ފެންވަރައިލައިގެން ނިކުމެގެން އައިރު ބޯކޮށް ވާރޭވެހެމުންދިޔައެވެ. ވާރޭގެ ތިކިތައް ފުރާޅުގައި ޖެހެމުންދިޔަ އަޑު ރޭގަނޑުގެ ހިމޭންކަމުގެ ތެރެއިން އިވެމުންދިޔައީ ބަރުގޮތަކަށެވެ. ބެލްކަނީގެ އޮމާން ޓައިލްސްމަތީ ދެމެމުންދިޔަ ފެންގަނޑަށް ކުދި ކުދި ފެންތިކިތައް ބޮސްދެމުން ބާނީތައް އުފައްދަމުން ދިޔައިރު ހޮޅިބުރީގެ ހުދުއަލީގައި ފެންތިކިތައް ފެންނަމުންދިޔައީ ޖަވާހިރުކޮޅުތަކެއް މިސާލުގައެވެ. ނައިނާ އިރުކޮޅެއްވަންދެން ބެލްކަނީގެ ފަރުދާތައް ކަހާލައިގެން އެ މަންޒަރު ދެކެން ހުރުމަށްފަހު ފޯނު ނަގައި ހައިޒަލްގެ ނަންބަރަށް ގުޅާލިއެވެ.\nއެނދުމަތީ ރިންގްވަމުންދިޔަ ފޯނަށް ބަލަހައްޓައިގެން ހައިޒަލް އޮތީ ހަރަކާތެއް ނެތިއެވެ. އެ މޫނުމަތިން ފެންނަމުންދިޔަ ހިތްހަލާކުކޮށްލާފައިވާ އަސަރާއިއެކު މިވަގުތުވެސް އެލޮލުގެ ތެރެއަށް ތާޒާ ކަރުނަތައް ގިނަވަމުންދިޔައެވެ. ފޯނުގެ ސްކްރީންއަށް އަރާފައިވާ ނައިނާގެ ފޮޓޯގަނޑާއިއެކު ފޯނުގެ ދިސްޕްލޭ ނިވިދިއްލެމުންދިޔައިރު ފޯނު ނެގުމުގެ ހިޔާލެެއް ހައިޒަލް ނެތްފަދައެވެ.\nދެފަހަރަކު ފޯން ރިންގްވެފައި ކެނޑިފައި ތިންވަނަ ފަހަރު ރިންގްވާން ފެށުމާއިއެކު ހައިޒަލް ފޯނު ނަގައި ކަންފަތުގައި ޖައްސާލިއެވެ.\n“ހައި…” ނައިނާގެ ފޮނި ފޮނި އަޑު ކަންފަތުގައި ޖެހުމާއިއެކު ހައިޒަލްއަށް އުނދަގޫގޮތަކަށް ލޯމަރާލެވުނީ ކުށްވެރިކަމުގެ އިހުސާސްތަކުގައި ހިތް ބަނދެވިގެންދިޔަލެއް ބޮޑުކަމުންނެވެ.\n“ހައި… ނިދާފައިތަ؟” ހައިޒަލް އަޑު ނީވި ގިނައިރު ވާންފެށުމާއިއެކު ނައިނާ އަހާލިއެވެ. އިރުކޮޅެެއްފަހުން ހައިޒަލް މަޑުމަޑުން ހޫމް ލައްވާލަމުން ފޯން ކަނޑާލުމުން ނައިނާ އިރުކޮޅެއްވަންދެން ފޯނު ތިރިކޮށްލުމެއްވެސް ނެތި ގަނޑުވެފައި ހުރެވުނެވެ. ކިތަންމެ ނިދިއައިސްފައި ހުއްޓަސް މިހާތަނަށްވެސް ނައިނާއަށް ނިދެންދެން ހައިޒަލް ކޮންމެރެއަކުހެން ފޯނުގައި އޮވެއެވެ. ވީއިރު މިރޭ އެގޮތަށް ކަންތައްކުރުމުން ނައިނާ ހިތުގައި ސުވާލު އުފެދޭގޮތްވިއެވެ. މިރޭ ދެޒުވާނުން ޓެރެސްގައި ހޭދަކުރި ވަގުތުކޮޅަށްފަހު ހައިޒަލްއަށް ތަފާތެއް އައިހެން ހީވަނީ ކީއްވެގެން ހެއްޔެވެ؟\nދޭތެރެއަކުން ދޮރުގައި ވައިއަޅުވައި އަޑާއި ފުރާޅުތަށް ހެލިލާއަޑު ބޯކޮށްވެހެމުންދިޔަ ވާރޭގެ އަޑާއި އެކުވެގެން އިވެމުންދިޔައީ މިޔުޒިކެއް ފަދައިންނެވެ. އިރުއިރުކޮޅުން އަންނަ ގަދަ ކޮޅިގަނޑުގައި ގަސްތަކުގައި ވައިއަޅުވަމުންދިޔައީވެސް ބިރުވެރި ގޮތަކަށެވެ. ބާރުވަޔާއިއެކު ވިއްސައިގެން އަންނަ ވާރޭގެ ތިކިތައް ކުޑަދޮރުގެ ބިއްލޫރިތަކަށް ބޮސްދީފައި ތިރިއަށް ފައިބައިގެންދާ މަންޒަރަށް ގެއްލިފައި ހައިޒަލް އޮތްއިރު ދެލޮލުގައި ނިދީގެ އަސަރެއްނެތެވެ. އޭނާގެ ސިކުނޑި ގައިދުކޮށްފައިވަނީ މިރޭ ނުދަންނަ ޒުވާނާގެ ފަރާތުން އިވުނު އިންޒާރުތަކުންނެވެ. ނުވިސްނަން އުޅުނަސް އެ ހިޔާލުތައް ހުރިހާ ފަރާތަކުން ވަށާލައި އޭނަގެ ހިތަށް ނޭނގޭގޮތަކަށް އުނދަގޫކުރަމުންދަނީއެވެ. ކުރިމަތިވަމުން އަންނަ ކޮޅިގަނޑު ހިނދެއް ހިނދަކަށް ވަރުގަދަވަމުން އަންނައިރު އޭނަގެ ނަފްސުގެ ހަމަޖެހުން ނެތިގެންދަނީއެވެ. ނައިނާއާއި ވަކިވާންޖެހޭވަގުތު ކުޑަތަންވަމުން އަންނަނީކަން އަމިއްލައަށްވެސް އިހުސާސްވިއެވެ. އޭނަ އިތުރަށް ގޮތުގައި ހިފަހައްޓައިފިނަމަ ކަންތައް ގޯސްވެގެންދާނެކަމުގެ ރަތް ސިގްނަލް މެދުކެނޑުމެެއްނެތި ސިކުނޑިން ދެމުން ދިޔައެވެ. ނައިނާ ދޫނުކޮށްލާ އޭނަ ހިފަހައްޓާވަރަކަށް ނައިނާއަށް ލިބޭ އަނިޔާ އިތުރުވުން ނޫންކަމެއް ނުވާނެއެވެ. ބައްޕަގެ ރަހުމްކުޑަކަން ހަަމަލޮލަށް ފެނުމަށްފަހު ހައިޒަލްއަށް އެކަން އެގޮތަށްވާކަށް ދުލެއްނުކުރެވޭނެއެވެ. ނައިނާއަކީ އޭނަގެ ފުރާނައެވެ. އޭނަގެ އަމިއްލަ އުފާތައް ޤުރުބާންކޮށްގެންވެސް ނައިނާ ރައްކާތެރިކުރާނެއެވެ.\nއާދުވަހަކަށް މަރުހަބާ ކީއިރު އެހެންދުވަސްތަކާއި ހިލާފަށް ނައިނާގެ މޫނުމަތި ފެނުނީ މޮޅިވެރިކަމަކާއި ކަމަކާއި ގަޔަވާނުވެފައި ހުރި ކުލަވަރެވެ. ނައިނާއަށް ދުވަސްފެށުނީ ރަނގަޅަކަށް ނޫނެވެ. ހައިޒަލްގެ ހަބަރެއް ނުވެގެން އަމިއްލައަށް ހިނގާލައިފައި އޮފީހަށް އައިރު ނައިނާ ހުރީ މޫޑު ހަރާބުވާގޮތްވެފައެވެ. އެވަގުތު ހައިޒަލްއާއި ތިރީ ފްލޯރއިން ދިމާވުމުންވެސް ނައިނާ ފެންނަކަމަށްވެސް ހަދާނުލާ ދިޔަގޮތުން ނައިނާގެ ހިތަށް އުނދަގޫވާގޮތްވިއެވެ. އަނެއްކޮޅުން ހެނދުނުގެ ބްރީފިންއަށް ފަހު ހައިޒަލް މީޓިންހޯލް ނިކުމެގެންދިޔަގޮތަށް މެންދުރުވެގެންދިޔައިރުވެސް ފެނިނުލިއިރު ނައިނާގެ ކެތްތެރިކަން ކޮޅުންލާގޮތްވިއެވެ. މީގެ ކުރިން ނައިނާ ދެކިނުލާ ކެތްނުވާ ލޯބިވެރިޔާގެ އަމަލްތައް ކުއްލިއަކަށް ތަފާތުވީއިރު ނައިނާއަށް ވިސްނާނޭގޮތެއްވެސް ނޭނގުނެވެ. ހައިޒަލްގެ އެދުރުކަމުން އުނދަގޫވެގެން ހުރެ ނައިނާ އެތަށްފަހަރަކު ހައިޒަލްގެ ކެބިން ކުރިމަތިން ހުރަސްކުރިއެވެ. އެއިން ކޮންމެވަގުތަކު ހުސްކޮށް އޮންނަ ކެބިން ފެނިފައި ނައިނާގެ ހިތަށް ނޭނގޭފަދަ ހުސްކަމެއް ލިބުނެވެ.\nއެންމެ ފަހުން ހަވީރުވާން އުޅެނިކޮށް ނައިނާއަށް ހައިޒަލް ފެނުނީ ޑޮކިއުމެންޓޭޝަން ރޫމްއިން ނިކުމެގެން އަންނަނިކޮށެވެ. އަތުގައި ފައިލްއަށް ނަޒަރު ހިންގަމުން މަޑު ހިނގުމެެއްގައި އައިސް ނައިނާއާއި އަރާހަމަވީތަނާ ނައިނާ ހައިޒަލްގެ އަތުގައި ހިފަހެއްޓިއެވެ. އެވަރުންވެސް ހައިޒަލް އިސްއުފުލާ ނައިނާއާއި ދިމާލަށް ބަލައެއްނުލިއެވެ.\n“ހައި… އާރޔޫ އެވޮއިޑިން މީ…” ނައިނާ ވާހަކަދެއްކީ ހިތްހަމަނުޖެހިފައި ހުރެއެވެ.\n“މިހާރަކު ނޫންދޯ… އައިމް ބިޒީ ރައިޓް ނައު…” ހައިޒަލް ނައިނާގެ އަތްދުރުކޮށްލަމުން ބާރު ހިނގުމެއްގައި ގޮސް އެންމެ ކައިރިއަށްހުރި މިކްޔާލްގެ ކެބިންއަށް ވަދެ ނިވާވިއެވެ. އެއާއިއެކު އިރުކޮޅެއްވަންދެން ނައިނާއަށް ހުއްޓުން އަރައިފައި ހުރެވުނީ ހައިޒަލްއަށް ކުއްލިއަކަށް އައިސްގެން މިއުޅޭ ބަދަލު ނަގައިގަންނާނޭގޮތެއް ނޭނގިފައެވެ.\nމިރޭވެސް ބަނަވިލާތަކުން އުޑުމަތި ބައްދާލުމުގައި ކާމިޔާބު ހޯދައިފައިވެއެވެ. ސާދަވިލޭރޭގެ ހަނދުގެ އަލިކަމަށް އެވިލާތައް ފޫދުއްވާލުމުގައި ކާމިޔާބު ނުހޯދުނުއިރު ދުނިޔެ މަތީއޮތީ ކަނުއަނދިރިކަމަށް ގެނބިފައެވެ. ދޭތެރެއަކުން ވިދުވަރުގެ ހުދުއަލިތަކުން އުޑުމަތި ދިއްލިގެންދާގޮތުން ރޭގަނޑު ދުވާލަށް ހަދާލައެވެ. ޖަހާލާ ގުގުރީގެ ބާރު އަޑުފަށްގަނޑާއިއެކު ވައިގެ ބާރު އަޑު ފަޒާގައި ހިފާލައިފައިވާގޮތުން ކޮންމެ ވަގުތަކުވެސް ވާރޭ ވެހިގަންފާނެހެން ހީވެއެވެ.\nވައި އެންމެ ގަދަވީވަގުތު އަލްހާން ހުންނެވީ ސާދަވަނަ ފަންގިފިލާރގެ ކޯރިޑޯގައެވެ. އެއް އަތުން އާވިއަރައަރާހުރި ކޮފީތައްޓެއް ހިފައިގެން ހުންނެވިއިރު ފޯނުން ކޮންމެވެސް މީހަކާއި ވާހަކަދައްކަވަމުން ގެންދެވިއެވެ. ތަނަވަސް ނިއްކުރިއަށް ރޫތައް އަރައިގެން ގޮސްފައިވާއިރު އެދެލޮލުން ފެންނަނީ ނުރައްކާތެރި ވިދުވަރެކެވެ.\n“ކޮންމެގޮތަކަށްވިޔަސް އަހަރެން ބޭނުމީ އަހަރެން ބޭނުންވާގޮތަށް ކަންތައް ނިމުން… ރުހުމުގައި ހައިޒަލް އަހަރެންގެ ގާތަށް އަންނަވަރުކުރަން ބޭނުމީ… އެކަމަށްޓަކައި އެއަންހެންކުއްޖާގެ ފުރާނަ ދުއްވާލަން ޖެހުނަސް އަހަންނަށް ހެޔޮ… އަފްލާހް… ކަލެއާ ހަވާލުކުރެވިފައިވާ މަސައްކަތްކުރިއަށް ގެންދޭ…” އަލްހާންގެ އަޑުގައި ރަހުމްގެ ކަންފުޅެެއްވެސް ނުވެއެވެ. މާތް ﷲ ހުރުމަތްތެރިކުރައްވާފައިވާ ފުރާނައެއް ނައްތާލަން އަމުރުކުރިއިރު އެ މޫނުމަތިން ޖެހިލުންވުމުގެ އެއްވެސް އަސަރެއް ނުފެނުނެވެ. އަމިއްލަ އެދުމާއި ދުނިޔޭގެ ދަޅަތައް ހާސިލްކުރުމުގެ އެދުންވެރިކަން ހިތަށް ވަދެ ހިތުގައިވާ އީމާންކަން ބަލިކަށިވެގެންގޮސްފައިވަނީ އެކަމުގެ އުގޫބާތުގެ ބޮޑުކަން ވިސްނޭވަރަށްވުރެ ބޮޑަށެވެ.\nއެވަގުތަކީ ހައިޒަލް ކޯރިޑޯއަށް ނިކުތްވަގުތެވެ. އަލްހާން ވާހަކަތައް އަޑުއިވި ލިބުނު ޝޮކްގެ ބޮޑުކަމުން ކުރިއަށް ފިޔަވަޅެެއް އަޅާލަންވެސް ހައިޒަލް ނުކުޅެދުނެވެ. ހިތުގައި އުފެދިގަތް ބިރުވެރިކަމާއި ނުތަނަވަސްކަން ކަރުނައިގެ ސިފައިގައި ބޭރުވެގެންދިޔައިރު އަލްހާންއާއި ދިމާލަށް ބަލާލެވުނީ ޝަކުވާގެ ނަޒަރަކުންނެވެ. އަނިޔާވެރިކަމާއި ބާރުވެރިކަން ދައްކައިގެން އޭނަގެ އުފާތަކާއި ވަކިވާން ބައްޕަ މަޖުބޫރުކުރަނީ ކީއްވެހެއްޔެވެ؟ ބައްޕަގެ މި ރަހުމްކުޑަ ފަރާތް ފެނުމަށްފަހު އޭނަ ރުހުމުގައި ބައްޕަގެ ގާތަށް ދާނެހެން ބައްޕައަށް ހީވަނީހެއްޔެވެ؟ ބައްޕަގެ މިއަނިޔާވެރިކަމާއި ރަހުމްކުޑަކަންފެނި އޭނަގެ ހިތުގައި ބައްޕަގެ މައްޗަށްވާ ލޯބި ދުވަހުން ދުވަހަށް ފަޑުވަމުންދާކަން ބައްޕަ އިނގިލައްވާނެނަމައެވެ.\nހައިޒަލްގެ ހިތުގައި ހިނގައިގަތް ބިރުވެރިކަމާއިއެކު އެންމެ ސިކުންތުކޮޅަކުވެސް އެތާގައި މަޑުކޮށްލުމެއްވެސް ނެތި ލިފްޓަށް އެރިގޮތަށް ތިރީ ފްލޯރއަށް މިސްރާބުޖެހިއެވެ. ލިފްޓްތެރޭގައި ހޭދަވި ވަގުތުވެސް ހައިޒަލްއަށް ގަރުނެއްހާ ދިގުވީވަރު އެކިފަރާތުން ނުރައްކާތެރިކަމުގެ ރަނގަބީލުތައް ސިކުނޑީގައި ގުގުމާލަމުން ދިޔަގޮތުން ހައިޒަލްގެ ހިތްވަރުދޫވެ ކެތްތެރިކަން ކޮޅުންލާގޮތްވިއެވެ.\nހަތަރުވަނަ ފަންގިފިލާއަށް ލިފްޓް ހުއްޓުމާއިއެކު ހައިޒަލް ލިފްޓުން ފޭބުމާއިއިރު އެވަގުތު މުޅި ފަންގިފިލާއިން ކަރަންޓްދިޔައީ ކުއްލިއަކަށެވެ. އިމަރޖެންސީ ލައިޓްތައް މަސައްކަތްނުކުރިއިރު އަނދިރިކަން ވަކިން ފުންވިއެވެ. އެވަގުތު ކޯރިޑޯގެ ބެލްކަންޏާއި ދިމާލުން ނައިނާގެ އަޑުއިވިފައި ހައިޒަލްގެ ފިޔަވަޅުތައް ބެހެއްޓީ އެދިމާލަށެވެ. ބްލޫސް ފެޝަންއިން އެޅެމުންދިޔަ ފަޑުއަލިކަމުގައި ބެލްކަނީގައި ހަރަކާތެރިވަމުންދިޔަ ދެ ހިޔަނި ފެނުމާއިއެކު ހައިޒަލްގެ ބުމަކައިރިވެގެންދިޔައެވެ. ކައިރިވަމުންދިޔަ ވަރަކަށް މަންޒަރު ސާފުވެގެންދިޔައިރު ހައިޒަލްގެ މޫނުމަތިން ފެނިލި ރުޅިވެރިކަމާއިއެކު ދަތްކުނޑިވިކިގެންދާކަށް ސިކުންތުކޮޅެއްވެސް ނުނެގިއެވެ. މިއަދު ހަތަރުދަމު އަމިއްލަ ނަފްސު މައިތިރިނުކުރެވިފައި ހުއްޓާ ބައްޕަގެ ވާހަކަތައް އިވި އެ ރުޅިވެރިކަމަށް ދަރުއަޅާލެވުނުއިރު ނައިނާ އެފަދަގޮތަކަށް ފެނުމުން ރުޅިގަނޑު ހިލިގަތީ ވަކިވަރަކަށް ނޫނެވެ. ކަޔާންއާއި ނައިނާ އަނދިރީގައި އެކަހެރިކޮށް ތިބުމުން ވަގުތުން ހިތް ސަކަރާތްވިއެވެ. ހައިޒަލްގެ މުށްކެވިފައިވާ އަތްތިލަ ޖީބަށް ޖަހާލަމުން ދުރަށް ހިނގައިގަތްއިރު ނައިނާ ކަޔާންއާއި ސަމާސާކުރަން ހުރެފައި ފަސްއެނބުރި ބަލާލީއެވެ. އެއާއިއެކު ހައިޒަލް ގޮވާލަމުން ދުވެފައި އައިސް ހައިޒަލްގެ ގައިގައި ހިފާލީއެވެ.\n“ގޮސް އޭނަ ގައިގައި ބައްދަބަލަ…” ހައިޒަލް ނައިނާގެ އަތް ހަށިގަނޑާއި ވަކިކޮށްލަމުން ބުނެލި ބަހުން ނައިނާގެ މޫނުމަތީ އެތިފަހަރެއްޖެހިފަދައެވެ.\nHere is the 35 th part… hope everyone will like it… feel free to comment… readers comment and motivation means alot to me… kudakoh lasvhjje dho.. aslu cover pic badhalukuran time negy.. cover pic kamudheytha readers ah… enjoy reading.. good night… insha allah next part on saturday night\nWow…😊😊 vaahaka varah reethi. Abadhuves misaituga huna vaahakathah kiyan. Ekamaku comente mikuree alah❤❤. Kon dhivahakun dhenoi pert genes dhenee😘..inthizaaruga mihuree ingey\nCover pic is very nice 👌👌 stry ge mi part Hama vrh reethi 😍😍\nNAI n hai dhuru nukurachcheyh 😟😟😥😩 …..eagerly waitin for da next part ..🤗keep up the gud wrk sis 💯❤❤✨💫\nthnkx. let c dw\nAlhey cover pic adhi mi part vec vvv rythi\n😘😘😘🙂🙂🙂🌺🌺🌺✨✨✨…sifakohlaafa hurileh v kamudhey…ingeythr? Yuh nd inaash thy dhevana ah jiji ah kamudhaa dhe writer in…hehe…waiting fr Saturday night ingey..keep up the gud workk dear…\nLuw yuh dhiraa🥰🥰😙😙😋🙂😇\nAlhey mi part vx hama vrh reethi..maashaa allah…btedhe love birds.. 😭😭plxedhe love birds dhuru nukurachey..waiting4next part..kn iraku ap kllrni??btw nice picture 😃😘\nVvv.rethi waiting for next part love you all\nVvv.reethi waiting for next part love you all\nCover pic hama habeys ingey. ❤💙💚💛💜 nd mi story ge konmes part eh vx kiyani hama varah kiyaa hithun, varah reethi nd varah interesting🌹🌹🌸sifa kurun thah vx hama 👌👌nd Dhiraa sis alhe Nai nd Hai dhuru nukurahchey. 😭😭😭 can’t wait. 😁😁But still waiting waiting waiting waiting. 💙love you more\nthnkx. let c dww\nNai Naa says:\nV salhi as usual.. waiting for the next part.. luv you\nMirey konn irakun story up kurani? … Kon dhivass thakeh tha vaahaka up kuramun gendhani?\ninshaallah mireyge vaguuthehga up kuraanan


Sihhee kuhli nurahkaa December fahehge niyalah\nސިއްހީ ކުއްލި ނުރައްކަލުގެ މުއްދަތު ޑިސެންބަރު ފަހެއްގެ ނިޔަަލަށް\nމާލެ ސިޓީގެ މަޖީދީމަގު:އާންމު ސިއްހަތުގެ ކުއްލި ނުރައްކަލުގެ މުއްދަތު ވަނީ އިތުރުކޮށްފައި --\nއާންމު ސިއްހަތުގެ ކުއްލި ނުރައްކަލުގެ މުއްދަތު އަނެެއްކާވެސް އިތުރުކޮށްފި އެވެ.\nހެލްތް މިނިސްޓަރު އަހުމަދު ނަސީމް ސޮއިކުރައްވާ ނެރުނު އިއުލާނުގައި ބުނެފައިވަނީ އާންމު ސިއްހަތުގެ ކުއްލި ނުރައްކަލުގެ މުއްދަތު ވަނީ ހަތް ވަނަ ފަހަރަށް އިތުރު ކޮށްފައިވާ ކަމަށެވެ. އެގޮތުން ޑިސެންބަރު މަހުގެ ފަސް ވަނަ ދުވަހުގެ ނިޔަލަށް މުއްދަތު އިތުރުކޮށްފައިވެއެވެ.\nކޮވިޑް19 ބައްޔަކީ "ޕެންޑެމިކް" އެއް ކަމަށް ޑަބްލިއުއެޗްއޯއިން ކަނޑައެޅުމާ ގުޅިގެން ރާއްޖޭގައި އާންމު ސިއްހީ ކުއްލި ނުރައްކަތުގެ ހާލަތު ސަރުކާރުން އިއުލާނުކޮށްފައިވަނީ މެއި މަހުގެ 12 ވަނަ ދުވަހުއެވެ. ސިއްހީ ކުއްލި ހާލަތު އިއުލާން ކޮށްފައިވަނީ އާއްމު ސިއްހަތު ރައްކާތެރިކުރުމުގެ ގާނޫނުގެ ދަށުން ހެލްތު މިނިސްޓަރަށް ލިބިގެންވާ ބާރުގެ ދަށުންނެވެ. އެންމެ ފަހުން އެ މުއްދަތު އިތުރުކުރީ ނޮވެންބަރު މަހުގެ ފަސް ވަނަ ދުވަހުގެ ނިޔަލަށެވެ.\nއެ މުއްދަތު ހަމަވާތީ މިނިސްޓަރު ނަސީމް ސޮއިކުރައްވާ ނެރުއްވާފައިވާ އާންމު ސިއްހަތުގެ ކުއްލި ނުރައްކަލުގެ ހާލަތު އިތުރަށް ދެމެހެއްޓުމަށް އިއުލާނުކުރާ ގަރާރުގައި ބުނެފައިވަނީ ދިވެހިރާއްޖޭގައި ފުޅާދާއިރާއެއްގައި ކޮވިޑް19 ފެތުރުމުގެ ފުރުސަތު އަދިވެސް އޮތުމުން އެ ނުރައްކާ ކުޑަކޮށް އާންމު ރައްޔިތުންގެ ސިއްހަތާ ރައްކާތެރިކަން ކަށަވަރުކުރުމަށްޓަކައި ހާއްސަ ފިޔަވަޅުތަކެއް އަޅަންޖެހޭ ކަމަށް ޑިރެކްޓަރު ޖެނެރަލް އޮފް ޕަބްލިކް ހެލްތް ލަފާދީފައިވާތީ ސިއްހީ ކުއްލި ނުރައްކަލުގެ މުއްދަތު ޑިސެންބަރު މަހުގެ ފަސް ވަނަ ދުވަހު ގެ ނިޔަލަށް ދެމެހެއްޓުމަށް ވަނީ ނިންމާފައެވެ.\nއެޗްޕީއޭ އަހުމަދު ނަސީމް މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Hanimaadhoo aai ithuru3rasheh ge magugai thaaru elhumah MTCC aai havaalu kohfi\nހަތަރު ރަށެއްގެ މަގުތަކުގައި ތާރުއެޅުމަށް ހަވާލުކުރުމަށް--ފޮޓޯ:އަވަސް\nހަނިމާދޫއާ އިތުރު3ރަށެއްގެ މަގުގައި ތާރު އެޅުމަށް އެމްޓީސީސީއާ ހަވާލުކޮށްފި\n- އެންމެ ބޮޑު ބަޖެޓެއް ހިމަނާފައިވަނީ ހަނިމާދޫއަށް\n- ހަނިމާދޫ މަގުތައް ހެދުމަށް ބަޖެޓްގައި 46 މިލިއަން ރުފިޔާ\nހދ ހަނިމާދޫ އާއި އިތުރު3ރަށެއްގެ މަގު ހަަދައި ތާރު އެޅުމަށް އެމްޓީސީސީއާއި ހަވާލުކޮށްފި އެވެ. އެގޮތުން ޕްލޭނިން މިނިސްޓްރީން މިއަދު އެމްޓީސީސީއާ ހަވާލުކޮށްފައިވަނީ ހަނިމާދޫގެ އިތުރުން ރ އުނގޫފާރު، ރ ދުވާފަރު އަދު ލ ފޮނަދޫ އެވެ.\nހަނިމާދޫގައި މަގު ހަދައި ތާރު އެޅުމަށް 46 މިލިއަން ރުފިޔާގެ ބަޖެޓެއް ހިމަނާފައިވާއިރު4ރަށުގެ ތެރެއިން މި މަޝްރޫއަށް އެންމެ ބޮޑު ބަޖެޓެއް ހަމަޖައްސާފައިވަނީ ވެސް ހަނިމާދޫއަށްކަން ފާހަގަކޮށްލެވެ އެވެ.\nމި މަޝްރޫއަށް ރ އުނގޫފާރަށް 19.3 މިލިއަން، ރ ދުވާގަރަށް 28.2 މިލިއަން އަދި ލ ފޮނަދޫއަށް ވަނީ 25.5 މިލިއަން ރުފިޔާގެ ބަޖެޓެއް ހަމަޖައްސާފަ އެވެ.\nމި އެއްބަސްވުމުގައި އެމްޓީސީސީގެ ފަރާތުން ސޮއި ކުރެއްވީ އެ ކުންފުނީގެ ސީއީއޯ ހަސަން ޝާހެވެ. ޕްލޭނިން މިނިސްޓްރީގެ ފަރާތުން ސޮއި ކުރެއްވީ އެ މިނިސްޓްރީގެ ޑިރެކްޓާ އައިމިނަތު ޝާލާ ފާރޫގެވެ.\nނޫސްވެރިންނަށް މައުލޫމާތު ދެމުން ޝާލާ ވިދާޅުވީ މީގެ ކުރިން މި މަޝްރޫއުތަށް ކުރީގެ ސަރުކާރުގައި ހަވާލުކޮށްފައިވަނީ މޯލްޑިވްސް ރޯޑް ޑިވޮލޮޕްމެންޓް ކޯޕަރޭޝަން (އެމްއާރްޑީސީ)އާ އެވެ. ނަމަވެސް އަލުން އެ މަސައްކަތް އެމްޓީސީސީއާ އާ ޕްރެޖެކްޓެއް ގޮތުގައި ހަވާލުކުރީ އެކަން ކުރުމުގެ ގާބިލްކަން އެމްޓީސީސީގައި ހުރުމުން ކަމަށް ޝާލާ ވިދާޅުވި އެވެ.


Dhagandey covid ah positive, Qualifying match thakugai nukulhevidhaane - vNews.mv\nކޮވިޑަށް ޕޮޒިޓިވްވުމުން ދަގަނޑޭ އަށް ކޮލިފިކޭޝަން މެޗުތައް ގެއްލުމުގެ ފުރުސަތު ބޮޑު- ފޮޓޯ:- އެފްއޭއެމް\nކޮވިޑަށް ޕޮޒިޓިވްވެ ދަގަނޑޭ ގައުމީ ޓީމާއި ދުރަށް\nއައްފާން މުހައްމަދު 30 May 2021, 15:58\nރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގް (ދަގަނޑޭ) ކޮވިޑް-19 އަށް ޕޮޒިޓިވްވެ ގައުމީ ޓީމުން ދުބާއީގައި ކުރާ ކޭމްޕުން ދުރަށްދާން ޖެހިއްޖެއެވެ.\nމިކަން ހާމަކޮށް މީސްމީޑިއާގައި ދަގަނޑޭ ކޮށްފައިވާ ޓުވީޓެއްގައި ބުނެފައިވަނީ ދުބާއީގައި ޓީމުން ހެދި ދެވަނަ ކޮވިޑް ޕީސީއާރް ޓެސްޓާއި ލޭގެ ޓެސްޓުތަކުގެ ނަތީޖާއިން އޭނާ ކޮވިޑަށް ޕޮޒިޓިވް ވެފައިވާ ކަމަށެވެ. މިއާއެކު ކުރިއަށް އޮތް ކޮލިފިކޭޝަން މެޗުތަކަށް ގައުމީ ޓީމާއެކު ބައިވެރިނުވެވޭތީވެ ދެރަވާ ކަމަށާއި އެހެންނަމަވެސް ޓީމަށް ކާމިޔާބީ އެދޭކަމަށް އަދި ކޮވިޑަށް ޕޮޒިޓިވްވި ނަމަވެސް އޭނާގެ ހާލު ރަނގަޅު ކަމަށްވެސް ދަގަނޑޭ ބުނެފައިވެއެވެ.\nދަގަނޑޭ ކޮވިޑަށް ޕޮޒިޓިވްވެފައި ވާއިރު މީގެ ކުރިން މާލޭގައި ކުރިއަށްގެންދިޔަ ކޭމްޕުގެ ތެރެއިން އޭނާ ވަނީ އަންހެނުން ޕޮޒިޓިވްވުމާ ގުޅިގެން ކޭމްޕް ދޫކޮށްލާފައެވެ. އެހެންނަމަވެސް ފަހުން ދަގަނޑޭ ކޭމްޕާ ގުޅުނީ ކޮވިޑަށް ޓެސްޓުކޮށް، ނަތީޖާ ނެގެޓިވްވުމުންނެވެ.\nދަގަނޑޭގެ އިތުރުން ޓީމުގެ ހުރިހާ ކުޅުންތެރިންނާއި އޮފިޝަލުން ހެދި ދެވަނަ ކޮވިޑް ޓެސްޓުން ޒުވާން ޑިފެންޑަރު އަލީ ޝާމިސް (ތޮއްޕޭ) ވެސް ވަނީ ކޮވިޑަށް ޕޮޒިޓިވްވެ ޓީމާއި ދުރަށްދާން ޖެހިފައެވެ. ތޮއްޕޭ މީގެ ކުރިންވެސް ކޮވިޑަށް ޕޮޒިޓިވް ވެފައެވެ. އެއާއެކު ގައުމީ ޓީމުގެ ފައިނަލް ސްކޮޑާއެކު ތޮއްޕޭއަށް ދުބާއީއަށް ނުދެވުނުއިރު، އޭނާ ގައުމީ ޓީމާ ގުޅުނީ ވައިރަހުން ރަނގަޅުވެ، މިދިޔަ ހަފުތާގެ އަންގާރަ ދުވަހުއެވެ.\nކޮވިޑާ ގުޅިގެން ދަގަނޑޭ އާއި ތޮއްޕޭއަށް ކޮލިފައިންގެ ދެ މެޗު ގެއްލޭނެކަން މިހާރު ވަނީ ޔަގީންވެފައެވެ. އެއީ 10 ދުވަހަށް ދުބާއީގައި ކަރަންޓީނުވާން ޖެހުމާ ގުޅިގެން އަންނަ މަހުގެ ތިންވަނަ ދުވަހު ޗައިނާއާ ދެކޮޅަށް ކުޅޭ މެޗާއި، ހަތްވަނަ ދުވަހު ސީރިއާއާ ބައްދަލުކުރާ މެޗެވެ.\nފީފާ ވޯލްޑް ކަޕާއި އޭއެފްސީ އޭޝިއަން ކަޕް ކޮލިފިކޭޝަން މެޗުތަކަށް ތައްޔާރުވުމަށްޓަކައި 25 ކުޅުންތެރިންގެ ފައިނަލް ސްކޮޑާއެކު ގައުމީ ޓީމުން އައީ ދުބާއީގައި ތަމްރީނުތައް ކުރިއަށް ގެންދަމުންނެވެ. މެޗުތަކަށް ޗައިނާއަށް ފުރުމުގެ ކުރިން ޓިމުން ދުބާއީގައި 10 ދުވަހު ކޭމްޕް ކުރަން ނިންމީ މާލޭގައި އެކަށީގެންވާ ފަރިތަކުރުންތަކެއް ކުރިއަށް ގެންދިއުމުގެ ފުރުސަތު ނެތުމުންނެވެ. ގައުމީ ޓީމުން އާދިއްތަ ދުވަހުގެ ވަގުތެއްގައި ޗައިނާއަށް ފުރާނެ އެވެ،\nއެގޮތުން ގާތްގަނޑަކަށް އަހަރުދުވަސް ފަހުން ގައުމީ ޓީމަަށް ދަނޑެއްގައި ފަރިތަކުރުމުގެ ފުރުސަތު ލިބިފައިވަނީ ދުބާއީގައި ކުރަމުންދާ ކޭމްޕްގެ ތެރެއިންނެވެ. ރަާއްޖޭގައި މުބާރާތަށް ތައްޔާރުވުމުގެ ގޮތުން ހޮޓަލް ޖެންގައި ކުރަމުންދިޔަ ކޭމްޕުގެ ތެރެއިން ޓިމުން ވަނީ އެ ހޮޓަލުގެ ބޯލް ރޫމުގައިވެސް ފަރިތަކުރުންތައް ކުރިއަށް ގެންގޮސްފައެވެ.\nފީފާ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަނުގައި ރާއްޖެ ހިމެނޭ ގްރޫޕް އޭގެ ބާކީ ހުރި މެޗުތައް އާދީއްތަ ދުވަހުން ފެށިގެން އަންނަ ޖޫން މަހުގެ 15 ވަނަ ދުވަހުގެ ނިޔަލަށް ޗައިނާގައި ކުޅެން ވަނީ ތާވަލުކޮށްފައެވެ.\nއޭޝިއަން ކަޕަށް ކޮލިފައިވުމަށް ރާއްޖެއިން އަމާޒުހިފާފައިވާއިރު، ކޮލިފައިންގައި ރާއްޖެ އޮތީ ހަތަރު މެޗުން ހަ ޕޮއިންޓާއެކު ގްރޫޕުގެ ހަތަރުވަނައިގައެވެ. ގްރޫޕުގެ އެއްވަނައިގައި އޮތީ ފަސް މެޗުން 15 ޕޮއިންޓާއެކު ސީރިއާއެވެ. ހަތަރު މެޗުން ހަތް ޕޮއިންޓާއެކު ދެވަނައިގައި ޗައިނާ އޮތްއިރު، ތިންވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. އަދި ރާއްޖޭގެ ފަހަތުން ފަސްވަނައިގައި އޮތީ ފަސް މެޗު ކުޅެގެން އަދި ޕޮއިންޓެއް ލިބިފައިނުވާ ގުއާމެވެ.\nއަލީ އަޝްފާގު (ދަގަނޑޭ) އެފްއޭއެމް ގައުމީ ޓީމް ކުޅިވަރު


ދިވެހި ::المزمل - އަލް މުޒަންމިލް\n﴿١﴾ يَا أَيُّهَا الْمُزَّمِّلُ އޭ ފޭރާންތައް (ގައިކޮޅުގައި) އޮޅުއްވައިގެން އޮންނެވި ކަލޭގެފާނެވެ!\n﴿٢﴾ قُمِ اللَّيْلَ إِلَّا قَلِيلًا ރޭގަނޑުގެ އަޅުކަން ކުރެއްވުމަށް ތެދުވެވަޑައިގަންނަވާށެވެ! ވަރަށްކުޑަ ވަގުތުކޮޅަކަށް މެނުވީއެވެ.\n﴿٣﴾ نِّصْفَهُ أَوِ انقُصْ مِنْهُ قَلِيلًا އެ ރޭގަނޑުގެ ދެބައިކުޅަ އެއްބައިގައެވެ. ނުވަތަ އެޔަށްވުރެ ކުޑަތަންކޮޅެއް އުނިކޮށްލައްވާށެވެ!\n﴿٤﴾ أَوْ زِدْ عَلَيْهِ وَرَتِّلِ الْقُرْآنَ تَرْتِيلًا ނުވަތަ އެޔަށްވުރެ އިތުރުކޮށްލައްވާށެވެ! އަދި ލަސްލަހުން قرآن ކިޔަވައި ވިދާޅުވާށެވެ!\n﴿٥﴾ إِنَّا سَنُلْقِي عَلَيْكَ قَوْلًا ثَقِيلًا ހަމަކަށަވަރުން، ތިމަންރަސްކަލާނގެ ކަލޭގެފާނުގެ މައްޗަށް ބަރުދަންހުރި ބަހެއް ބާވައިލައްވާހުށީމެވެ.\n﴿٦﴾ إِنَّ نَاشِئَةَ اللَّيْلِ هِيَ أَشَدُّ وَطْئًا وَأَقْوَمُ قِيلًا ހަމަކަށަވަރުން، ނިދުމަށްފަހު، ރޭއަޅުކަންކުރުމަށް ތެދުވުން ބުރަކަން ބޮޑެވެ. އަދި ބަސްތައް (އެބަހީ: ނަމާދުގެ ތެރޭގައި ކިޔަވާ ކިޔެވުންތައް) ސީދާކަން ބޮޑެވެ.\n﴿٧﴾ إِنَّ لَكَ فِي النَّهَارِ سَبْحًا طَوِيلًا ހަމަކަށަވަރުން، ކަލޭގެފާނަށް ދުވާލުގެ ވަގުތުގައި ގިނަ މަސައްކަތްތަކެއް ވެއެވެ.\n﴿٨﴾ وَاذْكُرِ اسْمَ رَبِّكَ وَتَبَتَّلْ إِلَيْهِ تَبْتِيلًا ކަލޭގެފާނުގެ ވެރިރަސްކަލާނގެ اسم ފުޅު ހަނދުމަކުރައްވާށެވެ! އަދި (އެހެންހުރިހާ ފަރާތަކުން އެއްކިބާވެ، ހަމައެކަނި) އެކަލާނގެ حضرة އަށް إخلاص ތެރިކަމާއެކު ކުއްތަންވެވަޑައިގަންނަވާށެވެ!\n﴿٩﴾ رَّبُّ الْمَشْرِقِ وَالْمَغْرِبِ لَا إِلَٰهَ إِلَّا هُوَ فَاتَّخِذْهُ وَكِيلًا (އެއީ) مشرق އާއި، مغرب ގެ ވެރިރަސްކަލާނގެއެވެ. އެކަލާނގެ ފިޔަވައި އެހެން إله އަކު ނުވެއެވެ. ފަހެ، وكيل އަކު ކަމުގައި ކަލޭގެފާނު އެކަލާނގެ خيار ކުރައްވާށެވެ!\n﴿١٠﴾ وَاصْبِرْ عَلَىٰ مَا يَقُولُونَ وَاهْجُرْهُمْ هَجْرًا جَمِيلًا އަދި އެއުރެން ބުނާ ބަސްތަކަށް ކަލޭގެފާނު ކެތްކުރައްވާށެވެ! އަދި ރިވެތިވެގެންވާ ވަކިވުމަކުން، ކަލޭގެފާނު އެއުރެންނާ ވަކިވެވަޑައިގަންނަވާށެވެ!\n﴿١١﴾ وَذَرْنِي وَالْمُكَذِّبِينَ أُولِي النَّعْمَةِ وَمَهِّلْهُمْ قَلِيلًا އަދި ފައިސާވެރި، ދޮގުކުރާމީހުން، ކަލޭގެފާނު ތިމަންރަސްކަލާނގެއަށް ދޫކޮށްލައްވާށެވެ! އަދި ކަލޭގެފާނު ކުޑަވަގުތުކޮޅަކަށް އެއުރެންނަށް مهلة ދެއްވާށެވެ!\n﴿١٢﴾ إِنَّ لَدَيْنَا أَنكَالًا وَجَحِيمًا ހަމަކަށަވަރުން، ތިމަންރަސްކަލާނގެ حضرة ގައި ކަސްތަޅުތަކާއި ނަރަކަވެއެވެ.\n﴿١٣﴾ وَطَعَامًا ذَا غُصَّةٍ وَعَذَابًا أَلِيمًا އަދި ކަރުގައި އަޅައިގަންނަ ކާނާއާއި، ވޭންދެނިވި عذاب ވެސްމެއެވެ.\n﴿١٤﴾ يَوْمَ تَرْجُفُ الْأَرْضُ وَالْجِبَالُ وَكَانَتِ الْجِبَالُ كَثِيبًا مَّهِيلًا އެދުވަހުން ބިމާއި، ފަރުބަދަތައް ހެލިގެންދާނެތެވެ. އަދި ފައިބައިގެންދާ ވެލިފުންޏަކަށް އެ ފަރުބަދަތައް ވާހުށްޓެވެ.\n﴿١٥﴾ إِنَّا أَرْسَلْنَا إِلَيْكُمْ رَسُولًا شَاهِدًا عَلَيْكُمْ كَمَا أَرْسَلْنَا إِلَىٰ فِرْعَوْنَ رَسُولًا ހަމަކަށަވަރުން، ތިޔަބައިމީހުންގެ މައްޗަށް ހެކިވެވަޑައިގަންނަވާ ބޭކަލެއްކަމުގައި، ތިމަންރަސްކަލާނގެ ތިޔަބައިމީހުންގެ ގާތަށް رسول އަކު ފޮނުއްވީމެވެ. فرعون ގެގާތަށް ތިމަންރަސްކަލާނގެ رسول އަކު ފޮނުއްވި ފަދައިންނެވެ.\n﴿١٦﴾ فَعَصَىٰ فِرْعَوْنُ الرَّسُولَ فَأَخَذْنَاهُ أَخْذًا وَبِيلًا ފަހެ، فرعون، رسول އާއަށް އުރެދުނެވެ. ދެން ތިމަންރަސްކަލާނގެ ގަދަފަދަވެގެންވާ عذاب ގެ ހިއްޕެވުމަކުން ހިއްޕަވައި، އެ فرعون ހަލާކުކުރެއްވީމެވެ.\n﴿١٧﴾ فَكَيْفَ تَتَّقُونَ إِن كَفَرْتُمْ يَوْمًا يَجْعَلُ الْوِلْدَانَ شِيبًا ފަހެ، ތިޔަބައިމީހުން كافر ވެއްޖެނަމަ (އެދުވަހުގެ ބިރުވެރިކަމުން) ކުޑަކުދިން މުސްކުޅިންނަށް ހަދައިލާ ދުވަހުން (އެބަހީ: އެދުވަހުގެ عذاب ން) ތިޔަބައިމީހުން ރައްކާތެރިވާނީ ކޮންފަދައަކުން ހެއްޔެވެ؟\n﴿١٨﴾ السَّمَاءُ مُنفَطِرٌ بِهِ ۚ كَانَ وَعْدُهُ مَفْعُولًا އެދުވަހުން އުޑު އިރައިރައިގެން ދާނެތެވެ. އެކަލާނގެ وعد ފުޅު ފުރިހަމަވާނެކަން يقين އެވެ.\n﴿١٩﴾ إِنَّ هَٰذِهِ تَذْكِرَةٌ ۖ فَمَن شَاءَ اتَّخَذَ إِلَىٰ رَبِّهِ سَبِيلًا ހަމަކަށަވަރުން، މިއީ ހަނދާންކޮށްދިނުމެކެވެ. ފަހެ، (ހަނދާންކުރުމަށް) އެދޭމީހާ، އެމީހާގެ ވެރިރަސްކަލާނގެ حضرة އަށް މަގެއް ހިފާހުށިކަމެވެ!\n﴿٢٠﴾ ۞ إِنَّ رَبَّكَ يَعْلَمُ أَنَّكَ تَقُومُ أَدْنَىٰ مِن ثُلُثَيِ اللَّيْلِ وَنِصْفَهُ وَثُلُثَهُ وَطَائِفَةٌ مِّنَ الَّذِينَ مَعَكَ ۚ وَاللَّهُ يُقَدِّرُ اللَّيْلَ وَالنَّهَارَ ۚ عَلِمَ أَن لَّن تُحْصُوهُ فَتَابَ عَلَيْكُمْ ۖ فَاقْرَءُوا مَا تَيَسَّرَ مِنَ الْقُرْآنِ ۚ عَلِمَ أَن سَيَكُونُ مِنكُم مَّرْضَىٰ ۙ وَآخَرُونَ يَضْرِبُونَ فِي الْأَرْضِ يَبْتَغُونَ مِن فَضْلِ اللَّهِ ۙ وَآخَرُونَ يُقَاتِلُونَ فِي سَبِيلِ اللَّهِ ۖ فَاقْرَءُوا مَا تَيَسَّرَ مِنْهُ ۚ وَأَقِيمُوا الصَّلَاةَ وَآتُوا الزَّكَاةَ وَأَقْرِضُوا اللَّهَ قَرْضًا حَسَنًا ۚ وَمَا تُقَدِّمُوا لِأَنفُسِكُم مِّنْ خَيْرٍ تَجِدُوهُ عِندَ اللَّهِ هُوَ خَيْرًا وَأَعْظَمَ أَجْرًا ۚ وَاسْتَغْفِرُوا اللَّهَ ۖ إِنَّ اللَّهَ غَفُورٌ رَّحِيمٌ ކަލޭގެފާނާއި، ކަލޭގެފާނުގެ އަރިހުގައިވާ މީހުންކުރެ ބަޔަކު، ރޭގަނޑުގެ ތިންބައިކުޅަ ދެބަޔަށްވުރެ މަދުންނާއި، އެ ރޭގަނޑުގެ ދެބައިކުޅަ އެއްބައިގައާއި، އަދި އެ ރޭގަނޑުގެ ތިންބައިކުޅަ އެއްބައިގައި، ރޭއަޅުކަން ކުރެއްވުމަށް ތިއްބަވާކަން ހަމަކަށަވަރުން، ކަލޭގެފާނުގެ ވެރިރަސްކަލާނގެ ދެނެވޮޑިގެންވެތެވެ. އަދި ރޭގަނޑާއި، ދުވާލުގެ ވަގުތުތައް މިންވަރު ކުރައްވަނީ اللَّه އެވެ. މުޅި ރޭގަނޑު، ރޭއަޅުކަމުގައި قائم ވެ ތިބުމަށް ތިޔަބައިމީހުންނަށް ކުޅަދާނަވެގެން ނުވާނެކަން އެކަލާނގެ ދެނެވޮޑިގެންވެތެވެ. ފަހެ، ތިޔަބައިމީހުންގެ މައްޗަށް އެކަން عفو ކުރައްވައި ލުއިކުރައްވައިފިއެވެ. ފަހެ، قرآن ން ފަސޭހަވީ މިންވަރެއް ތިޔަބައިމީހުން ކިޔަވާށެވެ! ތިޔަބައިމީހުންގެ ތެރެއިން ބަލިމީހުން ވާނޭކަމާއި، އަދި އަނެއްބަޔަކު اللَّه ގެ فضل ވަންތަކަން އެދިގެން ބިމުގައި ދަތުރުފަތުރުކުރާކަމާއި، އަދި އަނެއްބަޔަކު اللَّه ގެ މަގުގައި ހަނގުރާމަ ކުރާކަން އެކަލާނގެ ދެނެވޮޑިގެންވެތެވެ. ފަހެ، އެ قرآن ން ފަސޭހަވީ މިންވަރެއް ތިޔަބައިމީހުން ކިޔަވާށެވެ! އަދި ތިޔަބައިމީހުން ނަމާދު قائم ކުރާށެވެ! އަދި ތިޔަބައިމީހުން زكاة ދޭށެވެ! އަދި ރިވެތިވެގެންވާ ދަރަނިދިނުމަކުން ތިޔަބައިމީހުން اللَّه އަށް ދަރަނިދޭށެވެ! (އެބަހީ: اللَّه އަށްޓަކައި ހޭދަކުރާށެވެ!) އަދި ހެޔޮކަމުގެ ތެރެއިން، ތިޔަބައިމީހުންގެ އަމިއްލަ نفس ތަކަށްޓަކައި އިސްކުރާ ކޮންމެ ކަމެއްގެ ثواب، اللَّه ގެ حضرة ގައި ހެޔޮކަން ބޮޑުވެގެންވާތީއާއި، އަދި ދަރުމަ ބޮޑުވެގެންވާތީ ތިޔަބައިމީހުންނަށް ފެންނާނެތެވެ. އަދި ތިޔަބައިމީހުން اللَّه ގެ حضرة ން ފާފަފުއްސެވުމަށް އެދޭށެވެ! ހަމަކަށަވަރުން، اللَّه އީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.


Myanmar in hingi gathulu aammuge massala Gambia in UN ge emme mathee court ah husha halhaifi - vNews.mv\nމިޔަންމާ ސިފައިންގެ އަނިޔާވެރިކަމަށް ފިލައިގެން ބަނގްލަދޭޝްއަށް އެތެރެވުމަށް ރޮހިންގާ މުސްލިމުންތަކެއް މަސައްކަތް ކުރަނީ:\nރޮހިންގާ މުސްލިމުންނާ ދެކޮޅަށް މިޔަންމާއިން ގަތުލުއާންމު ހިންގި މައްސަލަ ގެމްބިއާއިން އދގެ އެންމެމަތީ ކޯޓަށް ހުށަހަޅައިފި\nސައިފް އަޒްހަރު 11 November 2019, 18:55\nމިޔަންމާގައި ރޮހިންގާ މުސްލިމުންގެ އަޣުލަބިއްޔަތު އޮންނަ ރާޚައިން ސްޓޭޓްގައި، މިޔަންމާ ސިފައިން ރޮހިންގާ މުސްލިމުންނާ ދެކޮޅަށް ހިންގި ގަތުލުއާންމުގެ މައްސަލަ، އިސްލާމީ ގައުމެއް ކަމަށްވާ ގެމްބިއާއިން އދގެ އެންމެ މަތީ ކޯޓަށް ހުށަހަޅައިފިއެވެ.\nމިކަން އިޢްލާން ކުރައްވާފައިވަނީ ގެމްބިއާ ސަރުކާރުގެ ޖަސްޓިސް މިނިސްޓަރ އަބޫބަކުރު ޓަމްބަޑޫއެވެ.\nގެމްބިއާއިން މިޔަންމާއާ ދެކޮޅަށް އިންޓަރނޭޝަނަލް ކޯޓު އޮފް ޖަސްޓިސް (އައިސީޖޭ) ނުވަތަ ދުނިޔޭގެ ކޯޓަށް ހުށަހެޅި މައްސަލާގައި، މިޔަންމާއިން އެގައުމުގެ ބައިމަދު ރޮހިންގާ ނަސްލުގެ މުސްލިމުންނާ ދެކޮޅަށް ހިންގާފައިވާ އަދި މިހާރުވެސް ހިންގަމުންގެންދާ ގަތުލުއާންމު ވަރަށް ބޮޑަށް ކުށްވެރި ކޮށްފައި ވެއެވެ.\nއައިސީޖޭއަކީ، ދޭދޭ ގައުމުތަކުގެ މެދުގައި އުފެދޭ މިބާވަތުގެ މައްސަލަތައް ބަލާ އދގެ އެންމެ މަތީ ގާނޫނީ ކޯޓެވެ.\nގެމްބިއާއާއި މިޔަންމާއަކީވެސް 1948 ވަނަ އަހަރު ދުނިޔެއިން އެކަށައަޅާފައިވާ ޖެނޮސައިޑް ކޮންވެންޝަންގައި ސޮއިކޮށްފައިވާ ދެގައުމެކެވެ. އެ މުއާހަދާއަކީ ގައުމުތަކުން ގަތުލުއާންމު ހިންގުން ހަމައެކަނި މަނާކުރާ މުއާހަދާއެއް ނޫނެވެ. އޭގެ އިތުރަށް، ގަތުލުއާންމުގެ ޖަރީމާތައް ހިންގާނަމަ އެކަން ހުއްޓުވަން މަޖުބޫރުކުރުމާއި، ހުއްޓުވުމާއި، އަދި އެކަމަށް އަދަބުދިނުންވެސް މެމްބަރު ގައުމުތަކަށް އެ މުއާހަދާއިން ލާޒިމްކުރެއެވެ.\n"އަޅުގަނޑުމެން ޖެނޮސައިޑް ކޮންވެންޝަންގެ ދަށުން އައިސީޖޭއަށް އެޕްލިކޭޝަން ހުށަހަޅައިފިން"\nގެމްބިއާގެ ޖަސްޓިސް މިނިސްޓަރ\nމިޔަންމާއާ ދެކޮޅަށް އދގެ ކޯޓަށް މައްސަލަ ވެއްދިކަން ގެމްބިއާގެ ޖަސްޓިސް މިނިސްޓަރ އިޢްލާން ކުރެއްވީ، އދގެ ކޯޓް ގާއިމްކޮށްފައިވާ ދަ ހޭގްގައި ހުންނަވައި ނޫސްވެރިންނާ ވާހަކަފުޅު ދައްކަވަމުންނެވެ.\nއަބޫބަކުރު ޓަމްބަޑޫ ވިދާޅުވީ، މިޔަންމާއާ ދެކޮޅަށް ކޯޓަށް މައްސަލަ ހުށަހެޅުއްވި މައިގަނޑު ސަބަބަކީ، މިޔަންމާގެ ރައްޔިތުން ކަމުގައިވާ ރޮހިންގާއިންނާ ދެކޮޅަށް ހިންގި އަމަލުތަކަށް މިޔަންމާ ޖަވާބުދާރީ ކުރުވުން ކަމަށެވެ.\nރޮހިންގާ މުސްލިމުންނާ ދެކޮޅަށް މިޔަންމާއިން އެންމެންގެ ލޯކުރިމަތީގައި ގަތުލުއާންމު ހިންގަމުން ގެންދިޔައިރު އެކަން ހުއްޓުވުމުގައި މިއަދުގެ ދުނިޔެ ނުކުޅެދިފައިވުމަކީ ލަދުވެތިވާންޖެހޭ ކަމެއް ކަމަށް އަބޫބަކުރު ވިދާޅުވިއެވެ.\nބަނގްލަދޭޝްގައި ތިބި ރޮހިންގާ ރެފިއުޖީންތަކެއް "ގަތުލުއާންމުގެ ދުވަސް" ފާހަގަކުރަނީ:\nހުޅަނގު އެފްރިކާގެ ކުޑަކުޑަ ގައުމެއް ކަމަށްވާ ގެމްބިއާއަކީ މުސްލިމުންގެ އަޣުލަބިއްޔަތު އޮންނަ ގައުމެކެވެ. އެގައުމުން މިޔަންމާއާ ދެކޮޅަށް އދގެ ކޯޓަށް މައްސަލަ ހުށަހެޅީ އިސްލާމީ ގައުމުތައް ހިމެނޭ ޖަމްއިއްޔާ، އޮގަނައިޒޭޝަން ފޮރ އިސްލާމިކް ކޯޕަރޭޝަންގެ ތާއީދާ އެކުގައި ކަމަށް ވެއެވެ.\n2017 ވަނަ އަހަރުގެ ތެރޭގައި މިޔަންމާ ސިފައިން ބަރުހަތިޔާރާއެކު ރާޚައިން ސްޓޭޓަށް އަރައިގަނެ ކުޑަކުއްޖެއް، މުސްކުޅިއެއް އަންހެނެއް ނުބަލައި ރޮހިންގާ މުސްލިމުން މަރައި، ކަތިލައި، ގެދޮރާއި އަވަށްތަކާއި، މިސްކިތްތަކާއި، މަދްރަސާތަކުގައި ހުޅުޖަހައި އަންދައި، އަންހެނުންގެ އިއްފަތް ޖަމައީގޮތެއްގައި ފޭރިގަތުމުގެ ލާއިންސާނީ ނުބައި އެތައް ޖަރީމާއެއް ހިންގާފައި ވެއެވެ.\nމި ޖަރީމާތަކާހެދި ފުރާނައިގެ ސަލާމަތަށް އެދިގެން 2017 ގެ ފަހުން މިހާތަނަށް 730،000 މުސްލިމުން ފިލައިގެން އަވަށްޓެރި ބަނގްލަދޭޝްއަށް އެތެރެވެފައި ވެއެވެ.\nމިކަން ތަހްގީގު ކުރުމަށްފަހު އދއިން ބުނެފައިވަނީ، މިޔަންމާ ސިފައިން މަސައްކަތްކުރީ ރޮހިންގާ ނަސްލު އެކަށް ނައްތާލަން ކަމަށެވެ.\nނަމަވެސް، ބުދިސްޓުންގެ އަޣުލަބިއްޔަތު އޮންނަ މިޔަންމާއިން މިވާހަކަތައް ދޮގުކުރެއެވެ. ބުނެފައިވަނީ، ސިފައިން ހިންގީ ޓެރަރިސްޓުން އަތުލައިގަތުމުގެ އޮޕަރޭޝަނެއް ކަމަށެވެ.\nގެމްބިއާއިން އދގެ ކޯޓަށް ހުށަހެޅި މައްސަލާގައި އެދިފައިވަނީ، މިޔަންމާއިން މިހާރުވެސް ކުރިއަށް ގެންދާ، ރޮހިންގާ މުސްލިމުން ކަތިލުމާއި، މުސްލިމުންނާ ދެކޮޅަށް ހިންގާ ގަތުލުއާންމު ވަގުތުން ހުއްޓުވުމަށް ފިޔަވަޅު އަޅައިދިނުމަށެވެ.\nމިޔަންމާ ސިފައިން ހިންގަމުންގެންދިޔަ ގަތުލުއާންމުތައް ހުއްޓުވައި ދިނުމަށް ދުނިޔެއަށް ގޮވާލަމުން ގެންދިޔަ އިންސާނީ ހައްގުތަކަށް މަސައްކަތްކުރާ ޖަމާއަތްތަކުން، ގެމްބިއާގެ މި އިސްނެގުމަށް ތައުރީފް ކުރަމުން އެބަގެންދެއެވެ.\n101% ދިވެހިރާއްޖެއިން ނުކެރުނު "ކޮންގްރޭޗުލޭޝަން" ކިޔަންވެސް!


SunOnline: Ooredoo Moolee medhuverikoh eid hadhiyaa fonuvumuge furusathu\nއުރީދޫ މޫލީ މެދުވެރިކޮށް އީދު ހަދިޔާ ފޮނުވުމުގެ ފުރުސަތު\nއަހުމަދު މިޒްޔާލް 21 May 2020, 19:08\nއުރީދޫ މޯލްޑިވްސްގެ އީ-ކޮމާރސް ޕްލެޓްފޯރމް، މޫލީގައި ވަނީ "އީދު ހަދިޔާ" ގެ ނަމުގައި ހާއްސަ އޮފާއެއް ތައާރަފްކޮށްފި އެވެ.\nއީދަށް ހާއްސަކޮށް ތައާރަފް ކުރި މި އައު ކެޓެގަރީ މެދުވެރިކޮށް މާލެ އާއި ހުޅުމާލޭގައި ދިރިއުޅޭ އާއިލާ އާއި ރައްޓެހިންނަށް އީދު ހަދިޔާ ފޮނުވާލެވޭނެއެވެ.\nހަދިޔާތަކުގެ ތެރެއިން، ގިނަ ބަޔެއްގެ މަގުބޫލުކަން ހޯދައިފައިވާ ދަ ސްޕޭސްގެ އާދަޔާހިލާފު މީރު ރަހަތަކުން ތައްޔާރުކޮށްފައިވާ "ވެރީ ފަޖް ސްޕޭސް ބްރައުނީޒް"، "ކެރަޓް ކަޕްކޭކްސް" އަދި "ހައިބިސްކަސް ކޭކް"ގެ އިތުރުން ބްރޭންޑްލޫމް، އަލޯރާ، މަލްޑައިސް، ވީސްޓޯރ އަދި ލިންކް ސާވްއިން ވިއްކާ ގެއަށް ބޭނުންވާ ސާމާނުގެ އިތުން 'ތަކެތި' ފޮތް ވެސް ހިމެނެ އެވެ.\nޢީދު ހަދިޔާ ފޮނުވުމަށް އުރީދޫ އެޕް މެދުވެރިކޮށް ޝޮޕްއަށް ޒިޔާރަތް ކުރުމަށްފަހު ކެޓެގަރީތަކުގެ ތެރެއިން އީދު ހަދިޔާ ހިޔާރުކުރާށެވެ. އަދި ބޭނުންވާ ހަދިޔާ ހިޔާރުކުރުމަށްފަހު ކާޓްއަށް ގޮސް ޗެކްއައުޓް ކުރާށެވެ. ހަދިޔާ ފޮނުވަން ބޭނުންވާ އެޑްރެސް، ޑެލިވަރީ އެޑްރެސްގައި ޖަހައި، އޯޑަރު ކަށަވަރު ކުރުމަށްޓަކައި ޕޭމަންޓް ކޮންފާމް ކުރުމުން ނިމުނީ އެވެ.\nމޫލީ މެދުވެރިކޮށް ޢީދު ހަދިޔާއަށް އޯޑަރުކޮށް ހަދިޔާ ލިބޭ ފަރާތުގެ ދޮރާހަމައަށް އެއް ދުވަސް ތެރޭގައި ގެންގޮސްދެވޭނެ އެވެ. ޢީދު ހަދިޔާ ޕެކޭޖްގައި ހަދިޔާއަށް ގަތް އައިޓަމްގެ އިތުރުން އީދު ތަހުނިޔާ ކާޑަކާއެކު މޫލީގެ ސްޓިކާއެއް ހިމެނޭނެ އެވެ.\nމޫލީގެ ޕާޓްނަރުންނާއެކު މޫލީ ޓީމުން މަސައްކަތް ކުރަމުންދަނީ ޑެލިވަރީ ޓީމް އަދި ކަސްޓަމަރުންގެ ރައްކާތެރިކަމަށް އެންމެ އިސްކަމެއްދީގެން، އެޗް.ޕީ.އޭ ގެ އިރުޝާދުތަކާއި އެއްގޮތަށް ކަމަށް އުރީދޫއިން ބުނެ އެވެ.\nމީގެ އިތުރުން މޫލީ މެދުވެރިކޮށް އީދު ހަދިޔާ ލިބޭ ފަރާތްތަކަށް ލަކީ ޑްރޯއެއްގައި ބައިވެރިވެ، ނަސީބުވެރި ފަރާތަކަށް ސެމްސަންގް ގެލެކްސީ ބަޑްސް+ އެއް ހޯދުމުގެ ފުރުސަތުވެސްވަނީ ހުޅުވާލާފަ އެވެ.\nހަދިޔާ ލިބޭފަރާތުން މޫލީގެ ފޭސްބުކް ޕޭޖްއަށް ލައިކް ކުރައްވުމަށްފަހު، ހަދިޔާގެ ފޮޓޯއެއް EidHadhiyaa #DeliveredByMoolee# ޖެހުމަށްފަހު 30 މެއިގެ 23:59 ގެ ކުރިން މޫލީ ފޭސްބުކް ޕޭޖަށް ޕޯސްޓް ކުރުމުން ލަކީ ޑްރޯގައި ބައިވެރިވެވޭނެ އެވެ.\nރާއްޖޭގެ ކޮންމެ ނެޓްވޯކްއަކުންވެސް މޫލީ މެދުވެރިކޮށް އީދު ހަދިޔާ ފޮނުވުމަށް މޫލީއިން މަރުހަބާ ކިޔަ އެވެ.


Ooredoo aai Orca gulhigen raajje promote kuran campaign eh – adduLIVE\nLast Updated: September 28, 14:12\nއުރީދޫ އާއި އޯރކާ ގުޅިގެން ރާއްޖެ ޕްރޮމޯޓް ކުރަން ކެމްޕޭނެއް\nAug 17, 2021, 15:19 އަބްދުﷲ ޔާމީން\nރާއްޖެ އައި ފަތުރުވެރިންތަކެއް - ފޮޓޯ: ވެލާނާ އެއާޕޯޓު\nއުރީދޫ މޯލްޑިވްސްއާއި އޯރކާ މީޑިއާ ގްރޫޕުން ސޯޝަލް މީޑިއާގައި ރާއްޖެ ޕްރޮމޯޓް ކުރުމަށް ކެމްޕެއިނެއް ފަށައިފިއެވެ.\nމިދިޔަ އަހަރުގެ ސެޕްޓެމްބަރ މަހުގެ ތެރޭގައި އުރީދޫ މޯލްޑިވްސްއާއި މޯލްޑިވްސް މާކެޓިންގ އެންޑް ޕަބްލިކް ރިލޭޝަން ކޯޕަރޭޝަންއާއި ޓޫރިޒަމް މިނިސްޓްރީގެ އިތުރުން އޯރކާ މީޑިއާ ގްރޫޕް ގުޅިގެން ވަނީ "ވިޒިޓް މޯލްޑިވްސް ނައު" ގެ ނަމުގައި ޑެސްޓިނޭޝަން މާކެޓިންގ ކެމްޕެއިނެއް ފަށާފައެވެ. މި ކެމްޕެއިން މެދުވެރިކޮށް ދުނިޔޭގެ 10 ޤައުމެއްގެ 117 މިލިއަން މީހުންނާއި ހަމައަށް ރާއްޖެ ޕްރޮމޯޓް ވެގެންދާނެ ކަމަށް އުރީދޫ އިން މައުލޫމާތުދެއެވެ.\nމި ކެމްޕެއިންގެ ބައެއްގެ ގޮތުން އުރީދޫ މޯލްޑިވްސްއާއި އޯކާ މީޑިއާ ގްރޫޕުން މިހާރު ވަނީ ސޯޝަލް މީޑިއާގައި ކެމްޕެއިނެއް ވެސް ފަށާފަ އެވެ. މި ކެމްޕެއިން މެދުވެރިކޮށް ރާއްޖޭގެ ރީތި ސަގާފަތާއި ހިތްގައިމު މަންޒަރުތައް ދައްކުވައިދޭ ފޮޓޯ އާއި ވީޑިއޯ ހިއްސާކުރާނެ އެވެ.\nމި ކެމްޕެއިންގެ މައިގަނޑު ބޭނުމަކީ ރާއްޖޭގެ ބްރޭންޑް ވިޒިބިލިޓީ އިތުރުކުރުމާއި ރާއްޖެ އަންނަ ފަތުރުވެރިންގެ އަދަދު އިތުރުކުރުމަށް ކަމަށް އުރީދޫއިން މައުލޫމާތުދެއެވެ.\nމިކަމާއި ގުޅޭގޮތުން އުރީދޫގެ ޗީފް ކޮމާޝަލް އޮފިސަރ ހުސައިން ނިޔާޒް ވިދާޅުވީ، ކޯވިޑް19 ގެ ސަބަބުން ފަތުރުވެރިކަމުގެ ސިނާއަތައް ލިބުނު ގެއްލުމުގެ ސަބަބުން ގިނަ އާއިލާތަކަކަށް އޭގެ އަސަރުކޮށްފައިވާކަމަށެވެ. އެހެންކަމުން އުރީދޫ މޯލްޑިވްސްގެ އަމާޒަކީ އަލުން ފަތުރުވެރިކަން ކުރިއެރުވުންކަމަށެވެ. މި ކެމްޕެއިންގެ ސަބަބުން ރާއްޖެ އިތުރަށް ބޭރުގެ މާކެޓްތަކުގައި އިޝްތިހާރުވެގެންދާނެކަމަށް އޭނާ ވިދާޅުވިއެވެ.\nމިކެމްޕޭން ޑިސެމްބަރު މަހާއި ހަމައަށް ކުރިއަށް ދާއިރު ކޮންމެ މަހަކު ވެސް ވަކި ތީމަކާއި ހާއްސަ އިނާމުތަކެއް ކަނޑައަޅާނެ އެވެ. އިނާމު ލިބޭ ފަރާތެއް ކަނޑައަޅާނީ ކޮންމެ މަހެއް ނިމުމުން ބާއްވާ ލަކީޑްރޯއަކުން ކަމަށްވެސް އުރީދޫއިން މައުލޫމާތުދެއެވެ. ފުރަތަމަ މަހުގެ ތީމަކީ ރާއްޖޭގެ ސަގާފަތާއި އާދަކާދަ އެވެ. އެހެންކަމުން ރާއްޖޭގެ ކެއިންބުއިންތަކާއި ދިވެހިންގެ އަތްތެރި މަސައްކަތްތަކާއި ސަގާފަތް ދައްކުވައިދޭ ފޮޓޯއާއި ވީޑިއޯ ފޮނުވޭނެ އެވެ. ލަކީޑްރޯ އިން ހޮވޭ ފަރާތަކަށް ވ. ކެޔޮދޫ ޖުޕިޓަ ސަންރައިޒްގައި ދެ މީހަކަށް ދެ ދުވަހުގެ ހުރުމެއް ލިބިގެންދާނެ އެވެ.


Bura Masahkathun Libunu Bodu Kaamiyaabee! | ungoofaaru.com\nބަނޑޭރިގަނޑު/ރިޕޯޓް/ބުރަ މަސައްކަތުން ލިބުނު ބޮޑު ކާމިޔާބީ!\nމުޙައްމަދު ސާއިފް2އޭޕްރިލް 2019\n0 287 1 މިނެޓުން ކިޔާލެވޭ\nވެސްޓްބީޗް ތިޔަމަސް އެކްސް ފުޓްސަލް ޗެލެންޛްގެ ޗެންޕިއަން - ކޭޑީ އެފްޓީ\nރ.އުނގޫފާރަކީ ޒަމާނުއްސުރެވެސް ފުޓްބޯޅައިގައި ފާހަގަކޮށްލެވޭވަރުގެ ބޮޑެތި ކާމިޔާބީތަކެއް ހޯދައިފައިވާ އަދި ހޯދަމުން އަންނަ ރަށެކެވެ. އަޅުގަނޑު ހަނދާން ހުންނަން ފެށީއްސުރެ އުނގޫފާރުގެ ޒުވާނުން ކޮންމެ ދުވަހަކު ކަހަލަ ގޮތަކަށް ހަވީރު ބޮޑުދަނޑުގައި ވަރަށް ޖޯޝާއި ފޯރިއާއިއެކު ފުޓުބޯޅަ ކުޅެއެވެ. ޒުވާނުންގެ މެދުގައި ގަދަފަދަ އެކުވެރިކަމަކާއި ރޫހެއް އޮންނަ އުނގޫފާރަކީ ނިސްބަތުން މުބާރާތްތައް މަދު ރަށެކެވެ. 2016 ވަނަ އަހަރު އުނގޫފާރުގައިވެސް ރަނގަޅު ފެންވަރެއްގެ ފުޓްސަލް ދަނޑެއް ބިނާކުރެވި އެދަނޑުގައި ކުޅެވޭނެގޮތް ވެގެންދިޔުމަކީ އުނގޫފާރުގެ ޒުވާނުންނަސް ލިބިގެންދިޔަ ބޮޑު އުފަލެކެވެ. ނަމަވެސް ރަށުގެ ޒުވާނުން އެދޭ ގޮތަށް ވާދަވެރި މުބާރާތެއް އެދަނޑުގައި ނުބާއްވާ ގިނަދުވަސްތަކެއް ފާއިތުވެގެންދިޔައެވެ. އަބަދުވެސް ފުޓުސަލް މުބާރާތެއް ބާއްވާނެއިރެއްގެ އިންތިޒާރުގައި ތިބި އުނގޫފާރުގެ ހުރިހާ ޒުވާނުން ހެއްވާލީ އުނގޫފާރުގެ އެންމެ ކާމިޔާބު ޓީމް އާދެ! ތިޔަމަސްއެކްސް އިން މިއަހަރުގެ މާރޗް މަހުގެ 20 ވަނަދުވަހު ފުޓުސަލް މުބާރާތެއް ބާއްވާނެކަމުގެ އުފާވެރި ހަބަރު ދިން ހިސާބުންނެވެ.\nމުބާރާތް އޮންނަ އަޑު ފެތުރުމާއި އެކު މުބާރާތަށް ފެންބޮވައިގަތްފައިވާ ޓީމުތަކުން މުބާރާތަށް ވާންޖެހޭ ތައްޔާރީތަށް އެންމެ ފުރިހަމައަށް ވާން ފެއްޓިއެވެ. މުބާރާތުގައި ބައިވެރިވި ޓީމުތަކުގެ ތެރެއިން އެންމެ ޓީމްރޫހު ވަރުގަދަ އަދި މުބާރާތަށް އެންމެ ފުރިހަމަޔަށް ތައްޔާރުވި ޓީމަކީ އުނގޫފާރުގެ ފުޓުސަލްގެ ރަސްގެފާނުކަމަށް ނަންމަޝްހޫރުވެފައިވާ ގަދަފަދަ ޑިކްޓޭޓަރސް އެފްޓީ ބަލިކޮށް މުބާރާތުގެ ތަށި އުފުލާލި ކޭޑީ އެފްޓީއެވެ. އެއްވެސް މެޗަކުން ބަލިނުވެ ފަސޭހަކަމާއި އެކު ފައިނަލަށް ދަތުރުކުރި ގިނަ ތަރިންތަކެއް ހިމެނޭ ޑިކްޓޭޓާރސް ފައިނަލުގައި ކޭޑީ އިން ބަލިކުރީ ހަމަގައިމުވެސް އެހެން ޓީމްތަކަށްވެސް ނަމޫނާ ދައްކަމުންނެވެ. ގަދައަޅާ މަސައްކަތްކޮށްފިނަމަ ކޮންމެ ކަމެއްވެސް ހާސިލްކުރެވޭނެ ކަމުގެ ލާމަސީލުމިސާލު ދައްކަމުންނެވެ.\nޓީމުގެ އެކި އެކި މަގާމުތަކަށް މީހުން އައްޔަންކޮށް ކޮންމެ މަހަކު ވަޒީފާގައި އުޅޭ ކުދިން އަތުން މަދުވެގެން 100 ރުފިޔާ ނަގައިގެން މީގެ ކުރިންވެސް ޓީމް ބަލަހައްޓަމުން ދިއުމުގެ ނަތީޖާއަކަށްވީ މުބާރާތަށް ކޭޑީ ޓީމު ކުރިމަތިލީއިރު ޓީމުގައި ރަނގަޅު ބަޖެޓެއް އޮތުމެވެ. ޓީމުގެ ކޯޗު ހުސައިން ޙަމީދު (ތިއްތި) ބުނިގޮތުގައި މުބާރާތަށް ޓީމް ނިކުތީ ވަރަށް ފުރިހަމަ އަށް ތައްޔާރުވެގެންކަމަށާއި މުބާރާތުގައި ތަފާތު ކޭޑީ އެއް ނެރުމަށްޓަކައި ވަރަށް ބުރަކޮށް ޓީމުގެ މެނޭޖްމަންޓުން މަސައްކަތް ކުރިކަމަށާއި ޓީމުގެ ޓީމްވޯރކް ރަނގަޅުކުރުމަށްޓަކައި ދުރާލާ ޓީމް އެއްކޮށް އެއްތަނެއްގައި ކޭމްޕްކޮށް އެތަނުން ކުޅުންތެރިންނަށް ބޭނުންވާ ހުރިހާ ވަސީލަތްތަކެއް ލިބޭނެގޮތް ހަމަޖެއްސިކަމަށެވެ. އަދި ކޮންމެ މެޗެއް ނިމުމަށްފަހު ޓީމު އެއްކޮށް ކޭމްޕުކުރުމަށް ހަމަޖެހިފައިވާ ތަނަށްގޮސް ކުޅެވުނު މެޗުގައި ވަކިވަކި ކުޅުންތެރިންނަށް ހެދިފައިވާ މިސްޓޭކްތައް ކިޔައިދީ ދެން އޮންނ ަމެޗެއްގައި އެކަން ރަނގަޅުކުރުމަށް ކުޅުންތެރިންނަށް ހިއްވަރުދިނުންވެސް ކުރިޔަށް ގެންދިޔަކަމަށް ކޭޑީއެފްޓީގެ ކޯޗު ވަނީ މަޢުލޫމާތު ދެއްވާފައެވެ. ފައިނަލްގައި ޑިކްޓޭޓަރސް އާ ދެކޮޅަށް ނިކުތުމުގެ ކުރިން އުނގޫފާރު.ކޮމް އަށް ދިން އިންޓަރވިއުއެއްގައި ކޭޑީގެ ކޯޗް ބުނެފައިވަނީ އެރޭގެ މެޗަށް ޓީމުއޮތީ ފުރިހަމައަށް ތައްޔާރުވެފައި ކަމަށާއި ތަފާތު ކުޅުމެއް ކުޅެ މުބާރާތުގެ ތަށި ނަގާނެކަމަށެވެ. ގިނަބަޔަކަށް އެކަން ގަބޫލުކުރަން ދަތިވިނަމަވެސް އެރޭ ތަށި ހިފައިގެން ދަނޑުން ފޭބީ ކޭޑީ އެފްޓީއެވެ.\nތެދެކެވެ. އެރޭ ކޭޑީފެނުނީ ގިނަބަޔަކު ހީކުރިގޮތާހިލާފަށް ތަފާތު މޮޅުކޮށެވެ. މުބާރާތުގައި ތަފާތު މޮޅުކުޅުމެއް ދެއްކި ޑިކްޓޭޓަރސް އަށް ކޭޑީ ކައިރީގައި ވަނީ އެމެޗުގައި މާރަނގަޅަށް ކުޅެވޭގޮތް ނުވެފައެވެ. ނަތީޖާއަކަށްވީ ޑިކްޓޭޓަރސް ބަލިކޮށް މުބާރާތުގެ ރަންމެޑަލް ކޭޑީއެފްޓީ އިން ހޯދުމެވެ. މިއީ މިމުބާރާތުގައި ބައިވެރިވި އެހެން ޓީމުތަކަށްވެސް ލިބުނު އިބުރަތެކެވެ. މުބާރާތުގެ ކުރިން މުބާރާތަށް ފުރިހަމަ ޕްރެކްޓިސް އެއްކުރި ހަމައެކެނި ޓީމަކަށްވެސް ވެފައިވަނީ ކޭޑީ އެވެ. ޓީމް ލޯތްބާއި ރޫހު ހިތުގައި އޮވެގެން ކުރި ބުރަމަސައްކަތުގެ ނަތީޖާ ލިބިގެން އެދިޔައީ ވަރަށްވެސް ފޮނިކޮށެވެ.\nކޭޑީ އެފްޓީ ފުޓްސަލް މުބާރާތް ތިޔަމަސް އެކްސް


Coalition In Rey Dharubaaru Geygai Hingee Munkaraatheh - Sheikh Ali Zaid - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 26 މިނެޓް ކުރިން\nކޯލިޝަނުން ރޭ ދަރުބާރުގޭގައި ހިންގީ މުންކަރާތެއް- ޝައިހް ޒައިދު\nގުޅިފައިވާ ސިޔާސީ ޕާޓީތަކުން ރޭ ދަރުބާރު ގޭގައި ކުރިއަށް ގެންދިޔަ އުފާ ފާޅުކުރުމުގެ ހަފްލާގައި އިސްލާމްދީނާއި ބީރައްޓެހި ބައެއް ކަންކަން ކޮށްފައިވާތީ އެކަމާ ރާއްޖޭގެ މަޝްހޫރު ދީނީ އިލްމުވެރިޔާ ޝައިހް އަލީ ޒައިދު ކަންބޮޑުވުން ފާޅު ކުރައްވައިފިއެވެ.\n"ވަގުތު"އަށް ދެއްވި އިންޓަވިޔުއެއްގައި ޝައިހް ޒައިދު ވިދާޅުވީ އުފާފާޅުކުރުމުގެ ހަފްލާއެއްގައި ދެ ޖިންސު މަޝްހުނި ކޮށް ނެށުމާއި މިޔުޒިކް ކުޅުމަކީ މުންކަރާތެއް ކަމަށާއި އެކަމަކީ ހުށްޓާލަން ޖެހޭ ކަމެއް ކަމަށެވެ.\n"ޝައްކެއްވެސް ނެތް. އެއީ މުންކަރާތެއް. ހުއްޓާލަން ޖެހޭ ކަމެއް. އުފާ ފާޅުކުރުމަކީ ދީނުގެ ހުދޫދުގެ ތެރޭގައި ހިންގަން ޖެހޭ ކަމެއް. ވީމާ މިޔުޒިކާއި އެކުގައި ނަށައި މިކްސްވެ އުޅުމަކީ އެއްވެސް ހާލެއްގައި ގަބޫލު ކުރެވޭނެ ކަމެއް ނޫން،" ޝައިހް ޒައިދު ވިދާޅުވިއެވެ.\nއަދި އުންމީދަކީ އެފަދަ އިސްލާމްދީނާއި ބީރަށްޓެހި ކަންކަން ކުރާ ފަރާތްތަކުން އެފަދަ ކަންކަން ކުރުމާއި ދުރުވެ ހެޔޮ މަގުގައި ފައިތިލަ ސާބިތުވެގެން ދިޔުން ކަމަށްވެސް ޝައިހް ޒައިދު ވިދާޅުވިއެވެ\nއިންތިހާބީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އާއި އިންތިހާބީ ނައިބު ރައީސް، ފައިސަލް ނަސީމްވެސް ބައިވެރިވެ ވަޑައިގެންނެވި އެހަފްލާގައި ލައިވް މިއުޒިކާއި ދެ ޖިންސު މަސްހުނިކޮށް ނެށުމާއި ދީނާއި ހިލާފު އެތަށް ކަމެއް ކުރިއަށް ގެންގޮސްފައިވެއެވެ. އަދި މިއަދު ހެނދުނު އެ ސަހަރައްދުން (ދަރުބާރުގޭ ސަހަރައްދުން) ބަނގުރާ ހުސްކުރި ފުޅިއެއްވެސް ވަނީ ފެނިފައެވެ.\nރޭ ގުޅިފައިވާ ސިޔާސީ ޕާޓީތަކަށް ނިސްބަތްވާ ބައެއް އިސް ބޭފުޅުންވެސް ވަނީ، ދަރުބާރުގޭގައި ބޭއްވި އުފާފާޅުކޮށް މުނިފޫހިފިލުވުމުގެ އެ ހަފްލާގައި ބައިވެރިވެވަޑައިގެންފައެވެ.\nއިންޑިއާ މީހުން އަޑީގައި ތިބެގެން އިލެކްޝަންސް ކަމިޝަންގެ ރައީސް އަށް 18 މިލިއަން ޑޮލަރު އަދި އެކަމިޝަންގެ މެމްބަރު ހަބީބު އަށް 10 މިލިއަން ޑޮލަރު ދީގެން ރިޔާސީ އިންތިޚާބު އޮޅުވާލާ ވޯޓް ކަރުދާސް ތައް ޗާޕް ކުރިއިރު ނަމްބަރު އެކަކާއި ދިމާލުގައި ޖަހާ ފާހަގަ ފުހެވި ނަމްބަރު ދޭކާއި ދިމާލުގައި ޕްރިންޓް ކުރި އިރު ފާހަގަ ޖަހާފައިވާތީވެ ފުރަތަމަ ވެސް ވޯޓް ކަރުދާސް ތައް އެބަޖެހޭ ޕޮލިސް މެދުވެރިކޮށް އިންވެސްޓިގޭޓް ކުރަން. އެއިރުން އިނގޭނެ ވޯޓް ކަރުދާހުގައި މަކަރާއި ހީލަތް ހަދާފައި ހުރި ކަން. ކަން މިހެން ހުރުމުން މިކަން އެބަޖެހޭ ޕޮލިހުން ވެސް ބަލަން އަދި ޕީޕީއެމް އިން ވެސް އެބަޖެހޭ މިމައްސަލަ ޕޮލިހަށް ސީރިއަސް މައްސަލަ އެއްގެ ގޮތުގައި ބަލަން ހުށައަޅަން. މިމައްސަލަ ޝަރުއީ ކޯޓަކަށް ހުށައޅާ އިލެކްޝަންސް ކަމިޝަންގެ މެމްބަރުން ރާއްޖޭން ބޭރަށް ފުރުން ވެސް މަނާ ކުރަންވީ އަދި އެމެންގެ ފޯން ތައް ވެސް ޓެގް ކުރަންވީއޭ.\nއޮކްޓޯބަރ 5, 2018 21:14\nއޮކްޓޯބަރ 8, 2018 08:20\nއޮކްޓޯބަރ 5, 2018 18:55\nބަލަ ތިޔަ މުންކަރާތް ބޭނުންވާ މީހުނޭ މި ރާއްޖޭގަ ގިނައީ.\nބިރަކާ ނުލާ މަޖާ. ރާއްޖޭގެ ރައްޔިތުންގެ ކަރުން\nހިތި ރަހަ ލައްވާލާނެ މިފަހަރު. މިޤައުމުގައި\nހިނގާނީ ޔަހޫދީ ވެރިކަމެއް.\nއޮކްޓޯބަރ 5, 2018 18:57\nތިޔައީ މިގައުމުގައި އާންމު ކަމެއް. ޓީވީން ވެސް ދައްކާ ތިފަދަ ބައިވަރު ތަންތައް.ދެރަކަމެއް\nއޮކްޓޯބަރ 5, 2018 18:58\nޒައިދޫ. އާއަހަރު ފާހަގަ ކުރަން ރާއްޖޭން ބޭރުން ގެނެސްގެން ހިންގީ ހަމަ ދީޏުގަ އަންގަވާފަ އޮތް ކަމެއް ދޯ. ﷲގެ ދެވަނަ ދަރިންނެއް ނޫނޭ ގޮވީ ހަމަ ދީނުގަ އަންގަވާފަ އޮތީމަ ދޯ ވައްކަން ކުރުމުގެ ހުކުމް ބަދަލުކޮށްފަ ގެންނައިރަސް ތަންފީޛު ކުރާނަމޭ ގޮވީ ހަމަ ދީނުގަ އަންގަވާފަ އޮތީމަދޯ. ބެންކޮކުން ލާރިދީފަ ގެންނަ ރަންޑީންނާ ދެބަޑަށް ޒިނޭކުރިޔަސް އެމީހުންވާނީ ހަލާލު ބަޔަކަށޭ ގޮވީ ހަމަދީނުގަ އަންގަވާފަ އޮތީމަ ދޯ. ކިހާ ލާރިޔެއްދީގެންތަ ތިޔަ ވާހަކަފަތުރަނީ. އަމިއްލަޔަށް އަގުނުވެއްޓިބަލަ. ލިބޭ އުފަލެއްފާހަގަ ކުރުމުގައި ވަކި ހުދޫދެއްގެ ތެރެއިން އުފާފާޅުކުރެވޭނެ. އެޔަކު ނުޖެހޭ އެންމެން މޫނު ބުރުގާ އަޅާގެން ތިބޭކަށް. އެއްތަނަކަށް ދެޖިންސުން އެއްވެ އުފާފާޅު ކުރުމުގައި ޝުޢޫރުފާޅޫކުރާ ކޮންމެ ވަގުތަކީ ތިބޭ އެންމެން އެތަނުގަ ޒިނޭ ކުރުމެއްނޫން. ނޫނީ ފާޙީޝް ޢަމަލެއް ހިންގުމެއްވެސް ނޫން. ދީނުގެ ޙުކުމްތަކަކީ ތިހާ ދަތިޙާލުން އަދާކުރެވޭ ކަމެއްކަމަށް ހަމަ ހަދާހިތް މާބޮޑަށްވެސް ޒާހިދު ވަނީދޯ\nއޮކްޓޯބަރ 5, 2018 21:34\nބަޔަކު ކަމެއް ހިންގާފަ އޮތުމުން މިމީހުން އެނުބައިކަން ކުރުމުން އެނުވާނެތަ ނުބައިކަމަކަށް؟\nބިރުވެތިވާ މީހާ! ކަލެއަށް މާ ބޮޑަށް އެގެނީ. ދާންވީނު އުއްމަތުގެ ފަތުވާ ކޮމިޓީއަށް.\nއޮކްޓޯބަރ 22, 2018 22:11\nބަޔަކު ނުވަތަ މީހަކު ކަމެއް ނުބައިކޮށް ކޮށްފައި އޮތުމަކީ އެބާވަތުގެ އެހެންކަމެއް ރަނގަޅު ވާންވީ ސަބަބެއް ނޫން.\nތިއީ ފެށުން. ކުރިއަށް އޮތީ މަޖާކުރުމާއެކު "ހުރަސްތައްނައްތާލުން" ޓްވިޓަރ އިން ކުރާކަމެއްކޮށްކޮށް ތިބެންޖެހޭނީ.\nމިގައުމުގެ ރައްޔިތުން ވޯޓްދިނީ ތިމުންކަރާތްތަކަށް މިގައުމަށް ގެނައުމަކަށް ނޫންތަ؟\nއޮކްޓޯބަރ 5, 2018 19:00\nޙެހެހެ. ހީ ވިލް ކަމް ސޫން. ޢައިމާ އަދި ކަންތައްހުންނާނީ. އެއިރުވެސް ލާދީނީ މިހާރުވެސްހަމް ލާދީނީ. ހަމަމިހެން ކިޔާނީ. ކޮބާ އަދާލަތު. މިނިސްޓަރުކަމުގެ ދަހިޗެތިކަމުގަ އުޅޭތީ ޚަބަރެއްނުވީދޯ.\nއޮކްޓޯބަރ 6, 2018 08:02\nތި ޑިމޮކުރަސީ އިން ހެވެއް ފެންނާނެ ހެއްޔެވެ. އަދާލަތު ޕާޓީއިން ވެސް ވެރިކަން ކުރެވޭނީ މި ސްޓައިލްގައެވެ.\nކޮބާ ތަމެންނަށް ފެނޭތޭ ތަމެންނަކީ އެއީ ދަ ލާދީނިއަން ފިކުރޭ މެން މަމެން ބުނަނީ މިހެން ވެގެންނޭ އިބޫ ހޮވުމަށް ފަހު އެމެން އޮތީ ނާޗަރަނގީ ތެޅުމާއި މާގެށޭ ގޭމް ކުޅުމޭ އިގްތިސާދީ އެއްވެސް ވާހަކަ އެއްވެސް އެމެން ނުދައްކައޭ ރާއްޖޭގެ ވިޔަފާރި ދަނީ ފަހަތަށޭ ޓްރީ ޓޮޕް ހޮސްޕިޓަލް އިން ބޮޑު ލޭ އޮފް އެއް ހަދައިފިއޭ އެފެށުނީއޭ ދެން ރާއްޖޭގައި އިންވެސްޓް ކުރާނެ މީހަކު ވެސް ނުވާނެއޭ މި ރާއްޖެ ހަދާލާނެއޭ އެމެން އިންޑިއާގެ ނަމްބަރު ގެއަކަށް އެއީ ޔަގީން ކަމެކޭ.\nއޮކްޓޯބަރ 5, 2018 19:01\nބަލަ ކަލޭމެން ދީނީ މީހުންނޫންތަ ބުނީ އިބޫއަކީ ރަސޫލާ ދުއާ ދެއްވި ފަދަ މީހެކޭ. އެވާހަކަ އަކީ މިފެންނަ މަންޒަރުކަމަށް ބެލޭ\nއޮކްޓޯބަރ 5, 2018 19:02\nތިއޮތީ ނުގެނެވިގެން އުޅުނު އިންސާފްގެ މަގު ހުރަސްކޮށް ގޮސް ޖަޒީރާ ރާއްޖެ އަށް އެރިފައެއްނުންތޯ ޝެއިޚް. ދެން ބާރަށް އަތްޖަހާ\nމިގައުމުގެ 58 ޕަސެންޓް މީހުން ބޭނުންވަނީ ބިރަކާނުލާ މަޖާކޮށްލަން\nއޮކްޓޯބަރ 5, 2018 19:06\nއިލްމުވެރިންނަކީ ޓްވީޓަކުން ދީނަށް ޚިދްމަތް ކުރާމީހުން. ދީނަށްޓަކާ ޖިހާދު ކުރީ މިގައުމުގެ 96 ހާސް މީހުން. އިދިކޮޅަކީ އިސްލާމް ދީނަށް ނިކަމެތިކަން ގެނައުމުގެ މަސައްކަތް ކުރި ބައެއްކަމާ ހާޑިންހަމް އަކީ ކްރިސްޓިއަން ދީން މިގައުމުގައި ފެތުރުމުގެ މަސައްކަތާ ހަވާލުވެ ހުރިމީހާކަން ނުދަންނަ އެކަކުވެސް ނުހުންނާނެ. މަރުވާނެ. ކަލޭމެން ﷲ ގެ ހަޟްރަތުގައި ދޭނެ ޖަވާބެއް ބުނެދީބަލަ\nއޮކްޓޯބަރ 5, 2018 19:07\nސޭކު އިލްޔާސް ބުނި، އިބްރާހީމް މުޙައްމަދު ޞާލިޙަކީ ރަސޫލާ ދުޢާ ދެއްވާފައިވާ މީހެކޭ. ދީނާ ޚިލާފު ކަމެއް ނުކުރާނެޔޭ. އެކަމަކު ވެރިކަމަށް ނޭރެނީސް ދީނާ ޚިލާފު ކަންތައްތައް ފެށީ. އެއުޅޭ ޢަދާލަތު ނާއިބުރައީސް ބުނި، ޢަދާލަތު ޕާޓީ ކޯލިޝަނުގައި އޮއްވައި ދީނާ ޚިލާފު ކަމެއް ކުރާކަށް ނުކުރޭނެޔޭ. ތާހިރެއްނު. ތިޔަ ޢަލީ ޒައިދަކީވެސް އެ ލާދީނީ ބައިގަނޑު މި ގައުމުގެ ވެރިކަމަށް ގެންނަން މަސައްކަތް ކުރި މީހެއް.\nތިޔަވަރުވެސް އަނެއް2 ސޭހުންނައް ނުވި..\nއޮކްޓޯބަރ 5, 2018 19:10\nމިދިޔަ5އަހަރު ކޮންތާކުތޯ އުޅުއްވީ؟ މީހުންތައް ގަތުލުކުރުމާއި ވައްކަމާއި ފޭރުމާޢި ކެޓުމާއި ޙައްގުތައް ނިގުޅައިގަންނަމުންިދޔައިރު އެއީ މުންކަރާތަކަށް ނުވަނީތޯ.\nއޮކްޓޯބަރ 5, 2018 21:39\nމީހުން ކުއްކުރީމަ ހައްޔަރު ނުކުރާ މުޖުތަމައެއް އަދި ނާދޭ. ތި ބުނާ އެކަކުވެސް ޚޯޓެއްގެ ހުކުމަކުން ނޫނީ ޖަލަކަށް ނުލާ. އެނޫން ގޮތަކަށް އެކަން ކުރުނަމަ އެއީ އަދުލް އިންސާފު ނެތުން. ވަގުން ކުއްވެރުވެ ޖަލުގަ އެތިބީ. މީހަކަށް ވަގަށް ގޮވުމަކުން ވަގަކަށް ނުވާނެ.\nއޮކްޓޯބަރ 6, 2018 02:43\nކަލޭ ހާދަ މޮޅޭ\nރިޝްވަތު: އަދީބު ބައްސަވަނީ ތިމަންމަނިކުފާނެވފައިސާ\nވަގޫ: ހަމަ ޔަގީނުންވެސް ދޫވެއްސަށް ވަނީ ހަލާލު ފައިސާއެއްނޫން\nއަދި އިތުރަށް ބޭނުންތަ؟\nއެންމެންނަށް އިނގޭ މިއީ ގޯސް ކަމެއްކަން. ކަން ކޮއްފަ ދެން މީހުން އެއީ ގޯސް ކަމެކޭ ބުނީމަ އަނެކާގެ ކކުޅަ ކުށުގެ ވާހަކަ ދައްކާ އަނެކާއަށް އިނގިލި ދިއްކުރުމަކީ ހާދަ ޒިންމާދާރުކަން ކުޑަ ގޮތެކޭ. އެންމެންވެސް މި ރާއްޖޭގެ ސަލާމަތަށް ދުއާ ކުރޭ. މިގޮއި ބޭނުންވެގެން ހަމަ އަހަރެމެންގެ ތެރެއިން ބަޔަކު ވޯޓް ދިންކަމައްޓަކާ ހިތާމަކުރަން. ޥަގުތީ ހިންހަމަޖެހުމަކާއި ފައިދާއަކަށްޓަކައި ގައުމުގެ ހަމަޖެހުމާއި އަމާންކަން ތި ވެއްޔާ މޮޑެލީ. ހިތާމަކުރަން\nއޮކްޓޯބަރ 5, 2018 19:13\nމިކަލޭގެއަކީ މިމުންކަރާތްތައް ގެނައުމުގެ ބައިވެރިއެއް. ރީތިގޮތަކަށް ނިމުން އަންނާނެ\nކޮބާތަ އެތަނުން ފެނުނު ރާފޫޅިތައް\nމީގެކުރީގަ އެފަދަ ކަންތަޢްއޯކޭދޯ؟\nއޮކްޓޯބަރ 5, 2018 19:20\nތާއީދު ކުރި ކެންޑި ޑޭޑު ދޯ\nއޮކްޓޯބަރ 5, 2018 19:26\nރައްޔިތުންގެ ނިންމުން 2018. ޑިމޮކްރަސީގަ އޮންނާނީ ރައްޔިތުންގެ ނިންމުން އެ އޯކޭވާނެ އަމަޔާ ...... ނިންމިޔަސް\nއޮކްޓޯބަރ 5, 2018 19:29\nޔާމީނު ސަރުކާރުން ކުރުއެއްޝެހިލައްވާ މިނިވަން 50ގެ ނަމުގައި ނެށުވިއިރު ތި ޒައިދު ހުރިތަނެތް ބުނެދީބަލަ.\nރަންގަޅުވާހަކައެއް. ނަމަވެސްފާހަގަ ކޮށްލަން ބޭނުން . މިފަހަކަށްއައިސް ފުރަމާލޭގެ އެކިސަރަހައްދުތަކުން ބަނގުރާއެތެރެކޮށް ބޭނުންކުރަމުންދާކަން ފާހަގަކޮށްލެވޭވަރަށް ބަނގުރާހުސްކުރި ފުޅިފެންނަމުންގޮސްފައިވޭ. މިއީއިއްޔެއަކު މިއަދަކުކުރަމުންދާކަމެކޭ ބުނެވޭކަށް ނެތް .ކޮންމެއިރެއްގާނަމަވެސް މިއީ އެއްވެަސް ހާލެއްގަ އެއްވެސްފަރާތަކުން ސައްތައިންސައްތަ އިސްމީ މުޖްތަމއެއްގެ ވެރިކަންކުރާ ރަށެއްގެ ތެރެއިން ފެނިގެންވާނެކަމެއްނޫން.\nއޮކްޓޯބަރ 5, 2018 19:31\nބަލަ ޕާޓީކުރުމާ ނެށުމާއި ވެލިކެއުމަށް އެދޭތީއެއްނު ދިވެހިންގެ ތެރެއިން ފައިސާވެރިން ކޯލިޝަން ހަދައިގެން ތި އެމްޑީޕީ ފައިބުޑަށް ވެއްޓިގަތީ. ބޯކިބާ ހަމައަށް ބައިނޭޅިގެން ކޯޅިގަންނާކަށް ދެންމާގިނަ ދުވަހެއް ނުނަގާނެހެންް ހީވާނެ. ﷲ އިރާދަކުރެއްވިއްޔާ މިމީހުންގެ ކިބައިން ވަރަށް އަވަހަށް ދިވެހިން ސަލާމަތްވާނެ.\nއޮކްޓޯބަރ 5, 2018 19:34\nޒައީދޫ ދެން ބޭކަރު އިންޓަވިއުތައް ދިނުން ބުއްދިވެރިއެއް ނޫނެއްނޫންތޯ...އިސްލާމްދީން ކަށަވަރު ކުރާނަމޭ މިހާރު ހުންނެވި ރައީސް ވިދާޅުވީމަވެސް ކަލޭމެން ދިނީ ބީރު ކަންފަތެއް...ދެން ތިބޭ އެމީހުން އެބޯފުޅިތަކުން ވަސްބަލަން...ބޯހަލާކު\nއޮކްޓޯބަރ 5, 2018 19:37\nރަނގަޅު ވާހަކައެއް. ކުށެއްކޮއްފިއްޔާ މާފަށްވެސް އެދެންވާނެ.\nއޮކްޓޯބަރ 5, 2018 19:53\nކޮބާ ފެނޭ، އަދިމިއުޅެނީ ހުވާ ނުކުރެވި،މިހާރު ބިރަކާނުލާ މަޖާ ކުރަން ފެށީ.ދެންތިބޭ އަނގަޔޭ ކިޔާލަ ކިޔާލަ.\nއޮކްޓޯބަރ 5, 2018 19:54\nމިއީ ޒަިދުމެން ނުގެނިވެގެން އުޅުނު ސަރުކާރު\nޟިކަމާ ޒިންމާ ނަގަންޖެހޭނީ ޒައިދުމެން\nއޮކްޓޯބަރ 5, 2018 19:55\nތީ އިތުރުފުޅެއް ނޫންބާ..... ޑރ. އިޔާސް ކަހަލަ ޝޭހަކު ނުބުނާހާ ހިނދަކު ޤަބޫލް ކުރަން ދަތި..... ޢެފަދަ ބަޔަކަށް އެބޭފުޅާ ތާއީދު ނުކުރައްވާނެ... އަނެއްކާ ތިކަމާ ބަހެއްވެސް ވިދާޅުނުވެނު......ދެން ވިދާޅުވެދާނެ ކަންނޭގެ....\nއޮކްޓޯބަރ 5, 2018 19:56\nޒައިދު އަށް މިހާރުދޯ އިނގުނީ ކޯލީޝަނުން މުންކަރާތެއް ބޭއްވިކަން އަދިވެސް ބަލަން ހުރެބަ ވާގޮތް.\nތިޔަ ފެންނަނީ އަދި ކޮޅުމަތި! އާއަހަރުގެ ޝޯވްއެއް ޓޫރިޒަމްމިނިސްތްރީން ބޭއްވީމާ އިއްލޭ ނުވެސް ނިދައި ޓްވިޓްކޮށްލަކޮށްލަ އޮތް! މިހާރު ކިހިނެއް ިވަނީ ސޭކު އިއްލޭ؟\nއޮކްޓޯބަރ 5, 2018 20:07\nމީފެށުން ބަލަންތިބޭތި ކުރިޔައް އޮއްތާަ ވާނެގޮތް އެމްޑީޕީނުވާނެ ރަގަޅެއް ދެންތިބޭދިވެހިން ހެވީފާ\nއޮކްޓޯބަރ 5, 2018 20:16\nއަދިވެސް ހުރިހާ ސޭހުންްްއުޅޭ ރީނދޫބައިގަނޑުން\nނުނެއްޓިގެން މާކުރިންވެސް އެނގޭ ވާނީތިވަރުކަން......\nމިހާރު ކޮންއެއްޗެކޭ ކިޔާކަށްތިއުޅެނީ ދީންހިމާޔަތްކުރާށޭ\nކިޔައިގެން ދީން ނަށްތާލަން އުޅޭބައިގަނޑު ފަހަތުން\nއެއީ މުންކަރާތެއްނޫން. ކަލޭމެން ތި މޮޕް ގުރޫޕް ތި ދައްކާ ވާހަކައިން ތަރައްޤީ ނުވެވެނީ. ޒުވާނުން ވެރިކަން ބަދަލުކުރީ މިނިވަންކަން ލިބެގަންނަން. އަހަރެމެން އެކްސްޓްރީމުން ބޭނުމެއްނޫން. އިސްލާމިކް މިނިސްޓްރީ ހިންގޭވަރަށް މޮޑަން ޝޭހުން އެބަ ތިބި. ލެން ލަލަލާ.\nއޮކްޓޯބަރ 5, 2018 20:37\nޢެއީ ދެރަކަމެއް. ޢެކަމަކުބުނެލަންއޮތީ އޮތީ ޥަކިބަޔަކު ކުރީމަ ދޯ ފެންނަނީ؟ ތިހެން ވީމަ ތިމޫހުނަށް އިތުބާރެއް ނުކުރަން.\nމިމީހުން ވެއްޖެއެއްނު ޔަމަނު ކަހަލަ ގައުމަކަށް ދާން. ކިހާ ބޮޑު މުސީބާތެއް.\nޝޭހުއަށް އޮޅިގެން ނޫޅުއްވާ. އެއީ މުންކަރާތެއްނޫން. އިބޫ އެފަދަކަމެއް ނުކުރައްވާނެ. އެއޭ ކީރިތި ރަސޫލާ ދުޢާ ދެއްވާފައިވާ ބޭފުޅެއް.\nއޮކްޓޯބަރ 5, 2018 20:38\nދެން ކޮންވާހަކައެއް ދައްކާކަށް ކުރިންވެސް އެގޭނެ\nއޮކްޓޯބަރ 5, 2018 20:50\nކަލޯ އަނގަނާރުވާ ކަލޭމެންވެސް ބޭނުންވީގޮތްތީ ރާއްޖޭގަ ނުހުންނާނެ ލާރިޔާހެދި ދީނަށްލޯބިކުރާ އެއްވެސް ދީނީ އިލްމް ވެރިޔަކު ބިރެއްނެތި މަޖާކުރުމަކީ އެމްޑީޕީ ސަރުކާރުގެ އަމާޒެއް ޒުވާނުންގެ. އުންމީދެއް ރަށްޔިތުންގެ. 135000 ވުރެގިނަ މީހުން ބޭނުންވީގޮތެއް الله ކޯފާ އަތުވެދާނެކަމަކަށް ނުބަލަ\nއޮކްޓޯބަރ 5, 2018 20:58\nޒާމާނަކުވެސް ރާއްޖއިންެ ފެނިފަނެތް ޤާބިލްވެރިޔެއް އެއްލާލާފަ ޖާހިލުންގެނެސް ވެޑުވީމާ ލައްކަ ފެންނާނެ! އާދޭސްކޮށްފަ ބުނިން ރައީސް ޔާމީންފަދަ ހިންގުންތެރި ވެރިޔެއް ދޫކޮށްނުލާށޭ! ދިވެހި ރައްޔިތުން ކަރުނައަޅަން ޖެހޭނެޔޭ! ފެންނާނެ ކުޅިވަރު!!!\nބަނގުރާ ބޮއިގެން ބަޔަކުތިބި ކަމުގެ މައުލޫމާތެއް ނެތްކަމަށްވަނީ. ޒައިދުގެ ގެއިން ވެސް ހުސްފުޅިއެއް ހުރެދާނެ.ވެދާނެ އެހެން މީހެއްގެ ފަރާތުން އައި ހުސްފުޅިއެއް ކަމަށްވެސް\nއޮކްޓޯބަރ 5, 2018 21:59\nރޭގެ ވަގުތެއްގައި އިބޫ އާއި އޭނާގެ ޓީމުން ދަރުބާރުގޭގައި ބޮޑު ޖަމާއަތުގައި ދަމު ނަމާދު ކޮށްފި.\nއޮކްޓޯބަރ 5, 2018 22:09\nޢެމީހުން ކެމްޕޭމް ތެރޭގައިވެސް އުޅުނީ އެގޮތަށް .ސައިހު އިލްޔާސް ލޮލަަަށް.އަދާލަތު މީހިންނަށް ނުފެނުނަސް.\nއޮކްޓޯބަރ 6, 2018 08:43\nއިމާމަކީ ފިތުނަ އިލްޔާސޫ!!!\nއޮކްޓޯބަރ 5, 2018 22:30\nރައްޔިތުން ބޭނުންވެގެން އެންމެން ވޯޓުދީގެން ލާދީނީ ބަޔަކު ހޮވީ އެމީހުން ބޭނުންވެގެން. ދެން މިޔަދު ކޮންވާހަކައެއްދައްކާކަށް. ދެން ބާރަށް އަތާ ފަޔާ ޖަހާ.\nއޮކްޓޯބަރ 5, 2018 22:45\nކެއްކޮޅަކަށް ޖެހުނަސް ބޮޑުވަރު ތީ ކުރިން ކީ އިބޫ އަަށްލާ ވޯޓު ފޮހެވޭ ވާހަކަ ޔާމިނު ހެދި މަކަރު އިދިކޮޅަށް ޖެހުނީ ކަމަށް ވާނީ ދެން ލަލަލާ\nޕިސް ޕިސް ޕިސް. އަދި މި އުޅެނީ ސަރުކާރާ ހަވާލުނުވެވިގެން. މިހާރު ޑީޖޭ!!! ޒައިދު ކަލޭމެން ޒިންމާ ނަގަން ޖެހޭނެ. ހަނދާންބަހައްޓާތި.\nމީނަ މީކާކު ތާކުންތާކު ނުޖެހޭމީހެއް\nއޮކްޓޯބަރ 6, 2018 01:20\nމީނަ މީކާކު ތާކުންތާކު ނުޖެހޭމީހެއް ހަހަހަ\nތި އިލިޔާހާ އިޔާޒާ ޒައިދު އަކީ މި ގައުމު ފިތުނަ ކޮށް ފަސާދަ އުފއްދަން އާއި ބައެއް ތަ!!!؟؟ ކަލޭމެންނާ ހެދި ބޮޑު ވަރެއްގެ ބަލައި ވެރިކަމެއް މި ގައުމަށް އައިސްފަ މި އޮތީ!!!\nއޮކްޓޯބަރ 6, 2018 11:43\nދެލޯފުޅާ އެމީހުންގެ އެކަންތައް ހުންނާނެ\nއޮކްޓޯބަރ 6, 2018 12:08\nޔާނީމު ނުކުރޭބާ އެކަހަލަ އެއްވެސް ކަމެއް...ގައިގޯޅިވެ ދެ ޖިންސުން އެއްކޮށްގެން ޔާމީން އުޅުނީމަ އެ ނުވޭތޯ މުންކަރާއަކަށް..؟\nއޮކްޓޯބަރ 6, 2018 13:47\nނޫނޭ އިލްޔާސް ބުންޏެއްނު އިބޫއަކީ ރަސޫލާ ގެ ސުންނަތުގެތެރޭ އިން ވާ މީހުން ގެ މީހެކޭ އިލްޔާސް އަށް އޯކޭވާނެ ކުރިއަށް އޮތް 5އަހަރަށް ވާވަރަށް ރިލޯޑް ކޮއްލާގެން މެލޭސިޔާގަ އެއުޅެނީ.އަނެއްކޥެސް ހުސއވާއިރަށް އަންނާނެ\nއޮކްޓޯބަރ 6, 2018 13:50\nއޮކްޓޯބަރ 6, 2018 21:39\nމިގައުމުގަ ކުރިޔަށް އޮތީ ހަމަމިފަދަ މަޖާ ކުރުންތަކެވެ.\nއޮކްޓޯބަރ 7, 2018 06:09\nސޭހު ބޭނުންވިގޮތެއްނޫންތޯ!! ދެން ޢަތްޖަހާ ބާރަށް!!! ?????\nއޮކްޓޯބަރ 7, 2018 08:22\nކަލޭ ލޯ ކޮބާ ރައީސް ޔާނު ބައިވެރިވާ ތަންތަނުގައި މިދިޔަ ފަސް އަހަރު ތިބުނާ ކަންކަން އެބަހުރި ފެނިފަ ބައިވަރު . ކަލޭ އޭރު ނެތީތަ\nއޮކްޓޯބަރ 7, 2018 09:45\nހެޔޮނުވާނެ މިކަހަލަ ސިޔާސީ ޝެޙުންގެ ވާކަ އަޑުއަހާ އެޤަބޫލުކުރަން!\nމިކަހަލަ ޝޭޙުންގެ ދައްކާވާހަކަ އަޑު އަހައްޏާ މަގުފެރެދޭނެ.\nއޮކްޓޯބަރ 7, 2018 09:48\nކޮއްމެ ވެރިކަމަކަށް ޢަޤީދާ ބަދަލު ކުރާ ބޯވަ ސްޓައިލް ޝޭޙުން.\nއަހަރެމެން ކުރިންވެސް ބުނީމުތާ ތިޔަބައި މީހުންނަކީ މުންކަރާތްތައް ހަދަން އަންނަ ބަޔެކޭ އެކަމަކު އެކަން އަލީޒައިދުއަށް އޯކޭވީމަތާ އޭރު އޯކޭއޭބުނީ ދެން ކޮންވާހަކައެއް ތިދައްކަނީ އަހަރެމެންނަށްވެސް އެނގޭ ﷲގެ ދީން އެކަލާނގެ ޙިމާޔަތްކުރަށްވާނެކަން.\nއޮކްޓޯބަރ 7, 2018 10:56\nކޮންމެ ބަޔަކު ކުރިޔަސް ގޯސްކަންކަން ހަމަ ގޯސް\nއޮކްޓޯބަރ 7, 2018 11:52\nތިޔަ އުފާފާޅުކުރުމުގެ ހަފްލާގައި ސައިޚް އިލްޔާސް އާއި ޑރ.އިޔާޟް އާއި މަޢުމޫނާއި، އަދާލަތުން މިކްސް ޑާންސް ނުކުރޭތޯ. އަދި އެހެން ޑާންސްތަކަށް ބީޓަށް ހަމަޔަށް އަތްނުޖައްސަވާތޯ. ޒައިދުވެސް މިއަދު ދެން ތިހެން ޓްވީޓެއް ކޮށްލައި އެކަން ކުއްވެރިކުރަމޭ ބުނީމަ ނިމުނީ. ދެން ބުނާނެ ތިމަން މަސައްކަތްކުރަމޭ. ބަލަމިއީ ޒައިދުމެން ބޭނުންވެގެން ކުރިކަމެކޭ. ދެން ޒައިދުވެސް ހުރޭ އަތްޖަހަން.\nއޮކްޓޯބަރ 7, 2018 12:09\nރަސޫލާ ދުޢާ ދެއްްވިފަދަ މީހުންނަކީ ބިރަކައި ނުލައި މަޖާކުރުމާއި، ދެޖިންސް މަސްހުނިވެގެން ނަށައި، ގައިގޯޅިވެ ބަނގުރާ ބޯ މީހުންތޯ ސައިޚް އިލްޔާސް ސާފުކޮށްދީބަލަ.\nއޮކްޓޯބަރ 7, 2018 13:31\nތިޔަ އަދާލަތު ތީ އެންމެ ބޮޑު ފިތުނަ އުފައްދާ ޕާޓީ. ކަލޭމެންނަށް ވިސްނޭނީ ކޮންދުވަހަކު؟ ކަލޭމެންނަށް ހަމަރަނގަޅަށް އެނގޭނެ ކޮންމެ ފަހަރަކުވެސް ކޮންމެސް ބައިގަނޑަކަށް ތާޢިދުކޮށް އޭރަކަކު އޮތް ސަރުކާރެއް ވައްޓާލާފައި އާސަރުކާރު އައީމަ ކުޑަދުވަސްކޮޅެއް ތެރޭގައި އަނެއްކާ އެސަރުކާރުން ވަކިވެ މަގުމައްޗަށް ނިކުންނަންނީ. ތީ ކުޑަކުދިންތަ ނުވިސްނޭވަރުގެ؟ ކަލޭމެންނަށް ނޭންގެނީތަ ދުނިޔޭގަ މި ވެރިކަންތައް ކުރިޔަށްދަނީ ކާފަރުންގެ މަދަދާއިއެކުކަމެއް؟ އިސްލާމީ ޝަރީޢަތެއް ތިގޮތަކަށް ނުގެނެވޭނެ. އަނެއްކާ ކަލޭމެނަށްވެސް އެންގޭނު އަދި އަނިޔާވެރިވެގެންނެއް ތަނެއްގެ ވެރިޔަކާ އިދިކޮޅަށް ނުނިކުމެވޭނެކަން. ސާފު ކުފުރެއް ނުފެންނަނީސް. އޭގެ ބަދަލުގައި ކުފުރުގެ ބަސްތަށް ބުނެހެދި ޕާޓީއެއްގެ ފަހަތުގައި ތި ތިބީވެސް!\nއޮކްޓޯބަރ 7, 2018 14:35\nޒައިދު ބަނަން ވާހަކައެއް އަނަގަ ނުފަތުރާ ދެންވެސް މަޑުން ހުރެވޭތޯބަލަ. ތިޔަހުރީ ވިކި ހުސްވެފައި . ކަލޭގެ އަގެ އް މަމެން ކުރިމައްޗަކުނެތް. ވައްސަލާމް\nޒައިދު ތީއޭމައްސަލައަކީ ވޭތުވެދިޔަ7އަހަރު ދުވަހު އެއްވެސް މުންކަރާތެއް މިގައުމުގައި ނުހިނގަނީތަ؟؟؟ ތީޝޭހުންނައް ހުތުރު އަރުވާ މުނާފިގް ވައްތަރުގެ މުނަކަރާތެއް\nއޮކްޓޯބަރ 8, 2018 10:00\nޒައިދު ތިވިދާޅުވީ ވަރަށް ތެދުވާހަކައެއް އެހެނނަމަވެސ މިރާއްޖޭގަ މިހިގާ5އަހަރުގާ ވެސް ހިގަނީ ތިޔަފަދަ ކަންތައްތައް އެހެން ކަމުން އެއްބަޔަކު ކުރީމަ ފެންނަ ފަދައިން އަނެއް ބަޔަކު ކުރީމަވެސް ފެނުމަކީ ދީނުގެ ޢިލްމު ވެރިންވިއްޔާ ކަންވާންޖެހޭނެ ގޮތަކީ\nޢަލީޒައިދުއަށް ސާބަސްރަށްދުކުރަން ތިއީއިސްލާމްދީންދެކެ ހަގީގީލޯބިވެލައްވާ ބޭފުޅެއްކަން\nގަބޫލްކުރަން މިހެންދަންނަވާލީ ސަރުކާރުގެ ބައެއްސިޔާސަތުތަކާބެހޭގޮތުން ޝައިހްވިދާޅުވެ\nލައްވާފައިވާ ބައެއްވާހަކަފުޅުން ބައެއްބޭފުޅުންނަށް ނުވަތަ ތިބޭފުޅާއަކީ ކޯލިޝަންފަޅިއަށް\nހުންނަވާބޭފުޅެއްކަމަށްހީވެދާނެ ނަމަވެސް ކޯލިޝަންގެ އިސްބޭފުޅުންތިއްބަވައިގެން ދަރުބާރު\nގޭގައިހިންގީ މުންކަރާތެެއްކަމަށް( ހަގީގަތުގައިވެސް ދެޖިންސް މަސްހުނިކޮށްނެށުމާ،މިއުޒިކު\nކުޅުމަކީ ދީނާޚިލާފް މުންކަރާތެއް ) ވިދާޅުވެލެއްވުމުން ތިއީ ކެރިވަޑައިގަންނަވާ ހިންގާ\nކަމެއްގެސަބަބުން ވިދާޅުވެލައްވަންޖެހޭބަސްފުޅެއް ވަކިބޭފުޅަކަށްބެއްލެވުމެއްނެތި ވަގުތުން\nވިދާޅުވެލައްވާ ހަގީގީޝައިހެއްކަމަށް ގަބޫލްކުރެވޭ\nއޮކްޓޯބަރ 8, 2018 12:43\nމިހެންވާންޖެހޭނެ ވަކި ފިކުރަކަށްގޮސް ހުސްވެގެންނުވާނެ ދީނީ އިލްމުވެރިންނަކީ މުންކަރާތެއް ފެންނަހިނދު އެކަމަށް އަޑު ހަރުކޮށް ގޮވަންޖެހޭ މީހުން\nއޮކްޓޯބަރ 8, 2018 15:55\nމިއޮއްހުރިހާ ދުވަހު މިބޭފުޅާއަށް މިރާއްޖޭގައި މުންކަރާތެއް ހިގިކަމަކަށްނުވި! ހަމަ ކޫލިޝަނާޖެހުމުން މުންކަޜާތް...... މިއަށްކިޔަނީ ޒާތީވުންކަން އެންމެ ކުޑަކުއްޖާވެސް ދަންނާނެ!\nއަލިފާނޯތް، މޮޔަވެބަލަ ކަލޭ، ގައުމީ ޓީވީ އިން ދައްކާ ގައިގޯޅިވާ ލަވަ ތައް ހުއްޓުވާ ބަލަ ނިކަން.\nއޮކްޓޯބަރ 14, 2018 02:57\nމުޅި ދުނިޔެ އެއްބަސް ކިޔާފަ ކުރިޔަސް ނުލަފާ ކަމެއް ވާނީ ހަމަ ނުލަފާ ކަމަކަށް... ޝޭޙުން ނަށް ލައްކަ ޝުކުރު...\nއޮކްޓޯބަރ 14, 2018 03:02\nޝޭޙުންނަން ... ޝުކުރިއްޔާ....


ވަގުތީ (މިމަޤާމަކީ 1 އަހަރު ދުވަހަށް ކޮންޓްރެކްޓް އުޞޫލުން ނެގޭ މަޤާމެކެވެ.)\nމަހަކު /- 3100 ރުފިޔާ\n-ހުކުރުދުވަސް ފިޔަވައި، ވަޒީފާއަށް ނިކުންނަ ކޮންމެ ދުވަހަކަށް އެލަވަންސްގެ ގޮތުގައި 40/- ރުފިޔާގެ އެލަވަންސްއެއް ލިބޭނެއެވެ. (ހުކުރުދުވަހަށްވާ ފައިސާ މަސައްކަތް ނުކުރިކަމުގައިވިޔަސް ލިބޭނެއެވެ.)\n1- ހަވިއްތަ ޞަރަޙައްދާއި، ކުޅިވަރު އެކުވެންޏާއި، ބަނދަރާއި، ބޭސް ކުޅިއާއި، ފުޓް ބޯޅަ ދަނޑުފަދަ ތަންތަން ސާފުކޮށް ބެލެހެއްޓުން.\n2- ހަވިއްތަ ޞަރަޙައްދާއި، ކުޅިވަރު އެކުވެންޏާއި، ބޭސް ކުޅިއާއި، ފުޓް ބޯޅަ ދަނޑުފަދަ ތަންތަނުގައި ވިނަ އިންދަންޖެހޭ ތަންތަނުގައި ވިނަ އިންދައި ހެއްދުމާއި، ވިނަ ކޮށަންޖެހޭ ތަންތާނުގައި ވިނަކޮށައި އަދި ބޮޑެތިގަސް ކޮށަންޖެހޭތަންތަން ކޮށާއި ސާފުކޮށް ބެލެހެއްޓުން.\n3- މަސައްކަތްކުރުމުގައި ބޭނުންކުރާ މެޝިންތަށް މަރާމާތުކޮށް ބެލެހެއްޓުން.\n4- ކުނިކޮށީގައި މަސައްކަތްކުރަންޖެހިއްޖެހާލަތެއްގައި ސްޕަވައިޒަރ އަންގަވާގޮތެއްމަތިން އެމަސައްކަތްކުރުން.\n5- އިޖުތިމާޢީ ޞަރަޙައްދުތަކުގައި ޖަހާފައިވާ ހޮޅިދަނޑިތަކުގެ މަސައްކަތް ކުރަންޖެހިއްޖެހާލަތެއްގައި ސްޕަވައިޒަރ އަންގަވާގޮތެއްމަތިން އެމަސައްކަތްކުރުން.\n6- ކައުންސިލުން ތަރައްޤީކުރާ މޫދައްއެރޭ ޞަރަޙައްދުތަކާއި ޕިކްނިކް އޭރިޔާއާއި ޕާކްތަކުގައި މަސައްކަތްކުރުން.\n7- އެކި އެކި މުނާސަބަތުތަކާއި ކައުންސިލުން ފާހަގަކުރާ އެކިއެކި ދުވަސްތައް ފާހަގަކުރުމަށް ކުރަންޖެހޭ ތައްޔާރީތަކުގައި އެހީތެރިވުން.\n8- ކައުންސިލުގެ އާންމުދަނީ އިތުރުކުރުމަށް ހިންގާ އެންމެހައި ޙަރަކާތްތަކުގައި ޢަމަލީގޮތުން ބައިވެރިވެ އެހީތެރިވުން.\n9- ރަސްމީ މަސައްކަތާ ގުޅޭގޮތުން އިދާރާއިން ކުރުމަށް ޙަވާލުކުރެވޭ އެންމެހާ ކަންތައްތައްކުރުން.\nނޯޓް: ލިޔަން ކިޔަން އެނގޭކަން ދެނެގަންނާނީ:\nސްކްރީނިން މަރުހަލާގައި ލިޔަންކިޔަން އެނގޭކަން ކަށަވަރުކޮށް ވަޒީފާއޮތް އިދާރާއިން ދޫކޮށްފައިވާ ލިޔުމަށް ބަލައިގެންނެވެ. ނުވަތަ\nލިޔަން ކިޔަން އެނގޭކަން ބަޔާންކޮށް ދައުލަތުގެ އިދާރާއަކުން ދޫކޮށްފައިވާ ލިޔުމަކަށް ބަލައިގެންނެވެ. ނުވަތަ\nމަޤާމުގެ ތަޢުލީމީ ރޮނގު\n- ކުލެރިކަލް ސަޕޯޓް.\nމަޤާމަށް އައްޔަށްކުރެވޭނީ، ވަޒީފާއަށް އެދިފައިވާ ފަރާތަށް ކްރައިޓީރިއާގެ ހުރިހާ ބަޔަކުން ޖުމްލަ 70 އިން ފެށިގެން މަތިން ޕޮއިންޓް ލިބިފައިވާނަމައެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 21 ޑިސެމްބަރ 2021 ވާ އަންގާރަ ދުވަހުގެ މެންދުރު 12:00 ގެ ކުރިން، ހައްދުންމަތީ އިސްދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 24 ޑިސެމްބަރ 2021 އާއި 31 ޑިސެމްބަރ 2021 އާ ދެމެދު، ހައްދުންމަތީ އިސްދޫ ކައުންސިލްގެ އިދާރާ ގައެވެ.\nސުންގަޑި: 21 ޑިސެންބަރު 2021 12:00


ފަލަ ސުރުހީ: މި ސަރުކާރު ބަދަލު ކުރެވޭނެ\nފަލަ ސުރުހީ: ރާއްޖޭގެ އިގުތިސާދު ވަނީ ދަށަށް ގޮސްފައި\nފަލަ ސުރުހީ: ހާރިޖީ ސިޔާސަތު ކުރީ ސަރުކާރުތަކުން ގެންގުޅުނީ ރަނގަޅަށް\n13 ޖެނުއަރީ 2018 | ހޮނިހިރު 21:26\nފައްޔާޒު: އައިޖީއެމްއެޗްގެ އާ އިމާރާތް އަޅަނީ އޭގެ ހަތަރު އިމާރާތް އެޅޭ ވަރަށް. އެ ހޮސްޕިޓަލް އަޅަން ހޭދަކުރާ 140 މިލިއަން ރުފިޔާއިން ރާއްޖޭގެ ހަތަރު ދައިރާއެއްގައި ހޮސްޕިޓަލް އެޅިދާނެ. ސިންގަޕޫރުގައި އުޅުމޭ އެއްފަދަ ގަމުގެ ރައްޔިތުން މާލޭގައި އައިސް ތިބެ ކުރަން ޖެހޭ ހަރަދު.\nފައްޔާޒު: މި އަހަރު އިންތިހާބު ގުޅިފައިވާ ސިޔާސީ ޕާޓީތައް ގުޅިގެން ކާމިޔާބު ކުރާނަން. ރައީސް އަބްދުﷲ ޔާމިން އިންތިހާބުން ބަލި ކުރެވޭނެ\n13 ޖެނުއަރީ 2018 | ހޮނިހިރު 22:11\nފައްޔާޒު: ރާއްޖޭގެ އިގުތިސާދު ކުރިއަރާތަނެއް ނުފެނޭ، ފަހަތައް ދާތަން ފެންނަނީ. ކާބޯތަކެތީގެ އަގު ވަނީ މައްޗަށް އަރާފައި. ފެންނަނީ ރާއްޖޭގެ އިގުތިސާދީ ފުނޑުފުނޑު ކޮށްލާފައި އޮތްތަން. ދެން އަންނަ ސަރުކާރަކަށްވެސް ސަރުކާރު ހިންގަން އުނދަގޫ ވާ ވަރަށް އިގުތިސާދު ވަނީ ދަށަށް ގެންގޮސްފައި.\nފައްޔާޒް: ކުދި އަދި މެދު ފަންތީގެ ވިޔަފާރިވެރިންނަށް ދަތިތަކާއި ކުރިއަށް އޮތްތާނގަ ކުރިމަތިވާނެ. ހުޅުމާލޭގައި އަލަށް އަޅަން ބުނި ޓަވަރުތަކެއް ނޭޅޭނެ. އެކަމު ނަންބަރު ޖަހާފައި ފްލެޓް ލިބޭ ކަމުގެ ލިޔުންތައް މީހުންނާ ހަވާލު ކުރާނެ\nފައްޔާޒު: ޗައިނާގައި މުސްލިމުންނަށް އަނިޔާތައް ދެމުންދޭ. އިންޑިޔާގައިވެސް މުސްލިމުންނަށް ގޮންޖެހުންތަކެއް ހުރި ނަމަވެސް ޗައިނާގައި މުސްލިމުންނަށް ދޭވަރުގެ އަނިޔާތައް ނުދޭ. ދީނީ ސަރުކާރުން ޗައިނާއާ މި ބާއްވާ ގުޅުމުން އެކަން ވިސްނަން ޖެހޭ.\nފައްޔާޒު: އިންޑިޔާއިން ކަންބޮޑުވެގެން އުޅެނީ ޗައިނާއާ ގާތްގުޅުމެއް ރާއްޖެއިން ބާއްވާތީއެއްނޫން. އިންޑިޔާއިން މަޑަކުން ނޯންނާނެ އިންޑިޔާގެ ސަލާމަތާ ރައްކާތެރިކަމަށް ހުރަސްއެޅޭ ނަމަ. އިންޑިޔާއިން ރާއްޖެއަރަން ޖެހިއްޖެ ނަމަ އަރާނެ. ރާއްޖޭގެ ހާރިޖީ ސިޔާދަތު ކުރީ ސަރުކާރުތަކުން ގެންގުޅިފައިވަނީ ވަރަށް ވިސްނުންތޫނު ކަމާއެކު\n13 ޖެނުއަރީ 2018 | ހޮނިހިރު 21:58\nފަލަ ސުރުހީ: އެމްޑީޕީގެ ތެރޭގައި އިސްލާމްދީނާ ހިލާފު ވާހަކަ ނުދެއްކޭނެ\nފައްޔާޒު: އެމްޑީޕީގެ ސަރުކާރުގައި އިސްލާމިކް މިނިސްޓަރަށް އޮތީ ހުރިހާ ދީނާ ގުޅުންހުރި ކަންތައް ދޫކޮށްލާފައި. ރައީސް ނަޝީދުގެ ސަރުކާރުގައި ދީން ހަތިޔާރަކަށް ހަދައިގެން ބޭނުން ނުކުރީމަ އެމްޑީޕީ އަކީ ލާދީނީ ބައެއް ކަމަށް ބުނެ ފުރުސަތު ދިނީ\nފައްޔާޒު: އިސްލާމްދީން ނައްތާލަން އަޅުގަނޑުމެން ކުރީ ކޮން ކަމެއް ތޯ. އައްޑޫ ސިޓީގައި ބެހެއްޓީ ބުދު ކަމަށްބުނި ނަމަވެސް އެއީ ބުދެއް ނޫން. އަޅުގަނޑުމެންގެ ތެރޭގައި އިސްލާމްދީނާ ދެކޮޅަށް އެއްވެސް މީހަކަށް ވާހަކަ ނުދެއްކޭނެ.\n13 ޖެނުއަރީ 2018 | ހޮނިހިރު 21:51\nކޯޓުތަކުން ސިޔާސީ މީހުންނާމެދު އަމަލުކުރީ ބޭ އިންސާފުންކަން އެންމެނަށްވެސް އެނގޭ\nފައްޔާޒު: ކޮންމެ ކޯޓަކީ މިނިވަން މުވައްސަސާއެއް. އެހެން ނަމަވެސް މިހާރު ރާއްޖޭގައި އުއްތަމަ ފަނޑިޔާރު އަބްދުﷲ ސައީދު ހުރިހާ ކޯޓަކަށް ނުފޫޒު ފޯރުވާ.\nފައްޔާޒު: އަޅުގަނޑުމެން ސާބިތުކަމާއެކު މަސައްކަތް ކުރަމުން މިދަނީ. ހައްގަށް ނަސްރު ލިބޭނެ. އިދިކޮޅު ފަރާތްތަކުން ގާނޫނުގެ ތެރެއިން ކުރެވެން ހުރި ހުރިހާ މަސައްކަތެއް އެބަ ކުރަން. ކޯޓުތަކަށް ނުފޫޒު ފޯރުވާކަމާއި ވައްކަމާއި ކޮރަޕްޝަން ހިނގަމުންދާކަން އެންމެނަށް އެބަ އިނގޭ. ރައީސް ނަޝީދުގެ މައްޗަށް ދެ ފަހަރު ދެ ދައުވާއެއް ކުރީ ކީއްވެތޯ ސުވާލު އުފެދޭ. ކުރީގެ ޑިފެންސް މިނިސްޓަރު މުހައްމަދު ނާޒިމް ފްރޭމްކޮށްގެން ހިންގި ކަންތައް އެންމެނަށްވެސް އިނގޭ. އަދީބު މިހާރު ޖަލަށްލާފައި އެހުރީ އޭނާ ކުރި ކުށްތަކަށް ކަމަށް އަދި ގަބޫލެއް ނުކުރަން. ގާސިމް އިބްރާހިމާއި ޝެއިހް އިމްރާނާއި މެދުވެސް ކޯޓުން އަމަލުކުރީ ގާނޫނާ ހިލާފަށް.\nފައްޔާޒް:- ނާއިންސާފުން ކޯޓުން މީހުންނާމެދު އަމަލު ކުރަމުންދާ ގޮތް ހުއްޓުވޭނީ ގަދަ އަޅާ ރައްޔިތުން މަސައްކަތްކޮށްގެން. ރައީސް އަބްދުﷲ ޔާމިނާއި އުއްތަމަ ފަނޑިޔާރާއި ޖެނަރަލް ޝިޔާމް ފަދަ ބޭފުޅުން ފިޔަވާ ރައީސް ޔާމިނާއެކު އެހެން މީހަކު ނެތް. ދެން ތިބީ ސަރުކާރު ދެކެ ބިރުން ތިބި މީހުން.\n13 ޖެނުއަރީ 2018 | ހޮނިހިރު 21:48


Jabiru ge nan ivvai majileehu ge thalhumun nerefi\nޖާބިރުގެ ނަން އިއްވައި މަޖިލީހުގެ ތަޅުމުން ނެރެފި\nރައްޔިތުންގެ މަޖިލިހުގެ ކާށިދޫ ދާއިރާގެ މެންބަރު އަބްދުﷲ ޖާބިރުގެ ނަން ރިޔާސަތުން އިއްވުމުން އޭނާ މަޖިލިހުގެ ތަޅުމުން ނުކުންނަވައިފި އެވެ.\nމިއީ މިދިޔަ މެއި މަހުގެ ފަހުކޮޅު ހުވާ ކުރި 19 ވަނަ ރައްޔިތުންގެ މަޖިލީސް ފެށި ފަހުން މަޖިލީހުގެ ރިޔާސަތުން މެންބަރެއްގެ ނަން އިއްވައިގެން މަޖިލީހުގެ ތަޅުމުން ނުކުމެވަޑައިގަންނަވަން ޖެހުނު ފުރަތަމަ ފަހަރެވެ.\nމަޖިލީހުގެ މިއަދުގެ ޖަލްސާ ފެށުމުގެ ގޮތުން މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވަނީ މަޖިލީހުގެ މިއަދުގެ މަސައްކަތްތައް އިއުލާން ކުރައްވަން ފަށްޓަވައިފަ އެވެ. ނަޝީދުގެ ވާހަކަ ނުނިމެނީސް ޖާބިރު ވަނީ ނިޒާމީ ނުކުތާއެއް ނަންގަވައިފަ އެވެ. ނިޒާމީ ނުކުތާއަށް ޖާބިރަށް ފުރުސަތު ދެއްވުމުން ޖާބިރު ކުރެއްވީ ސުވާލެކެވެ. އެއީ "މަޖިލީހުގެ ރައީސް ކަމަށް މަނިކުފާނު (ނަޝީދު) އިންތިހާބުވުން ދައުލަތުގެ ހާޒާނާގެ ތަޅުދަނޑި މަނިކުފާނަށް ލިބުނީ ހެއްޔެވެ؟" އެވެ.\nޖާބިރު އެ ސުވާލު ކުރެއްވުމުން ރައީސް ނަޝީދު ވިދާޅުވީ އެއީ ނިޒާމީ ނުކުތާއެއް ނޫން ކަމަށާއި ނުކުތާ ބަލައި ނުގަންނަވާނެ ކަމަށެވެ. ނަޝީދު އެހެން ވިދާޅުވި ނަމަވެސް ޖާބިރު ވަރަށް ބޮޑަށް ނުރުހުން ފާޅުކުރައްވައި އޭނާގެ ވާހަކަ ކުރިއަށް ގެންދެވި އެވެ. ދެން ރައީސް ނަޝީދު، ޖާބިރު ވާހަކަ ހުއްޓުވާލުމަށް އެދިވަޑައިގަތެވެ. ނަޝީދު ތަކުރާރުކޮށް އެ ކަމަށް އެދިވަޑައިގަތުމުން ވެސް ޖާބިރު އިށީނދެވަޑައިނުގެން ވާހަކަ ކުރިއަށް ގެންދެވި އެވެ.\nރިޔާސަތުން އެންގި އެންގުމަށް ޖާބިރު ނުކިޔަމަންތެރިވެވަޑައިގަތުމުން ރައީސް ނަޝީދު ވަނީ ޖާބިރުގެ ނަން އިއްވައިފަ އެވެ. ދެން މަޖިލީހުގެ ސާޖެންޓް އޮފް އާމްސް ޖާބިރުގެ އަރިހަށް ދިޔަ އެވެ. އެއިރު ވެސް ޖާބިރު ގެންދެވީ އަޑުގަދަ ކުރައްވަމުންނެވެ. މަޖިލީހުގެ ރިޔާސަތުގެ މޭޒުގެ ކައިރިއަށް ވަޑައިގެން ވެސް އޭނާ އަޑުގަދަ ކުރެއްވި އެވެ. ނަމަވެސް ފަހުން އޭނާ ވަނީ ސާޖެންޓް އޮފް އާމްސްއާއެކު ތަޅުން ދޫކުރައްވައި ވަޑައިގެންފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އަބްދުﷲ ޖާބިރު


Dholhumas therey Kulhudhuffushi ga covid case thah inthihaa ah ithuruve, Control nukurevifai\nކުޅުދުއްފުށި، ދޮޅު މަހެއްހާ ދުވަހުގެ ތެރޭގައި ގިނަ ބަޔަކަށް ވަނީ ކޮވިޑް ޖެހިފައި--ކޭއޯފޮޓޯ\nދޮޅުމަސްތެރޭގައި ކޮވިޑް އިންތިހާއަށް ފެތުރި، ކޮންޓްރޯލް ނުކުރެވި!\nކުޅުދުއްފުށީގައި ދޮޅުމަސްތެރޭގައި ޖުމްލަ 900 އަށްވުރެގިނަ މީހުންނަށް ކޮވިޑް ޖެހުނުއިރު މިވަގުތުވެސް 500 އަށްވުރެގިނަ މީހުން ބަލި ޖެހިފައި އެބަތިބި.\nގިނަ ދުވަސްތަކަކަށްފަހު ކުޅުދުއްފުށިން ކޮވިޑް ކޭހެއް ފެނުނީ މިދިޔަ އަހަރު ޑިސެންބަރު މަހު 20 ވަނަ ދުވަހުއެވެ. އެ ދުވަހު2ކޭސް ރިޕޯޓްކުރި އިރު ޕޮޒިޓިވްވި އެކަކު ކޮންޓެކްޓެއް ނެތެވެ. ދެން ޕޮޒިޓިވްވީ އޭޑީކޭ ކޯލް ސެންޓަރުގެ މުވައްޒަފެކެވެ. އެ ކްލަސްޓާއާ ގުޅުންހުރި އިތުރު ބަޔަކު ޕޮޒިޓިވްވެ އަދަދު މަތިވިއެވެ.\nގިނަ ދުވަސްތަކެއް ނުވެ އިތުރު ކްލަސްޓާތައް ފެންނަން ފެށިއެވެ. ކްލަސްޓާތައް އިތުރުވެ ކުޅުދުއްފުށީގެ އަދަދު އުފުލެމުން އައީ ވަރަށް ހަލުވިކޮށެވެ. ނަމަވެސް ހާލަތަށް އައިސްފައިވާ ބަދަލާއެކު އެކަށީގެންވާ ފިޔަވަޅުތައް އެޅުމުގައި ވަރަށް ބޮޑަށް ލަސްވެގެން ދިޔައެވެ.\nކޭސްތައް އިންތިހާއަށް އިތުރުވަމުންދިޔަ ނަމަވެސް ފިޔަވަޅުތައް އެޅުން މަޑުޖައްސާލާފަ އޮތުމަށްފަހު ޖެނުއަރީ 22 ވަނަ ދުވަހު ރައްކާތެރިކަމުގެ ފިޔަވަޅުތައް ވަރުގަދަ ކުރުމަށް ކައުންސިލުން އިލްތިމާސްކުރި އެވެ. ބަލި ފެތުރުނަސް ކުރިން ފިޔަވަޅުތައް އެޅުން މަޑުޖެއްސީ އާބާދީގެ ބޮޑު ބައެއް ވެކްސިން ފުރިހަމަކޮށްފައިވުންނެވެ.\nއެގޮތުން މާސްކު އަޅައި، ޒަރޫރީ ބޭނުންތަކަށް ފިޔަވާ ގެއިން ބޭރަށް ނުނިކުތުމަށާއި އެއްގެއިން އަނެއްގެއަށް ޒިޔާރާތްކުރުން ހުއްޓާލުމަށް ކައުންސިލުން އެދުނެވެ. އަދި އާންމު މައިދާންތަކާއި ޕާކުތަކަށް އެއްވެއުޅުން ހުއްޓާލުމަށާއި އެއްފަހަރާ3މީހުންނަށް ވުރެ ގިނަމީހުން މަގުމައްޗަށާއި އާންމުމތަންތަނަށް އެއްވެ އުޅުން ހުއްޓާލުމަށްވެސް ކައުންސިލުންގެ އިއުލާނުގައި ބުނެފައިވެއެވެ.\nނަމަވެސް އުސޫލުތައް ތަންފީޒުކުރާނެ ބަޔަކު ނެތުމުން ކައުންސިލުން ނެރުނު ފިޔަވަޅުތަކަށް އަމަލުކުރާނެ މީހަކު ނުވި އެވެ. ނަތީޖާއަކަށްވީ ދޮޅުމަސްތެރޭ ކުޅުދުއްފުށީގެ ކޭސްތަކުގެ އަދަދު ހާހަކާ ގާތްކުރިކަމެވެ. ޑިސެންބަރު 20 ފެށިގެން މިދިޔަ ޖެނުއަރީ މަހުގެ ނިޔަލަށް ޖުމްލަ 917 މީހުން ވަނީ ޕޮޒިޓިވްވިއިރު މި ވަގުތުވެސް ބަލި ޖެހިފަ 500 އަށްވުރެ ގިނަ މީހުން އެބަތިއްބެވެ.\nއެ ދުވަސްކޮޅު ރާއްޖޭގެ ކޭސްތައްވެސް އިންތިހާއަށް އިތުރުވެފައިވާތީ އެޗްޕީއޭއިން ނެގެޓިވް ޕީސީއާރަކާއެކު އެއްރަށުން އަނެއްރަށައް ދަތުރުކުރެވޭ ގޮތަށް އުސޫލު ބަދަލުކުރިއެވެ. ނަމަވެސް ހިތާމާއެކު ފާހަގަކުރަންޖެހޭ ކަމަކީ ކުޅުދުއްފުއްޓަށް އަންނަ އެއްވެސް ފަރާތެއްގެ ނެގެޓިވް ޕީސީއާރެއް އޮތްތޯ އެއްވެސް ތަންފީޒީ އިދާރާއަކުން ބަލާފައި ނުވާކަމެވެ. އަދި ޕޮޒިޓިވްވި މީހުންގެ ތެރޭގައި މާލެއިން ރަށަށް ދަތުރުކޮށްފައި ތިބި މީހުން ހިމެނޭކަމެވެ.\nކަން މިހެން އޮތްވާ ގިނަ ރައްޔިތުންގެ ކަންބޮޑުވުމަކަށްވީ ފިޔަވަޅުތަކަށް ލުއިދިނުމެވެ. މީގެ ކުރިންވެސް އެކި ފަހަރު މަތިން ކުޅުދުއްފުށިން ކޭސްތައް ފެނި މޮނީޓަރިންގެ ހާލަތަށް ގެނެސްފައިވެއެވެ. ކާފިއުވެސް ހިންގާފައިވެ އެވެ. ނަމަވެސް މިހާ ގިނަ އަދަދަކަށް އެއްވެސް ފަހަރަކު ކޭސްތައް އިތުރުވެފައެއް ނުވެއެވެ. އެހެންކަމުން ހާލަތު އެންމެ ނާޒުކުވި ފަހަރު ލުއިދިނުންވީ ރައްޔިތުންގެ ވަރަށް ބޮޑު ޝަކުވާއަކަށެވެ.\nކުޅުދުއްފުށީ ޓާސްކް ފޯހުން ފިޔަވަޅުތަކަށް ލުއި ދިނުމަށް ނިންމީ އާންމު ދިރުއުޅުމުގެ ކަންކަމަށް ބުރޫ ނާރާނެ ގޮތަކަށް ކަންކަން ހަމަޖެއްސުމުގެ ގޮތުންނެވެ. އަދި ކޭސްތައް އިތުރުވި ނަމަވެސް އެޑްމިޓްކޮށްގެން ނުވަތަ ކްރިޓިކަލް ކޭސްތައް ނުފެންނާތީއާއެކު އާބާދީގެ ބޮޑު އަދަދެއް ވެކްސިން ފުރިހަމަކޮށްފައިވާތީ އެވެ.\nކުރީ ފަހަރުތަކާ ހިލާފަށް މިފަހަރު އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު ނިސްބަތް މަދު ނަމަވެސް ކޮވިޑް ޖެހޭ ފަރާތްތައް ވަރަށް ގަދައަށް ހުން އަންނަ ކަމަށް މައުލޫމާތު ލިބެ އެވެ. މި މުއްދަތު ތެރޭގައި އެޑްމިންޓްކޮށްގެން ފަރުވާދީފައިވަނީ 16 މީހަކަށެވެ. ކުޅުދުއްފުށީގެ އާބާދީގެ 93 އިންސައްތަ މީހުން ވަނީ ވެކްސިންގެ ދެ ޑޯޒް ފުރިހަމަކޮށްފަ އެވެ. އަދި މިހާރު ދެމުންދާ ބޫސްޓާ ޑޯޒް 421 މީހަކު ވަނީ ފުރިހަމަކޮށްފައެވެ.\nލުއިތައް ދިންނަމަވެސް ދީފައިވާ ލުއިތަކުގެ ބޭނުން ހެޔޮގޮތުގައި ހިފާ އެޗްޕީއޭއިން އިލްތިމާސްކޮށްފައިވާ ގައިޑްލައިނާއި އެއްގޮތަށް އަމަލުތައް ބެހެއްޓުމަކީ ކޭސްތައް މަދުކުރުމަށް ރައްޔިތުންނަށް ފަރުދީގޮތުން އަދާކުރެވިދާނެ ޒިންމާއެކެވެ.


10 Dhuvahu Ge Therey Gai Loabeege Gothun Gulheyne Firihenaku Hoadhaany Mihen! - Vaguthu\n10 ދުވަހުގެ ތެރޭގައި ލޯބީގެ ގޮތުން ގުޅޭނެ ފިރިހެނަކު ހޯދާނީ މިހެން!\nލޯބިވެރިއެއް ހޯދުމަކީ ލޯބިވެރިޔާއެކު ގުޅުން ކަނޑާލުމަށްވުރެ ވެސް އުނދަގޫ ކަމެކެވެ. އެހެންނަމަވެސް ލޯބީގެ ގޮތުން ގުޅިގެން އުޅޭ މީހަކާ ގުޅުން ކަނޑާލުމަކީ އޭގެ ސަބަބުން ތިމާއަށް ނަފްސާނީ އެތައް ގެއްލުމެއް ލިބޭނެ ކަމެކެވެ.\nކާހިތް ނުވުމާއި ކަންކަން ކުރުމަށް ފަސްޖެހުމާއި އަމިއްލަ ނަފްސަށް އޮންނަ އިތުބާރު ގެއްލުމަކީ މިކަމުގެ ސަބަބުން ދިމާވާ ކަމެކެވެ. މިދަނޑިވަޅުގައި ތިމާއަށް ބޭނުންވަނީ ތިމާއަކީވެސް މުހިންމު މީހެއްކަން އިޙްސާސްކޮށްދިނުމަށް މީހެކެވެ. އެހެންނަމަވެސް މިއީ އެހާ ފަސޭހަކަމެއް ނޫނެވެ. ފިރިހެން ލޯބިވެރިޔަކު ހޯދަން ބޭނުންނަމަ ތިރީގައިވާ ގޮތަށް ކަންތައް ކުރާާށެވެ.\nގިނަ ފަހަރަށް ބުރޭކްއަޕްއަށްފަހު މީހާއަށް އަންނަ މޮޅިވެރިކަމުގައި އަމިއްލަ ސާފުތާހިތުކަމާއި އަމިއްލަ ނަފްސަށް ކުރަންޖެހޭ ކަންކަން ހަނދާން ނެތެއެވެ. މިހެން ކަމުން ފުރަތަމަ ކަމަކަށް ސަމާލުކަން ދޭންވީ ކަމަކީ އަމިއްލަ ނަފްސު ތައްޔާރު ކުރުމަށެވެ.\nމިއީ ތިމާގެ މޮޅިވެރިކަމުން އަރައިގަތުމަށް ކޮންމެހެން ކުރަންޖެހޭ ކަމެކެވެ. އަމިއްލަ ނަފްސަށްޓަކައި ކޮންމެވެސް ކަމެއް ކޮށްލާށެވެ. ރެސްޓޯރެންޓްއަކަށް ގޮސް އަމިއްލަޔަށް ކާލުންވެސް ބުއްދިވެރިވާނެއެވެ.\nފަސްވަނަ ދުވަސް: މީހުނާ ރަޙްމަތްތެރިކަން އިތުރު ކުރުން\nނުވަނަނަ ދުވަސް: ލޯބިވާ މީހެއް ގާތު އެވާހަކަ ނުވާގޮތަކަށް ބުނުން\nއޭޕްރީލް 28, 2018 15:58\n11 ވަނަ ދުވަސް، ލޯބި ހުށަޅިމީހާގެ ބިޓެއް ހުންނަކަން އެނގުން\n12 ވަނަ ދުވަސް އެކަމާ ބޯގޮވާ އައިސީ ޔޫގައި ފަރުވަާދޭން ފެށުން\n13 ވަނަ ދުވަސް ހާލު ބޮޑުވެ ވަގުތުއެހީ ހޯދާ ވާހަކަ ވަގުތުގަ ޖަހާ ދުވަސް.. ނިމުނީ\nއޭޕްރީލް 28, 2018 21:06\nއޭޕްރީލް 29, 2018 13:00\nއޭޕްރީލް 28, 2018 16:02\nސުރުހީގައި އެއޮއްތީވެސް ރާއްޖޭ އަންހެނުން ގަބޫލުކުރާނެ ސުރުހީއެއް ނޫން.\nރާއްޖޭ އަންހެނުން ގަބޫލުކުރާ ގޮތުގައި، އެމީހުން ކައިރިއަށް ދާންޖެހޭނީ ފިރިހެނުން. އެމީހުން ނުޖެހޭނެ މަތިންބައިން ފިރިހެނަކާ ވާހަކަ ދައްކާކަށްވެސް. އެކަން އަންހެނުންނަށްޓަކައި ދިވެހި (ރަނޑު) ފިރިހެނުން ކޮށް ދޭ. ކާންދާންވެސް ދައުވަތު ދެނީ ފިރިހެނުން. ވާނީވެސް އެހެން ތާ، އެވަރަށް ބޯކޮށް ލާރި ލިބޭ ވިއްޔަ. ލޯބި ހުށަހަޅާނީވެސް ފިރިހެން މީހާ. އިންނަން އަހާނީވެސް ފިރިހެން މީހާ. އެކަމަކު ރުޅިވާން / ވަރިވާން އެދޭނީ އަންހެނާ.\nފިރިހެނުން ތިއްބައި އަންހެނުން ނުޖެހޭނެ ނާށިގަނޑު ހިފައިގެން މަގުމަތީގައި ސަލާން ޖަހާކަށް.\nދިވެހި ފިރިހެނުންގެ ގައިގައި ފިރިހެންވަންތަ ކަމުގެ ޒައްރެއްގެ މިންވަރުވެސް ނެތް.\nއަންހެނުން ގޭގައި ފިލާ އޮއްވައިވެސް ގޮސްވެސް ރައްޓެހިވާން އިންނަން މި ލަދުހަޔާތް ކުޑަ ފިރިހެނުން އަހަނީ އޭ.\nއޭޕްރީލް 28, 2018 21:04\nމިފަރާތް ބަލާބަލާށޭ.....ތިހުރީ ރުޅިންކަމަށްހޭ...ހިތްހެޔޮ އަލުންކުރާށޭ...ކުއްވެރިޔަކީ އިބިލީހޭ....ހާދަ ރުޅިއެކޭ އަންހެނުންދެކެ ތިއަންނަނީ....\nކޮންމެވެސް އަންހެންކުއްޖަކަށް ރުޅިގަނޑުބާލާފަ ހުރިކަމަށް ފާހަނގަކުރެވޭ...ކިތަންމެ ރުޅިއަޔަސް ތިބާ އިންނާނީ އަދި އިނދެގެން އުޅޭނީ އަންހެނަކާ ނޫންބާ؟؟\nދިހަ ދުވަހުގެ ތެރޭގައި އަންހެން ކުއްޖަކަށް ލޯބިވާ ފިރިހެނަކު ލިބިދާނެއޭ ލޯބިވާ މީހަކު ދިއުމުން އެކަމަކު މަމެން ފިރިހެނުންނަށް 10 ދުވަހުން ތިޔާ ކަމެއް ނުވާނެއޭ ދެން ރޯޑް ޓު ރިކަވަރީގައި އުޅޭ ދުވަސް ތަކުގައި މަންމަ މެން އެމެން ރަށްޓެހި ބިޓުން ގެއަށް ގެނެސް ގެން ވާހަކަ ދައްކާ މަޖާ ކޮށްލާ ހަދަައޭ އެކަމަކު އެކަމަށް ވެސް ހިތް ޖެހެން ނަގައޭ3މަސް ދުވަސް ވަރު. ލޯބިވާ އަންހެން ކުއްޖަކު ބޭވަފާތެރި ނުވެ އޭނާ އަށް ސަމާލު ކަން ފިރިހެން ކުއްޖާ ނުދެއޭ ކިޔާ ގޮސް ފިނަމަ ޖެހޭނެއޭ3މަސް ދުވަސް ވަން ދެން ބަލަން ތިން މަސް ދުވަސް ތެރޭގައި އޭނާ ގެ މެސެޖެއް ވެސް އަދި ފޯނެއް ވެސް ނުކޮށްފިނަމަ ދެން އެހެން އަންހެން ކުއްޖަކާއި ފިރިހެން ކުއްޖާ ރަށްޓެހި ވުން އެއީ އޭ އޭގައި ފެއިތް މެއިންޓެއިން ކުރިކަން ދޭހަވާނެ ކަން އަންގައި ދޭ އަލިގަދަ ދަލީލު ތަކަކީ. ދެއަރ އިޒް ލަވް އިން ޔުއަރ އައިޒް އޯލް ދަވޭ އައި އޭމް އަ މޭން ވިދައުޓް އަ ކޮންވިކްޝަން އައި އޭމް އަ މޭން ވިދް ފެއިތް. ކަމެ ކަމެ ކަމެ ކަމް އެން ސިޓް ހިއަރ ބިސައިޑް މީ ޓު ހޭވް އަ ޗެޓް ލަވިންގް ވުޑް ބީ އީޒީ އިފް ޔުއަރ ކަލަރސް ވާރ ލައިކް މައި ޑްރީމްސް ކަމެ ކަމެ ކަމް އެން ސިޓް ހިއަރ ބިސައިޑް މީ ޓު ހޭވް އަ ޗެޓް ލަވިންގް ވުޑް ބީ އީޒީ އިފް ޔުއަރ ކަލަރސް ވާރ ލައިކް މައި ޑްރީމްސް. ކަމެ ކަމެ ކަމެ ކަމް އެން ހޭވް އަ ޑާންސް ޑާންސް ޑާންސް ޑާންސް ޑާންސް ޑާންސް ކަމެ ކަމެ ކަމެ ކަމް އެން ޑާންސް ޑާންސް ޑާންސް ޑާންސް ޑާންސް..\nއޭޕްރީލް 28, 2018 17:45\nއަހަރުމެން 10 ދުވަހެއް ނުނަގާ އެކަތި ކަޓަން އުޅޭވައްތަރު ޖަހަންވާއިރަށް އަނެކަތި ހުންނާނީ ސެޓްކޮށް ނިންމާފަ... ނުކަޓައިގެން ބޯގޮވާވަރުވެފައި ހުއްޓަކަޓަނީ\nއޭޕްރީލް 28, 2018 19:10\nއޭޕްރީލް 28, 2018 19:50


Corruption nahthaalan serious kameh nei!\nކޮރަޕްޝަން ނައްތާލަން ސީރިއަސްކަމެއް ނެތް!\nސަރުކާރުގެ ތެރޭގައި އެންމެ ނުފޫޒާއި ބާރުގައި އުޅުއްވި، ނައިބު ރައީސް އަހުމަދު އަދީބު ފެންތައްޓެއް ބޯލާހާ ފަސޭހައިން ރައްޔިތުންގެ 1.22 ބިލިއަން ރުފިޔާ ރޯމާދުވާލު ވަގަށް ނެގީ މުޅި ދައުލަތް އެކަމުގައި ބައިވެރިވެގެން އެވެ. ރައްޔިތުންގެ މިލްކްގެ ގޮތުގައި ހުރި ސަތޭކައެއްހާ ރަށާއި ފަޅުތައް ހިތުހުރި ގޮތަކަށް ބަހާލުމުގެ ތެރެއިން އޮތީ ބޮޑުވެގެންވާ ވައްކަމެއް ކޮށް ދައުލަތުގެ ހުރިހާ ފަންތިއެއްގައި ތިބި މީހުންނަށް އެކަމުގެ ދިޔައީ މަންފާ ލިބެމުން އެވެ. މިއީ ސިއްސައިގެން ގޮސް ގައިން ހީބިހި ނަގައިގެން ދާވަރަށް ގައުމަށާއި ރައްޔިތުންނަށް ވެފައި އޮތް އެންމެ މަތީ ދަރަޖައިގެ ހިޔާނާތެކެވެ. އެކަމަކު ތާރީހުގެ ތެރެއަށް ގޮސް ވަންނަ އިރު މިއީ މިކަހަލަ ޖަރީމާއެއް ހިންގި ފުރަތަމަ ފަހަރެއް ނޫނެވެ.\nމީގެ ކުރިން އެއްތަނަކުން އެންމެ ބޮޑު ކޮރަޕްޝަންގެ ރެކޯޑް އޮތީ ރައީސް މައުމޫން އަބްދުލްގައްޔޫމްގެ ދައުރުގައި އެމަނިކުފާނުގެ ޅިޔަނު އަދި އެންމެ އިތުބާރު ކުރައްވައިގެން ގެންގުޅުއްވި ވަޒީރު އިލްޔާސް އިބްރާހިމް އޭރުގެ މަސް އެކްސްޕޯޓް ކުރާ ދައުލަތުގެ މައި އިދާރާ އެފްޕީއައިޑީގެ ތެރެއިން ކުރެއްވި ވައްކަމެވެ. ތުންތުންމަތިން ކިޔާ ގޮތުން ނަމަ، ގާތްގަނޑަކަށް 400 މިލިއަން ރުފިޔާ އިން އެ ހިޔާނާތް އަގު ކޮށްލެވޭނެ އެވެ. މިއީ އެއިރަށް ބަލާއިރު ލައްކަ ބައިވަރެވެ.\nހިޔާނާތް އެކީ ފުހެލަން ސިޔާސީ ކޮންމެ ބަޔަކު ވެސް އަޑު އުފުލާ އިރު ކޮންމެ ޕާޓީއެއްގެ ތެރޭގައި ވެސް ރައްޔިތުންގެ ހަޒާނާ ބޯކިބަލެއްހެން ފޮތިފޮއްޗަށް ބަހާލި މީހުން އެބަ ތިއްބެވި އެވެ. މީހުން ގަބޫލު ކުރާ ގޮތުގައި ގިނަ ސިޔާސީ މީހުންނަކީ ކޮރަޕްޝަންގެ ހުތުރު ވަބާއިން ކިތަންމެ ރަނގަޅަކަށް ވެސް ފެންވަރައިގެން ތިބި ފަރާތްތަކެވެ. އެކަމަކު ފެންނަ މަންޒަރަކީ ސިޔާސީ ބާރުވެރިކަމަށް ޓަކައި ކޮރަޕްޝަނަށް ބީރު ކަންފަތް ދޭކަމެވެ.\nހިތާމަޔަކީ ހިޔާނާތުގެ ކުށުގައި ދައުވާ ކޮށް ޖަލުގެ ތޭރިތަކުގެ ފަހަތަށް ލެވެނީ، ދަރިފުޅުގެ ހެނދުން ދޮވެލާނެ ދޮންކުޑިކޮޅެއް ނެތިގެން އޮފީހުގައި ހުންނަ މިޒާތުގެ އެއްޗެއް ގެއަށް ގެންދާ ތިން ކުދިންގެ މަންމަ އެވެ. ނޫނީ އޮފީހުގެ ކޮފީފުޅިން ކޮފީ ވަގަށް ނަގާ މީހާ އެވެ.\nތަފާސްހިސާބަށް ބަލާއިރު މިދިޔަ އަހަރެއްހާ ދުވަހު ވެސް ހިޔާނާތުގެ މައްސަލަތަކުގައި އެކަށީގެންވާ އަދަބު ދީފައެއް ނުވެ އެވެ. ބޮޑު މައްސަލައެއް ތަހުގީގުކޮށް ހިޔާނާތުގެ ކުށުގައި އަދަބުދޭން ފޮނުވިޔަސް ކޮންމެވެސް ސަބަބަކާ ހުރެ އެ މައްސަލަ ކޯޓަ ހަމަޔަށް ދާގޮތެއް ނުވެ އެވެ. ސުވާލަކީ މިވަރުން ކޮރަޕްޝަންގެ މި ވަބާ ފިލުވާލެވޭނެ ހެއްޔެވެ؟ ފިޔަވަޅު އެޅުމުގައި ފަހަތު ފަޔަށް ބުރަވެފައި އޮތް އިރު، ހިޔާނާތުގެ މޫ މި އަންނަނީ އިތުރަށް ފުނަށް ފައިބައި ވަރުގަދަވަމުންނެވެ. މި ސަރުކާރުގައި ވެސް ކުންފުނިތަކުގެ އިސްވެރިންނަށްވާ ފަރާތްތައް އެންމެ ދުވަހަކުން ބޮޑެތި މުއްސަދިންނަށް ވަމުން އަންނަ އިރު ކޮރަޕްޝަންގެ ވަބާ ފިލުވާލަން ސީރިއަސްކަމެއް އޮތް ނަމަ އެކަމުން އޮންނާނީ ސަލާމަތްވެފަ އެވެ.\nއެފްޕީއައިޑީ ކޭހަކީ ނިކަމެތި ރައްޔިތުން ބޭނި މަސްކޮޅު އޮޅުވާލައި ހީލަތްތެރިކަމެއްގެ ތެރެއިން ބޭރަށް ވިއްކައި، އެ ފައިސާ އަމިއްލަ ޖީބަށް އަޅާލުމުގެ ތެރެއިން ހިންގި ވައްކަމެކެވެ. އެމްއެމްޕީއާރުސީގެ ތެރެއިން ވެސް ހިނާޔާތެއް ހިންގީ ރައްޔިތުންގެ ހަރުމުދަލުގެ ގޮތުގައި ހުރި ރަށްތައް މެޓާ ބަހާ އުސޫލުން ބަހާލައިގެން ލިބުނު ފައިސާގެ ބޮޑު މިންވަރެއް އަމިއްލަ އެކައުންޓްތަކަކަށް ކަހާލީ އެވެ. ރާއްޖޭގެ ޓޫރިޒަމަށް ޕްރޮމޯޝަނަށް އުފައްދާފައިވާ އެމްއެމްޕީއާރުސީގެ ތެރެއިން، މި ދެ ހިޔާނާތް ވެސް މި ހިންގެވީ އޭރު ސަރުކާރުގެ އެންމެ ބާރުގައި ތިއްބެވި ބޭފުޅުންނެވެ.\nކުރީގެ ރައީސް މުހައްމަދު ނަޝީދު ވެސް ކޮރަޕްޝަން ހުއްޓުވުމަށް ވައުދުގެ ވަޑައިގަތް ނަމަވެސް ނަޝީދުގެ ކެބިނެޓް މިނިސްޓަރުންނާ މެދުވެސް، ދައުލަތުގެ ފައިސާއަށް ހިޔާނާތްވުމުގެ މައްސަލަތައް އޮޑިޓް ރިޕޯޓްތަކުން ވަނީ ފެންމަތިވެފަ އެވެ. އޮޑިޓް ރިޕޯޓްތަކުން ފެނުނު މަންޒަރަކީ ރިޝްވަތާއި ހިޔާނާތާއި ވައްކަންތަކުގެ ތެރޭގައި ނަޝީދުގެ ސަރުކާރު ވެސް ގެބިފައިވާތަނެވެ.\nމިލިއަން ރުފިޔާގައި ހުރި ހިޔާނާތުގެ އަދަދުތައް އެންމެ ފަހުން ބިލިއަން ރުފިޔާއިން ގުނާލެވޭ ހިސާބަށް މިއަދު ކަންކަން ދިޔުމަކީ ހަގީގަތުގައި ކޮރަޕްޝަނާ ދެކޮޅަށް މި ސަރުކާރުގައި ވެސް ސީރިއަސް މަސައްކަތްތަކެއް ނުކުރެވި އޮތް ކަމުގެ ވަރަށް ފުރިހަމަ ހެއްކެކެވެ. މިހާރު ހިނގައިގެން މި އުޅޭ ރެކޯޑް އަދަދެއްގެ ހިޔާނާތުގެ އަސްލަކީ ވެސް ކޮރަޕްޝަން ނައްތާލުމަށް ކުރަން ޖެހޭ މަސައްކަތްތަކާ ގާތައް ވެސް ރައީސް އަބްދުﷲ ޔާމީންގެ ސަރުކާރަކަށް އެކަށީގެންވާ މަސައްކަތް ނުކުރެވުމުގެ ނަތީޖާ އެވެ.\nމައްސަލައިގެ ފެށުމަށް ދާއިރު އެމްއެމްޕީއާރުސީގެ ތެރެއިން އަދީބު ހިންގަވަމުން ގެންދެވި 77 މިލިއަން ރުފިޔާގެ ކޮރަޕްޝަންގެ ރިޕޯޓް ހާމަކުރުމާ އެކު، ކުރީގެ އޮޑިޓާ ޖެނެރަލް ނިޔާޒް އިބްރާހިމްއަށް މަޖިލީހުގެ މެންބަރުން ދެއްވި ހަދިޔާ އަކީ މަގާމުން ނަގައި އެއްފަރާތް ކޮށް އެއްލައިލުމެވެ. އޮޑިޓް ރިޕޯޓްގެ ވާހަކަ ވެސް އެންމެ ފަހުން ފަސްއަޅާ ފޮރުވީ އެވެ. ކޮންމެ ބަޔަކު ވެސް ބެލީ އަދީބު "ގޯނި ގޯނީ"ގައި ބެއްސެވި ފައިސާ ދަމައިގަނެވުނު ގޮތަކަށް ދަމައިގަނެގެން މުއްސަދިވާށެވެ.\nރައީސް ޔާމީންއަށް ވެސް އަދީބުގެ ކޮރަޕްޝަންގެ ވާހަކަތައް ތަކުރާރުކޮށް ދެންނެވި ނަމަވެސް އެކަމަށް އެމަނިކުފާނު ދެއްވީ ބީރު ކަންފަތެވެ. ބެލެވޭ ގޮތުގައި ޕާޓީ ހިންގުމަށާއި އެމަނިކުފާނުގެ އެހެން ވެސް ސިޔާސީ ކަންކަމަށް އަދީބުގެ ފަރާތުން ފައިސާ އޮއްސާތީ އެމަނިކުފާނަށް ވެސް އެގޮތް ރަނގަޅުވީ ކަމަށްވެދާނެ އެވެ. ތިމަންނާގެ ސިޔާސީ މަސައްކަތްތަކަށް ހެޔޮ އެދޭ ފަރާތްތަކުން ދޭ ފައިސާގެ އެހީތައް ބަލަހައްޓާ މީހަކީ އަދީބޭ ވިދާޅުވެ އެކަން ހަމަޖެއްސޭކަށް ނެތެވެ. ކޮރަޕްޝަންގެ ތުހުމަތު މިނިސްޓަރަކާއި ސަރުކާރުގެ އެހެން ވެސް އޮފިޝަލަކާ މެދު ކުރެވޭ ނަމަ އެންމެ ސީރިއަސް ކަމެއްގެ ގޮތުގައި އެކަން ބެލުމަކީ ރައީސްއަކު ސީރިއަސްކޮށް ނަންގަވަން ޖެހޭ މައްސަލަ އެކެވެ. އަދީބުގެ ފައިސާގެ ޖާޑީގައި ސައްހަ ފައިސާ ހުރީ ކިހާ މިންވަރަކަށް ކަމެއް ނޭނގެއޭ ވިދާޅުވުމުން އަދި މައްސަލައެއް ނިމުނީއެއް ނޫނެވެ. އެ ތުހުމަތުތައް ފުރަތަމަ ކުރެވެމުން ދިޔަ އިރު އެކަން ނުބެލި ހިސާބުން، އެމަނިކުފާނު އެ ވަނީ ބޮޑު އިހުމާޅެއްވެފަ އެވެ.\nއޮޑިޓް ރިޕޯޓްގައި ވެސް ފާހަގަ ކޮށްފައި އޮތީ ޑޮލަރު ގަތުމުގެ ނަމުގައި، އެމްޕީއެލް އިން ފައިސާތަކެއް ނަގައި، އަދީބުގެ ބައްޕަ ހިއްސާއެއް އޮންނަ މޮންޓިލިއަމް ކުންފުންޏަށާއި އޭނާގެ ބޮޑު ބޭބެ، ހާމިދު އިސްމާއިލް، ހާމިދު ސޭޓްގެ މިލޭނިއަމް ކެޕިޓަލް މެނޭޖަމަންޓަށް ދިނުމަށް ހިންގި ބޮޑު ވައްކަމެކެވެ. ހަތްދިހަ ހަތް މިލިއަން ރުފިޔާއިން ފަޅާއަރާފައި އޮތް ހިޔާނާތް ނިމުނު އައިރު، އެއް ބިލިއަން ރުފިޔާއަށް އެ ހިޔާނާތުގެ ޖުމްލަ އެރުމުގެ އަސްލަކީ އެ މައްސަލަ ބަލަން އިހުމާލުވުން ކަމަށް، އެމްއެމްޕީއާރުސީގެ ހާއްސަ އޮޑިޓް ރިޕޯޓްގައި ވެސް ކަޅާ ހުދުން ވަނީ ލިޔެފަ އެވެ.\nކުރީގެ އޮޑިޓާ ޖެނެރަލް ނިޔާޒް އިބްރާހިމް ވިދާޅުވަނީ އެ ހިޔާނާތަށް ފެހި ސިގްނަލް ދެވި ކަންކަން ގޯހުން ގޯހަށް ދާން ޖެހުނީ އެ ހިޔާނާތުގެ މަންފާ ދައުލަތުގެ ކޮންމެ ހިސާބަކަށް ވެސް ފޯރަމުން ދިޔުމުން ކަމަށެވެ. ބޮޑެތި ހިޔާނާތްތައް އޮޑިޓް ރިޕޯޓްތަކުގައި މީގެ ކުރިން ވެސް ވަނީ ސަމާލުކަމަށް ގެނެސްފަ އެވެ. އެހެން ނަމަވެސް ހިޔާނާތްވި ވަގުންގެ އަތުގައި ހިފައި އަދަބު ދޭން ޖެހޭ ހިސާބުން، ދެން ހުއްޓުން އަރަނީ އެވެ. މިފަހަރު ރެކޯޑް އަދަދުގެ ހިޔާނާތުގައި ވެސް މިޖެހުނީ މިކަހަލަ ހާލެކެވެ.\n"އެ ފައިސާއިން ބަޔަކު މުއްސަދި ވަމުން އައީ. މުޅި ނިޒާމަށް މި ހިޔާނާތުގެ ތެރެއިން އައީ މަންފާތައް ވަމުން،" ކުރީގެ އޮޑިޓާ ޖެނެރަލް ނިޔާޒް ވިދާޅުވެފައިވެ އެވެ."އޮޑިޓް ރިޕޯޓެއް ނިކުތީމާ ފިޔަވަޅު އަޅަން މި ޖެހެނީ މަޖިލީހުގެ މާލިއްޔަތު ކޮމިޓީ. އެ ކޮމިޓީގެ މެންބަރުންނަށް އޭގެން މަންފާ ލިބެންޏާ އެބޭފުޅުން ކިހިނެތްތޯ އެކަން ހުއްޓުވާނީ. އަޅުގަނޑު އޭރު އެ ރިޕޯޓް ނެރުނީމާ ފެނުނު މަންޒަރަކީ އެއީ،"\nއެންޓި ކޮރަޕްޝަން ކޮމިޝަނާއި އޮޑިޓް އޮފީހާއި އެމްއެމްއޭ އާއި މިހެން ގޮސް ފާރަވެރިވާނެ މުއައްސަސާތަކުގެ ގާނޫނީ ޒިންމާ އޭރު އަދާ ކުރީ ކިހާވަރަކަށް ކަމާ މެދު، ސުވާލު އުފެދޭ ހިސާބަކީ މިއީ އެވެ. އެ ހިޔާނާތުގައި ހިމެނޭ އެސްއޯއެފް ކުންފުނިން ގައުމީ ބޭންކްގައި ހުޅުވާފައި އޮތް އެކައުންޓެއްގެ ތެރެއިން ކޮންމެ ދުވަހަކު، އެތައް މިލިއަން ޑޮލަރެއްގެ ކަޅު ފައިސާ ސާފުކުރަމުން ދިޔަ އިރު އެކަން ހިނގާނީ އެމްއެމްއޭއަށް ވެސް ހަމަ ޔަގީނުން ވެސް އެނގިގެންނެވެ. ބޭންކްތަކުން ކެނޑިނޭޅި އެމްއެމްއޭއަށް ޝަކުވާތައް އޮއްސަމުން އައި އިރު އެމްއެމްއޭގައި އޮންނަ މިކަންކަން ބަލައި ފައިނޭންޝަލް އިންޓެލިޖެންސް ޔުނިޓަށް ކަމެއް ވީހެންވެސް ހިއެއް ނުވެ އެވެ. އެކަމާ އަނގައިން ބުނަން ވެސް އެމްއެމްއޭ ބޭނުމެއް ނުވެ އެވެ. ދެ ލައްކައަށް ވުރެ މަތީ ރުފިޔާގެ ޗެކްތައް ކްލެއާ ކުރާ އިރު ބޭންކުން އެމްއެމްއޭއަށް ރިޕޯޓް ކުރަމުން ދިޔަ އިރު، އެސްއޯއެފްގެ އެކައުންޓުން އެންމެ ދުވަހަކު ވެސް ފަސް މިލިއަން ޑޮލަރު ޗެކެއް ޖަމާކޮށްލައި އެ ފައިސާ އެތައް ބައެއްގެ އެކައުންޓްތަކަށް ބައިބަޔަށް ބަހާލި އިރު އެމްއެމްއޭއަށް ކަމެއްވީހެން ވެސް ހީވެފައެއް ނެތެވެ. އެޅުނު އެއްވެސް ފިޔަވަޅެއް ނެތެވެ.\nއަދީބު ހިންގެވި ރަތްލާ ޖެހި ވައްކަން ހާމަވެ، އެ ރިޕޯޓް އޭސީސީއަށް ވެސް ފޮނުވުމުން މިއަދާ ހަމަޔަށް ވެސް އަދި އެކަށީގެންވާ ފިޔަވަޅެއް އަދި ނެތެވެ. ރޯމާ ދުވާލު ކޭމެއް ކާލައި އުސޫލުން ބައިތުލްމާލު ނޮޅާލި އިރުވެސް، އެ މައްސަލަަތަކުގައި އޭސީސީއަށް އެކަށީގެންވާ ނަތީޖާއެއް ނުނެރެވުނެވެ. އޭސީސީ އިން އަބަދުވެސް އެދެމުން އަންނަނީ ވަގުތު އަދިވެސް ބޭނުން ކަމަށެވެ. އެކަމަކު މިފަދަ ވައްކަންތައް ގިނަވެ، ކޮރަޕްޝަންގެ މޫތައް ފެތުރެމުން އަންނަ އިރު، އޭސީސީގެ މަޑުދުވެލީގައި، އައިސް ވަގުންގެ އަތުގައި އެ ކޮމިޝަނަށް ހިފިދާނެކަމަށް ބުއްދި ގަބޫލެއް ނުކުރެވެ އެވެ.\nސިޔާސީ މައްސަލައެއް ނޫން، ގައުމީ މައްސަލައެއް\nހަރަކާތެއް ނެތި ހުއްޓިފައިވާ ތިމަރަފުއްޓެއް!\nދާއިރާގެ މެންބަރު މަގުފުރައްދަނީ ރައްޔިތުން!


ދަރިން ބެލުމުގެ ހަރަދު ދޭން ބްރެޑްޕިޓް ދެކޮޅު ހަަދައިފި\nދަރިންގެ ހަރަދަށް މަހަކު އެއް ލައްކަ ޑޮލަރު ހޯދުމަށް އެންޖެލީނާ އެދިފައިވޭ\n21 ފެބްރުއަރީ 2017 | އަންގާރަ 15:19\nބްރެޑްޕިޓް އަދި އެންޖެލީނާ ޖޯލީ\nދަރިން ބެލުމުގެ ހަރަދު އެންޖެލީނާ ޖޯލީއަށް ދިނުމަށް ބްރެޑްޕިޓް ދެކޮޅު ހަދައިފި އެވެ.\nއެންޖެލީނާ ހުށަހަޅާފައިވަނީ ބްރެޑްޕިޓް އަތުން ހަރަދުގެ ގޮތުގައި އެއްލައްކަ ޑޮލަރު ހޯދުމަށެވެ.\nމިކަމާ ގުޅިގެން ބްރެޑްޕިޓާ ހަވާލާދީ އޭނާގެ އަރިސް މީހަކު ބުނެފައިވަނީ، އެ ދެމީހުންގެ ހަ ދަރިންނަށް ހަރަދުކޮށް، ބެލެހެއްޓުމުގެ ޒިންމާ ނަގައި ކުދިންނާއި ހަވާލުވާން ބްރެޕިޓް ތައްޔާރަށް ހުރި ކަމަށެވެ. ނަމަވެސް ކުދިން އެންޖެލީނާ ގާތުގައި ތިބޭނަމަ ހަރަދު ނުދޭނެ ކަމަށް އޭނާ ބުންޏެވެ.\nއަދި ބްރެޑްޕިޓް ވަނީ ކޮންމެ އަހަރަކު ކޮންމެ ކުއްޖެއްގެ ޓްރަސްޓް ފަންޑަށް 250،000 ޑޮލަރު ލުމަށް ނިންމާފައި ކަމަށާއި އެ ފައިސާއިން ހުރިހާ ހަރަދެއް ބެލެހެއްޓޭނެ ކަމަށް ބްރެޑްޕިޓް ބުނެފައިވާކަމަށް ވެސް އޭނާ ބުންޏެވެ.\nހަރަދު ހޯދުމުގެ އިތުރުން އެންޖެލީނާ ވަނީ ވަރިވާން ހުށަހެޅި މައްސަލައިގައި ހަ ކުދިން އޭނާ ބެލުމުގެ ދަށުގައި ތިބުމަށާއި، ދެ މީހުންގެ މުދާ ބެހުމަށް ކޯޓުގައި އެދިފައި އެވެ. އަދި އޭނާ ވަނީ 90 ދުވަސް ތެރޭ ވަރި ކޮށްދިނުމަށް ވެސް ކޯޓުގައި އެދިފައެވެ.\nދާދި ފަހުން އޮތް ކޯޓު އަޑުއެހުމަކަށް ފަހު ކޯޓުން ހުށަހެޅި ލިޔެކިޔުންތަކާ ޙަވާލާދީ ޓީއެމްޒީން ބުނެފައިވަނީ ބްރެޑްޕިޓް ހުރީ ޢާއްމުންނަށް ޙަޤީޤަތް އެނގިދާނެތީ ވަރަށް ބިރުން ކަމަށާއި ވަރީގެ މައްސަލަ އާއި ދަރިންގެ ކަސްޓަޑީ މައްސަލައިގައި ހުށަހަޅާފައިވާ ލިޔެކިޔުންތައް "ސީލް" ކޮށްދިނުމަށް ބްރެޑްޕިޓް ތަކުރާރުކޮށް އެދިފައިވާ ކަމަށް އެންޖެލީނާ ބުނެފައިވާކަމަށެވެ.\nމި ޚަބަރު ފެތުރިފައި މިވަނީ ބްރެޑްޕިޓް އޭނާގެ ވަކީލުން މެދުވެރިކޮށް އެ ލިޔެކިޔުންތައް "ސީލް" ކޮށްދިނުމަށް އެދި ކޯޓަށް ހުށަހެޅުމާއި ގުޅިގެންނެވެ. "ސީލް" ކޮށްދިނުމަށް އެދިފައިވާ ލިޔެކިޔުންތަކުގެ ތެރޭގައި އެންޖެލީނާ ފައިލްކޮށްފައިވާ ހަ ކުދިންގެ ވަގުތީ ކަސްޓަޑީ އެއްބަސްވުން ހިމެނެއެވެ. ދަރިންގެ ކަސްޓަޑީގެ އެއްބަސްވުން އެންޖެލީނާ ކޯޓަށް ހުށަހެޅުމުގެ ހަފްތާތަކެއް ކުރިން ވެސް ބްރެޑްޕިޓްގެ ޤާނޫނީ ޓީމުން ވަނީ ލިޔެކިޔުންތައް "ސީލް" ކޮށްދިނުމަށް އެދި ކުއްލި އަޑުއެހުމެއް ބޭއްވުމަށް އެދިފައެވެ. އެހެންނަމަވެސް، ކޯޓުގެ ޤާޒީ އެ އެދުމަށް އިންކާރުކުރީ، އެއީ އެހާ ބޮޑު އެމަޖެންސީއެއް ކަމަށް ޤާޒީއަށް ފެނިވަޑައިނުގަތީ ކަމަށް ޚަބަރުތައް ބުނެއެވެ.\nބްރެޑް ޕިޓްގެ ވަކީލުން ބުނާ ގޮތުން، އެ ލިޔެކިޔުންތައް ސީލް ކޮށްދިނުމަށް އެދިފައިވަނީ، އެންޖެލީނާ ހުށަހަޅާފައިވާ ލިޔެކިޔުންތައް މެދުވެރިކޮށް ދަރިންގެ މުހިންމު މަޢުލޫމާތުތައް ޢާއްމުކޮށް ހާމަކޮށްފައިވާތީއެވެ. އެގޮތުން، ހުށަހަޅާފައިވާ ލިޔުންތައް މެދުވެރިކޮށް ދަރިންގެ ތެރަޕިސްޓުންގެ ނަމާއި، ނަފްސާނީ ސިއްޚީ މާހިރުންގެ ނަންތައް ހާމަކޮށްފައިވާ ކަމަށް ބްރެޑްޕިޓްގެ ވަކީލުން ތުހުމަތު ކުރެއެވެ.


Dhivehin Thimaaveshi refugeennah hadhanee dhuniye\nބ. އަތޮޅު މާޅޮސް ބީޗް ސަރަހައްދު -- އަވަސް ފޮޓޯ\nމޫސުމަށް އަންނަ ބަދަލުތަކުގެ އަސަރު އެންމެ ބޮޑަށް ފޯރާނެ އެއް ގައުމަކީ ރާއްޖެ އެވެ. ތިމާވެށީގެ މައްސަލަތަކުގައި އެންމެ ނުރައްކާތެރި ހާލަތެއް ކުރިމަތިވާނެ އެއް ގައުމަކީ ވެސް ރާއްޖެ އެވެ. ދިވެހިންގެ މުޅި އިގްތިސޯދު ބިނާވެފައިވަނީ ގުދުރަތީ ގޮތުން ރާއްޖެއަށް ލިބިފައިވާ މުއްސަނދިކަމުގެ މައްޗަށެވެ. ކަނޑުފަޅުގެ ދިރުންތަކުގެ މައްޗަށެވެ. އެކަމަކު ތަަރައްގީވެފައިވާ ގައުމުތަކުގެ ސަބަބުން ހާއްސަކޮށް އެ ގައުމުތަކުން ޖައްވަށް ދޫކުރާ ވިހަ ގޭސްތަކާ ގުޅިގެން ދުނިޔޭގެ ތިމާވެއްޓަށް ބޮޑެތި ބަދަލުތައް އައިސް މޫސުމީ ބޮޑެތި ކާރިސާތަކާ ދުނިޔެ ވަނީ ކުރިމަތިލާން ޖެހިފަ އެވެ. ރާއްޖޭގެ ކަނޑުފަޅުގެ ދިރުންތަކަށް އަސަރުކުރާއިރު ކުދި ޖަޒީރާ ރަށްތައް ވަނީ ނާޒުކު ހާލަތަކަށް ވެއްޓިފަ އެވެ. ކަނޑުގެ ލޮނުގަނޑު އުފުލޭ ކަމަށް ވިދާޅުވެ ތިމާވެއްޓާ ބެހޭ މާހިރުން އަންނަނީ އިންޒާރުތައް ދެމުންނެވެ.\nމޫސުމީ ބަދަލުތަކުގެ ސަބަބުން ރާއްޖެއަށް ހުރި ނުރައްކަލުގެ އިންޒާރު އަހަރުން އަހަރަށް ދަނީ މަތިކުރަމުންނެވެ. ރާއްޖެއަށް ވާރޭ ވެހޭ މިންވަރު ވެސް ދަނީ މައްޗަށެވެ. ކަނޑުގެ ލޮނުގަނޑު އަހަރުން އަހަރަށް އުފުލި ރާއްޖޭގައި އުދަ އަރާ ރަށްތައް ގިނަވެ ލިބޭ ގެއްލުން ދަނީ އިތުރުވަމުންނެވެ. ރާއްޖެއަށް މިއަދު އޮތް އެންމެ ބޮޑު އެއް މައްސަލަ އަކީ ރާއްޖޭގެ ރަށްތައް ގިރުމެވެ. އެކި ލެވެލްގައި އެކި ވަރަށް ރަށް ދަނީ ގިރަމުންނެވެ. ތިމާވެށީގެ މާހިރުން ބުނާ ގޮތުފައި ރަށް ގިރަނީ ކޮންމެ އަހަރެއްގެ ވެސް އިރުވައި މޫސުމާ ދިމާކޮށެވެ. ރަށް ގިރުމަކީ ރައްޔިތުން ކަންބޮޑުވާ މައްސައެކެވެ. ގޮނޑުދޮށްތަކުގެ ވަށައިގެން ހޭޅިފަށުގައި ހައްދާފައިވާ ބިޔަ އެތައް ގަސްތައް ވެސް ވެއްޓެނީ އެވެ. ގޮނޑުދޮށް ހިމާޔަތްކޮށްދިނުމަށް ރައްޔިތުން އެތިބެނީ ސަރުކާރުގައި އެދި އެދި އެވެ.\nމޫސުމަށް އަންނަ ބަދަލުތަކާ ގުޅޭގޮތުން އިންޓަގަވަރުމަންޓަލް ޕެނަލް އޮން ކްލައިމެޓް ޗޭންޖު (އައިޕީސީސީ)ން މިމަހުގެ ކުރީކޮޅު ނެރުނު ރިޕޯޓެއްގައި ބުނެފައި ވަނީ ވޭތުވެދިޔަ އަހަރުތަކުގެ ތެރޭގައި ދުނިޔޭގެ މޫސުމީ ނިޒާމަށް ބޮޑެތި ބަދަލުތަކެއް ވަރަށް ހަލުވިކޮށް އައިސްފައިވާ ކަމަށެވެ. އަދި ކުރިއަށް އޮތް ދުވަސްތަކުގައި މިހާތަނަށް ފެނިފައި ނުވާ ފަދަ ބަދަލުތަކެއް ފެނުން އެކަށީގެންވާ ކަމަށެވެ. ޖަށްވަށް ބޭރުކުރާ ވިހަ ގޭހުގެ ސަބަބުން ބައެއް ހިސާބުތަކަށް ވިއްސާރަ ކުރާ މިންވަރު އިންތިހާއަށް އިތުރުވެ، ފެންބޮޑުވުމުގެ ކާރިސާތައް އިތުރުވެ، އަނެއްބައި ހިސާބުތަކަށް ވާރޭވެހޭ މިންވަރު އިންތިހާއަށް ދަށްވެގެން ހިނގައިދާނެ ކަމަށް ފާހަގަކޮށްފައިވެ އެވެ. ހަމަ އެހެންމެ ދުނިޔެ ފެނަށް ޖެހުން އިތުރުވެފައިވާ ކަމަށާއި އަދި ދުނިޔޭގެ ކަނޑުގެ ލޮނުގަނޑު މި ގަރުނުގެ ތެރޭގައި ހުއްޓުމެއް ނެތި އުފުލެމުން އަންނާނެ ކަމަށް ލަފާކޮށްފައިވެ އެވެ. އޭގެ ސަބަބުން ކުރިއަށް އޮތް ތަނުގައި ރާއްޖެ ފަދަ ޖަޒީރާ ގައުމުތަކުގެ ގޮނޑުދޮށްތައް ގިރާ މިންވަރު އިތުރުވެ ފެންބޮޑުވާ މިންވަރު ވެސް އިތުރުވާނެ އެވެ.\nދެ ޑިގްރީސް ސެލްސިއަސްގައި ދުނިޔޭގެ ފިނިހޫނުމިން ހުންނަނަމަ، ޖައްވު ހޫނުވުމުގެ ސަބަބުން ނިކުންނަ ކާރިސާތައް އިތުރުވެ، ސިއްހީ ގޮތުން ކުރާ ނޭދެވޭ އަސަރު އިތުރުވެ، ދަނޑުތައް ހަލާކުވެ އަދި މިކަމުގެ ސަބަބުން ކާބޯތަކެތީގެ ޔަގީންކަން ކަށަވަރު ކުރުމަށްވެސް ދަތިވުން އެކަށީގެންވޭ\nރިޕޯޓް | އައިޕީސީސީ\nރ. ފައިނު ގިރާފައި\nމޫސުމަށް އަންނަ ބަދަލުތަކުގެ ސަބަބުން ރާއްޖެއަށް އޮތް ނުރައްކާ ބޮޑު ކަމުން ރާއްޖޭގެ ކޮންމެ ސަރުކާރަކުން ވެސް ބައިނަލްއަގްވާމީ އެކި ޕްލެޓްފޯމްތަކުގައި އަޑުއުފުލަ އެވެ. ދުނިޔޭގެ ތިމާވެއްޓަށް މިއަންނަ ބޮޑެތި ބަދަލުތަކުގެ ސަބަބުން އެންމެ ބޮޑު ގެއްލުމެއް ލިބޭނެ ގައުމަކީ ރާއްޖެ ކަން އެއީ ގަބޫލުކުރަންޖެހޭ ހަގީގަތެކެވެ. ސަބަބަކީ އެފަދަ ގެއްލުންތަކާ ކުރިމަތިލާނެ އަމިއްލަ ފުދުއްތެރިކަން ރާއްޖޭގައި ނެތީ އެވެ. ގުދުރަތީ ގޮތުން ވެސް ތިރި ޖަޒީރާ ގައުމަކަށްވީތީ އެވެ. އެހެން ގައުމުތަކުގެ އެހީތެރިކަމަށް ބަރޯސާވެފައި އޮތް ގައުމަކަށްވީތީ އެވެ.\nރާއްޖޭގެ ރަށްތައް ގިރާ މައްސަލައަށް ހައްލު ހޯދުމަށް ރަށްރަށުގެ ގޮނޑުދޮށް ހިމާޔަތްކުރުމުގެ މަޝްރޫއުތައް ކޮންމެ ސަރުކާރަކުން ވެސް ހިންގަ އެވެ. އެކަމަކު ރާއްޖެ ފަދަ ފުދުންތެރިކަމެއް ނެތް ގައުމަކަށް އެއީ އުފުލަން ދަތި މާލީ ބޮޑު ބުރައެކެވެ.\n"187 ރަށުގައި މިހުން ދިރިއުޅޭއިރު ކޮންމެވެސް ލެވެލެއްގައި ނުގިރާ ހަމަ އެންމެ ރަށެއްވެސް ނެތް. ރަށްތަކުގެ ހިމާޔަތުގައި އަޅުގަނޑުމެން މަސައްކަތްކުރަން ޖެހޭނެ. ނަމަވެސް އެއީ ވަރަށް ބޮޑު އަދަދެއް އަދި ވަރަށް ބޮޑު ހަރަދެއް. މިހާތަނަށް ތިން ރަށް ހިމާޔަތްކުރުމަށްޓަކައި މި ސަރުކާރުން ކުރި މަސައްކަތުން އެކަނި 43 މިލިއަން ރުފިޔާ ހޭދަވެއްޖެ. ތިން ރަށުގެ ވާހަކަ މިދަންނަވަނީ. މިހާރު ކުރިއަށްދާ މަޝްރޫއުތަކަށް ބަލާއިރު 15 ރަށުގެ ގޮނޑުދޮށް ހިމާޔަތްކުރަން 260 މިލިއަން ރުފިޔާ އެބަ ހަރަދުކުރޭ. ވަރަށް ގިނަ ރަށްތައް ޑިޒައިންކޮށް ސާވޭ ކުރަމުން އެބަދޭ،" ރައްޔިތުންގެ މަޖިލީހުގެ ހޯރަފުށީ ދާއިރާގެ މެމްބަރު އަދި މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމެޓީގެ މުގައްރިރު އަހްމަދު ސަލީމް ވިދާޅުވި އެވެ.\nހޯރަފުށީ ދާއިރާގެ މެންބަރު އަހުމަދު ސަލީމް: ރާއްޖޭގެ ތިމާވެށި އޮތް ހާލަތާމެދު ކަންބޮޑުވުން ފާޅުކުރެއްވި\nތިމާވެށީގެ ދާއިރާ އިން މަތީ ތައުލީމް ހާސިލް ކުރައްވާފައިވާ ސަލީމް މިދިޔަ ބުރާސްފަތި ދުވަހު މަޖިލީހުގެ ޖަލްސާގައި ވާހަކަދައްކަވަމުން ވަނީ މޫސުމީ ބަދަލުތަކުގެ ސަބަބުން ރަށް ގިރުމުގެ މައްސަލައަށް ހައްލެއް ހޯދުމަށް ފައިސާއަށް ރާއްޖެ ޖެހިފައިވާ ސަބަބު ވަރަށް ސާފުކޮށް ވިދާޅުވެ ދެއްވާފަ އެވެ، ރަށް ގިރުމުގެ މައްސަލައަށް ހައްލެއް ހޯދުމަށް ބޭރުގެ ހިލޭ އެހީ ހޯދުމަކީ ދަތިކަމެއް ކަމަށް ސަމީލް ފާހަގަކުރެއްވި އެވެ. އޭގެ މިސާލަކީ ރައީސް މުހައްމަދު ނަޝީދުގެ ވެރިކަމުގައި ޏ. ފުވައްމުލަކުގެ ގޮނޑުދޮށް ހިމާޔަތްކުރުމަށް ނެދަލޭންޑްސްގެ އޮރިއޯ ކުންފުނީގެ ހިލޭ އެހީ ހޯދުމަށް ކުރަންޖެހުނު ދިގު ދަތުރެވެ. ރައީސް ނަޝީދުގެ ވެރިކަން ބަދަލުވިތާ ނުވަ އަހަރު ވެފައިވާއިރު އަދި ވެސް އެ މަޝްރޫއު ނުފެށެ އެވެ. އެ މަސައްކަތް ފެށޭވަރު ވާނީ އަންނަ އަހަރު އެވެ. އެހެންކަމުން ތިމާވެށީގެ މައްސަލަތަކަށް ބޭރުގެ ހިލޭ އެހީ ހޯދުމަކީ ތަކުލީފް ބޮޑު މަސައްކަތެކެވެ.\nރާއްޖެއަށް ނެރޭ އެލާޓްތައް އަންނަނީ ނުރައްކާވަމުން\nމޫސުމާ ބެހޭ ގައުމީ އިދާރާ އަކީ ރާއްޖޭގެ މޫސުމަށް އަންނަ ބަދަލުތަކުގެ އިންޒާރުތައް އަބަދުވެސް ދީދީ އޮންނަ އިދާރާ އެކެވެ. އެ ދުވަހެއްގެ މޫސުން ގޯސްކަމަށް ލަފާކުރެވޭނަމަ ދުރާލައި ރައްޔިތުންގެ ސަމާލުވުމަށް އަންގަ އެވެ. މޫސުމީ އިންޒާރުތައް ރާއްޖޭގައި އެންމެ ފުރަތަމަ ނެރެން ފަށައިފައިވަނީ 2011 ވަނަ އަހަރު އެވެ. އޭރު ނެރުނީ ހަމައެކަނި ވައިޓް އެލާޓެވެ. އެ އަހަރު ރާއްޖެއަށް 76 ވައިޓް އެލާޓް ނެރުނެވެ. 2011 ވަނަ އަހަރުން ފެށިގެން 2014 ވަނަ އަހަރުގެ ނިޔަލަށް 153 ވައިޓް އެލާޓް ރާއްޖޭގައި ނެރުނުވެ.\nދެހާސް ފަނަރަ ވަނަ އަހަރު ރާއްޖެއަށް ޔެލޯ އެލާޓް ތައާރަފް ކުރި އެވެ. އެއީ ނުރައްކާގެ މިންވަރު ތަންކޮޅެއް މަތި އެލާޓެކެވެ. އެ އަހަރު 15 ޔެލޯ އެލާޓް ނެރުނެވެ. 2019 ވަނަ އަހަރާ ހަމައަށް 354 ވައިޓް އެލާޓް އަދި 102 ފަހަރަށް ޔެލޯ އެލާޓް ނެރުނެވެ. މިދިޔަ އަހަރު އަނެއްކާ ވެސް ނުރައްކާ މިންވަރު އެއަށް ވުރެ މަތި، އެހެން އެލާޓެއް ވެސް މޫސުމާ ބެހޭ ގައުމީ އިދާރާއިން ނެރެން ފެށި އެވެ. އެއީ އޮރެންޖް އެލާޓެވެ. މިދިޔަ އަހަރު އައިއިރު 437 ފަހަރު ވައިޓް އެލާޓް އަދި 97 ޔެލޯ އެލާޓް ނެރުނެވެ. މިއަހަރުގެ ޖެނުއަރީ މަހުން ފެށިގެން ސެޕްޓެމްބަރު މަހުގެ ނިޔަލަށް 25 ފަހަރު ނުރައްކާތެރި އޮރެންޖް އެލާޓް ނެރުނެވެ.\nމޫސުން ގޯސް ދުވަހެއްގައި މާލެއަށް ގަދަ ވަޔާއި އެކު ވާރޭވެހެނީ -- ފޮޓޯ: އަވަސް\nދެން އޮތީ ބޭންކުތަކަށް ދިއުމެވެ. ނަމަވެސް މިކަމަށް އޮތް ގޮންޖެހުމަކީ "ރިޓާން" އެއް ނުލިބޭތީ ބޭންކުތަކުން އިންވެސްޓް ކުރަން ބޭނުން ނުވުމެވެ. ކަމަކަށް އިންވެސްޓް ކުރާނަމަ އޭގެ ބަދަލުގައި ފައިދާއެއް ލިބެންޖެހެ އެވެ. ވިޔަފާރި އަކީ އެއީ އެވެ. މި މައްސަލައަށް ހައްލެއް ހޯދުމަށް އޮތް ހަމައެކަނި ގޮތަކީ އަމިއްލަ ޖީބުން ހަރަދުކުރުމެވެ. އަޅުގަނޑުމެންނަށް ލިބޭ ފައިސާ ބަޖެޓްކޮށްގެން އެކަމަށް ހަރަދުކުރުމެވެ. ނަމަވެސް ރާއްޖެ އަކީ އުފުލަން ޖެހިފައިވާ ދަރަނީގެ ބޮޑު ކަމުން ފުދުންތެރި ގައުމަކަށް ނުވާތީ ތިމާވެށީގެ މައްސަލަތަކަށް ބޮޑު ހަރަދެއް ކުރަން ގޮންޖެހުމަކަށް ވަނީ އެވެ.\n"އަމިއްލަ ޖީބުން ހަރަދު ކުރުމަކީ އިންސާފެއް ނޫން. މިކަންކަމަކީ އަޅުގަނޑުމެންގެ ސަބަބުން ދިމާވާ ކަމެއް ނޫން. މިއީ އަޅުގަނޑުމެންގެ ކުށަކުން ނުވަތަ އިހުމާލަކުން ދިމާވާ ކަމެއް ނޫން،" ސަލީމް ވިދާޅުވި އެވެ.\nމޫސުމީ މައްސަލަތައް ހައްލު ކުރުމަށް އެކި ގައުމުތަކަށް 100 ބިލިއަން ޑޮލަރު ދިނުމަށް ތަރައްގީވެފައިވާ ގައުމުތަކުން 2009 ވަނަ އަަހަރުގެ ކޮޕް ސަމިޓުގައި އެއްބަސްވި އެވެ. ނަމަވެސް ގައުމުތަކުން އެއްބަސްވި ގޮތަށް މިއަދާ ހަމައަށްވެސް އަމަލުކޮށްފައެއް ވެސް ނުވެ އެވެ.\n"މި [ކޮޕް 26] ބައްދަލުވުމަށް އަޅުގަނޑުމެން ދާއިރު ވެސް [އެއްބަސްވި ވަރަށް އެހީ ނުލިބޭ]. އެހެން ނަމަވެސް މިދެންނެވިހެން\nރައީސުލްޖުމްހޫރިޔާ ވެސް އަޅުގަނޑުމެން ދެ މީހުންނަށް ވީމިންވަރަކުން ބައިނަލްއަގުވާމީ ދުނިޔޭގެ ސަމާލު ކަމަށް ދިވެހިރާއްޖެއާއި އަދި އެހެންވެސް ތިމާވެއްޓަށް ނާޒުކު ރަށްތަކަށް ހުރި މިންވަރު އިރާދަކުރެއްވިއްޔާ ފާހަގަކޮށްދޭނަން" ރައީސް ނަޝީދު ވިދާޅުވި އެވެ.\nކޮޕް26 ސަމިޓް ރާއްޖެއަށް ވަރަށް މުހިންމު\nކޮޕް26 ސަމިޓަކީ މޫސުމާ ބެހޭ އެންމެ ބޮޑު ސަމިޓެވެ. ދުނިޔޭގެ ހުރިހާ ގައުމެއްހެން ބައިވެރިވާ މި ސަމިޓުގައި މިފަހަރު ރާއްޖޭގެ ރައީސަކު ބައިވެރިވަނީ ނުވަ އަހަރަށް ފަހު އެވެ. ތިމާވެށީގެ މައްސަލަތައް ވަރަށް ބޮޑަށް ކުރިމަތިވެފައިވާ ރާއްޖެއަށް ދިމާވެފައިވާ ނުރައްކާތެރި ހާލަތު ދުނިޔޭގެ ސަމާލުކަމަށް ގެނައުމަށް ކޮޕް ސަމިޓަކީ ރާއްޖެއަށް ވަރަށް މުހިންމު ސަމިޓެކެވެ.\nސްކޮޓްލެންޑްގެ ގްލާސްގޯގައި މާދަމާ ފަށާ ކޮޕް ސަމިޓުގައި ރާއްޖެއިން މުހިންމު ކަންތައްތަކެއް ދުނިޔޭގެ ސަމާލުކަމަށް ގެންނާނެ ކަމަށް އެނަވަޔަރަންމަންޓް މިނިސްޓަރު އައިޝަތު ޝައުނާ ވިދާޅުވެފައިވެ އެވެ. އެގޮތުން މޫސުމީ ބަދަލުތަކަށް ހަރަދުކުރާ ފައިސާ އިތުރުކުރުމާއި، ދުނިޔޭގެ ހޫނުމިން 1.5 ޑިގްރީ ސެލްސިއަސްއަށް ވުރެ މަތި ވިޔަ ނުދިނުމަށް ހުރިހާ ގައުމަކުން ވެސް ފިޔަވަޅުތައް އެޅުމަށް ގައުމުތައް އެއްބަސްކުރުވުން ހިމެނެ އެވެ.\nށ. ނަރުދޫއަށް އުދައަރާފައި -- ފޮޓޯ: ނަރުދޫ\nތަރައްގީވެފައިވާ ގައުމުތަކުން ޖައްވަށް ދޫކުރާ ގޭސްތައް ހުއްޓުވައި އިންސާނިއްޔަތު ކަމަށާއި އިގްތިސާދަށް އަދި ސިއްހަތަށް ދިމާވާ މުސީބާތްތަކުން ސަލާމަތްވުމަށް މި ސަމިޓުގައި އަޑުއުފުލުމަކީ ރާއްޖޭގެ އެންމެ ވަރުގަދަ އަމާޒެކެވެ.\nރާއްޖޭގެ ތިމާވެއްޓަށް ދިމާވެފައިވާ މައްސަލަތައް މި ސަމިޓްގައި ހިއްސާކުރައްވަން ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިނިސްޓަރު ޝައުނާގެ އިތުރުން ދިވެހި ސަރުކާރުގެ އިސް ވަފްދެއް ވެސް ބައިވެރިވެ އެވެ.\nރާއްޖޭގެ ރައްޔިތުންނަކީ "ތިމާވެށީގެ ރެފިއުޖީން" ނަށް ވެގެން އެއް ގައުމުން އަނެއް ގައުމަށް ހިޖުރަކުރާ ބަޔަކަށް ވާކަށް ދިވެހިން ބޭނުމެއް ނޫނެވެ. ކުރިމަތީގައި ހުރި ގޮންޖެހުންތަކާ އެކު ތިމާވެށީގެ މައްސަލަތަކަކީ ދާއިމީ ހައްލު ހޯދޭނެ ކަންކަމެއް ވެސް ނޫނެވެ. އެކަމަކު ހުރިހާ ގައުމެއް ގުޅިގެން ކޮންމެވެސް ހައްލެއް ހޯދޭނެ ކަމަށް ގަބޫލުކުރެވެ އެވެ. ރާއްޖެއިން އެ މަގަށް އަޑުއުފުލާނެ އެވެެ.\nރައީސް އިބްރާހިމް މުހައްމަދު ސޯލިހު ތިމާވެށި އާމިނަތު ޝައުނާ + މިނިސްޓްރީ އޮފް އެންވަޔަރަންމެންޓް


Kolhah hunnavaigen Raees Yaamin ah namaadheh nukurevey: Adhurey\nރައީސް ޔާމީން ފުލުހަށް ހާޒިރު ކުރަނީ: އެމަނިކުފާނުގެ ހާލުކޮޅު ރަނގަޅު ނޫން ކަމަށްވޭ -- ފޮޓޯ: އަވަސް\nޖަލުގައި ހުންނެވި ކުރީގެ ރައީސް އަބްދުﷲ ޔާމީންގެ އަބްދުލްގައްޔޫމްގެ ސިއްހީ ހާލުކޮޅު ރަނގަޅު ނޫން ކަމަށާއި ކޮޅަށް ހުންނަވައިގެން އެ މަނިކުފާނަށް މިހާރު ނަމާދު ވެސް ނުކުރެއްވޭ ކަމަށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެ އެވެ.\nރައީސް ޔާމީނަށް ސިއްހީ ބައެއް މައްސަލަތައް ކުރިމަތިވެފައިވާ ކަމަށް ބުނާއިރު އެމަނިކުފާނު ގޭ ބަންދަށް ބަދަލު ކޮށްދިނުމަށް އެދު އާއިލާ އާއި އެމަނިކުފާނުގެ ގާނޫނީ ޓީމާއި އިދިކޮޅު ކޯލިޝަނުން ވެސް ވަނީ ގޮވާލާފަ އެވެ.\nނަމަވެސް ސަރުކާރުން. ބުނަމުން ދަނީ ރައީސް ޔާމީންގެ ހާލުކޮޅު "ވަރަށް ރަނގަޅު" ކަމަށެވެ.\nމިވަގުތު އިދިކޮޅު ދެ ޕާޓީ ލީޑް ކުރައްވާ އަބްދުއްރަހީމް އަބްދުﷲ ވިދާޅުވީ ސަރުކާރުން ކިތަންމެ ވަރަކަށް ފޮރުވަން މަސައްކަތް ކުރެއްވި ނަމަވެސް ރައީސް ޔާމީންގެ ހާލުކޮޅު ރަނގަޅު ނޫން ކަމަށެވެ. އެމަނިކުފާނަށް މައިބަދައިގެ މައްސަލަތަކާއި ހިތުގެ މައްސަލަތަކެއް ކުރިމަތިވެފައިވާ ކަމަށާ އެކަންކަމާއި ގުޅިގެން އެމަނިކުފާނަށް ފަރުވާ ލިބެންޖެހޭ ކަމަށެވެ.\nރައީސް ޔާމީނަކީ ރައީސް ނަޝީދު ފަދައިން ދޮގު ވާހަކަތަކެއް ދައްކައިގެން ރާއްޖެއިން ބޭރަށް ވަޑައިގަންނަވާނެ ބޭފުޅެއް ނޫން ކަމަށާ އެމަނިކުފާނުގެ ސިއްހީ ހާލުކޮޅާއި ގުޅޭ ގޮތުން ޕާޓީން ހާމަކުރަމުން ގެންދަނީ ހަގީގީ މައުލޫމާތު ކަމަށެވެ.\n"އަޅުގަނޑު މިރޭވެސް ދަންނަވާލަން ބޭނުން ރައީސް ޔާމީންގެ ސިއްހީ ހާލުކޮޅު ރަނގަޅެއް ނޫން. އެމަނިކުފާނަށް މައިބަދައިގެ މައްސަލަތަކެއް ވެސް ކުރިމަތިވެފައިވޭ، އަދި ހިތުގެ މައްސަލަތަކެއް ވެސް... ދަންނަވަންތޯ، އެމަނިކުފާނު މިއަދު ހުންނެވީ ކޮޅަށްހުރެ ނަމާދު ނުކުރެވޭ ހާލުކޮޅުގައި." އިދިކޮޅުގެ ވާހަކަތައް ގެނެސްދޭ "ޗެނަލް 13" ގައި ވާހަކަފުޅު ދައްކަވަމުން އަބްދުއްރަހީމް ވިދާޅުވި އެވެ.\nރައީސް ޔާމީން ފުލުހަށް ހާޒިރު ކުރަނީ: އެމަނިކުފާނުގެ ހާލުކޮޅު ރަނގަޅު ނޫން ކަމަށް ޕާޓީން ބުނޭ -- އާއިމް ޒަމީރު | އަވަސް\nރައީސް ޔާމީނަށް ހުކުމްކުރިތާ 174 ދުވަސްވެފައިވާއިރު، އެންމެ ފަހުން ބޭއްވި އެމަނިކުފާނުގެ އިސްތިއުނާފު ޝަރީއަތްތަކުގައި ބަލި ހާލަތުގެ ވާހަކަތައް ވިދާޅުވެފައި ވެއެވެ. އެމަނިކުފާނު ވިދާޅުވީ ތަހުގީގަށް ހައްޔަރު ކޮށްފައި ބެހެއްޓި އެއްމަސް ދުވަހުގެ ތެރޭގައި ނަފްސާނީ މައްސަލަތަކާއި ހިތުގެ މައްސަލައެއް ކުރިމަތިވި ކަމަށެވެ.\nއޭރު ބަންދުން ދޫވުމުން އައިޖީއެމްއެޗްގެ ހިތުގެ ސެންޓަރަށް ދެއްކެވި ކަމަށާއި އެ ތަނުގެ އެންމެ އިސް ޑޮކްޓަރުން ލަފާ ދެއްވަނީ ރާއްޖެއިން ބޭރުގައި ފަރުވާ ހޯދަން ކަމަށް ރައީސް ޔާމީން އޭރު ވިދާޅުވި އެވެ. އަދި އޭރު ވިދާޅުވީ ހިތުގެ އެ ބައްޔަށް ދޭނެ ފަރުވާއެއް ރާއްޖޭގައި ނެތް ކަމަށާއި އެ ޓެސްޓްތައް ވެސް ހެދެން ނެތް ކަމަށެވެ.\nއޭގެ އިތުރުން އެމަނިކުފާނުގެ މައިބަދައިގެ ކަށިގަނޑެއް ގުޑާފައިވާ ކަމަށާއި އެ އޮޕަރޭޝަން ވެސް ކުރަން ޖެހިފައިވާ ކަމަށް ވިދާޅުވި އެވެ. އެ އޮޕަރޭޝަން ކުރައްވަން ވެސް ބޭނުންފުޅު ވަނީ ރާއްޖެއިން ބޭރަށް ވަޑައިގެން ކަމަށް ވެސް ވިދާޅުވި އެވެ.\nރައީސް ޔާމީން ވިދާޅުވީ ބަންދުން ދޫވެ، ޝަރީއަތް ކުރިއަށް ދިޔަ ނުވަ މަސް ދުވަހުގެ ތެރޭގައި ބާރަބަރަށް ޑޮކްޓަރަށް ދައްކަވަމުން ގެންދެވި ކަމަށާއި ނަމަވެސް މިހާރު ޑޮކްޓަރަށް ނުދެއްކޭ ކަމަށެވެ. އަދި އެ ނުވަ މަސް ތެރޭ ރާއްޖެއިން ބޭރަށް ވަޑައި ނުގެންނެވީ ކޯޓުގެ ހުއްދައާއެކު ވަޑައިގެންނެވި ނަމަވެސް ގިނަ އަދަދެއްގެ ރައްޔިތުން އެމަނިކުފާނު ފިއްލެވީ ކަމަށް ދެކޭނެތީ އެ ފުރުސަތު ނުދެއްވުމަށް ކަމަށެވެ.\nރައީސް އަބްދުﷲ ޔާމީން މޯލްޑިވްސް ކަރެކްޝަނަލް ސާވިސް ޕީޕީއެމް + މާފުށީ ޖަލު އަބްދުއްރަހީމް އަބްދުﷲ އިމްރާން އަބްދުﷲ މިނިސްޓްރީ އޮފް ހޯމް އެފެއާޒް ޕީޕަލްސް ނޭޝަނަލް ކޮންގްރެސް - ޕީއެންސީ